
Arvan, etta suri öösel, kuigi mina märkasin seda alles päeva põrgupalavuses. 

Aga mis tähtsust sellelgi oli, tähtsust polnud isegi surnu roiskumislehal. Siin suri igaüks 
— peale minu, Stacey Wyatti, mehe, kes kõige kiuste veel elas. Oli olnud aegu, mil oleksin 
tervitanud surma nagu sõpra, oleksin tema saabumisele igati kaasa aidanud, kuid see oli 
ammu, nii ammu. Nüüd ma vaid ootasin, ootasin omaenese kujutelmade põrgus, 
ligipääsmatu kõigele, mis nad minuga teha võtsid. 

Juba kolmandat päeva vaevlesin ma Augus — nii kutsusid seda kohta nii vangid kui 
vangivalvurid —, kus valitsesid pilkane pimedus ja kõrgahjupalavus, kus hingamiseks ei 
jätkunud õhku, kus inimene mädanes omaenese rooja sees. 

Sellest ajast, mil mind Fuadi sunnitöölaagrisse oli toodud, oli see juba neljas kord, kui 
mind siia topiti, ja iga kord tänu major Husseini inspektsioonikäigule. Juunisõjas oli ta olnud 
üks neist tuhandeist, kes Siinail laiali pillutati, ja tal oli tulnud koduteed otsida läbi maailma 
hirmsaima kõrbe. Ta oli näinud, kuidas ta väesalk kokku varises, kuidas mehed ta kõrval 
surid janusse ja palavusse nagu kärbsed; päike oli söövitanud selle teekonna ta ajusse ja 
miski ei suutnud seda sealt maha kustutada. Igaveseks ajaks oli ta hinge jäänud meeletu 
vihkamine Iisraeli vastu ning see oli arenenud omamoodi paranoiaks. 

Juudid, need Egiptuse julgeoleku ohustajad, paistsid talle viirastuvat igaühes. Kui ma kord 
olin juba tabatud ja õõnestustöö eest tema kodumaa vastu süüdi mõistetud, siis järelikult 
pidin olema juut, kellel oli korda läinud mingi nipiga seda fakti kohtu eest varjata. 

Eelmise aasta juulis olin ma toonud kullakangidega lastitud kaatri Kreetalt ühele Kairo 
härrasmehele, kes pidi meid ootama Räs el Kanäyis. See oli osake keerulisest operatsioonist, 
millega keegi kusagil pidi lõpuks 

5 

rikkaks saama. Ma ei taibanud päriselt kunagi, mis seal õieti viltu võis minna, aga vaevalt 
see juhus oli, et meid tulid kimbutama kaks Araabia Ühinenud Vabariigi suurtükipaati, 
rääkimata poolest jalaväekompaniist, mis- meid ootas kaldal. Keegi sai pool tonni kulda 
endale, ja tundmatu ameeriklane John Smith, kes ma tookord olin, läks seitsmeks aastaks 
pokri. 

Pärast poolt aastat linnavanglat toimetasid nad mind Fuadi, väikesesse kalurikülla 
üheksakümne milli kaugusel Aleksandriast. Minusuguseid oli siin kolmekümne ringis, 
enamasti koik nõndanimetatud poliitilised kurjategijad, ja me pidime ahelaisse needitult 
hakkama siia teed ehitama, ehkki õigupoolest ehitasime uut sadamakaid. Meid valvas pool 
tosinat fellahitest nekrutit; neid kamandas Tufiki-nimeline higist leemendav rasvamagu, 
kelle paks nägu oli ilmast ilma laia naeru täis. Tal oli kaks naist ja kaheksa last ning ta 
kohtles meid tingimusi arvestades äärmiselt korralikult, kuigi tegi seda minu arvates küll 
rohkem sellepärast, et lootis preemiat, kui kai juuli lõpuks valmis saame — seega vajas ta 
igat kätepaari ja iga surmajuhtum tuli talle ainult kahjuks. 


Mees, kes oli öösel parematele jahimaadele läinud, erines teistest: ta oli lõunast pärit 
beduiin, uhke ja metsik looduslaps, kes polnud kunagi elus katuse all maganud. Korduvalt 
oli ta püüdnud põgeneda, sest vanglas olek oli talle võrdne surmaotsusega. Igaüks teadis 
seda, Tufik kaasa arvatud. Kuid korda tuli Tufiki arvates hoida ja teistele hoiatuseks oli 
mees siiski Auku topitud. Selleks ajaks, kui mind siia toodi, oli ta Augus viibinud juba terve 
nädala. 

Mu kaela ümbritses midagi puust rangide taolist, kuhu õlgade kõrguselt olid lukustatud ka 
mu mõlemad randmed. Mul oli võimatu pikali heita või püsti tõusta, kuigi olin seda üritanud 
— ahtas ruumis jäid kaela-puu otsad seinakonaruste taha kinni ja väänasid talumatult pead. 
Nõnda ma siis istusin siin põrguleitses, kõikidest mahajäetud ja unustatud, ning «lugesin» 
endale lehekülg lehekülje järel ette oma lemmikraamatuid. See oli suurepärane 
vaimutreening. Tüdides astusin järgmise sammu — asusin eneseanalüüsi suurejoonelisele ja 
sügavalt isiklikule teele. Alustasin lapsepõlvest ja esimestest mälestustest — Wyatfs 
Landingist, mis paikneb kümne miili kaugusel Cape Codist 

Massachusettsis, ning oma isa perekonnaliikmetest, kes polnud kunagi mind õieti 
armastanud, kuigi too tõik jõudis mu teadvusse alles pärast mu isa langemist Korea sõjas 
tuhande üheksasaja viiekümne kolmandal aastal, kui mina olin kümneaastane. Mulle sai 
selgeks, et nende arvates oli mu sitsiillannast ema minu läbi ära solkinud Wyattide vere. Ja 
Sitsiiliasse, Palermosse me siis emaga siirdusimegi, suurde jahedasse villasse otse mere 
ääres rannajärsakul. Villa kuulus mu vanaisale Vito Barbacciale. Siit liigutas ta politseid 
nagu malenuppe, tema kulmukortsutus pani poliitikud värisema ja iga tavalinegi kodanik 
puudutas talle vastu juhtudes aupaklikult mütsinokka. 

Vito Barbaccia, capo mafia, Eluja Surma Isand... 

Võtsin parajasti läbi oma rebaseaastat Harvardis, kui me pea kohalt kostis kolinat — ketid 
kõlisesid, eemale veeretatavad kivid kolksusid. Siis kisti lahti puust luuk ja ere päikesepaiste 
pimestas mu silmad. Pigistasin laud kokku ja pöörasin näo ülespoole. Kuldne valgus kõneles 
selget keelt: oli õhtueelne aeg. 

Pisike ja kortsuline major Husseini köögerdas augu-serval — Siinai päike, mis oli ta aju 
paigast nihutanud, oli ka ta keha muumiaks kuivatanud ja rõuge-armilise näo 
oliivikarvaliseks võõbanud. Tema kõrval seisis paar sõdurit ja Tufikki oli seal, ilme 
silmanähtavalt õnnetu. 

«Nonii, sa itskenäru,» ütles Husseini inglise keeles, kuigi viimase kümne kuu jooksul olin 
mõistetavatel põhjustel hakanud araabia keelest märksa paremini aru saama. Ent tema pidas 
solvavaks rääkida minusugusega oma emakeelt. 

Ta ajas end sirgu ja irvitas põlastavalt. «Vaadake nüüd teda,» viipas ta teistele. «Kükitab 
teine omaenda rooja sees nagu lojus.» Ta vaatas uuesti alla. «Sulle meeldib see kindlasti 
väga, itske. Sulle meeldib ju sitta nuusutada, eks ole nii?» 

«See polegi kõige halvem, major,» vastasin ma araabia keeles. «Kord küsis ahv 
Bodhidharmalt, mis on Buddha. Vastuseks näitas õpetaja talle kuivanud lehma-kooki.» 

Ta jõllitas mulle hämmeldunult otsa ja oli nii segi, et vastas ka ise araabia keeles: «Misasja 
sa sogad seal?» 

«Et sellest aru saada, on vaja ajusid.» 

Häda oligi selles, et sõnavahetus toimus araabia keeles ja ka sõdurid said meist aru. 
Husseini silmad tõmbusid pilukile ja nahk põsesarnadel pinguldus. Ta pöördus Tufiki poole: 

«Vinnake ta üles. Siduge päikese kätte. Kui tagasi tulen, räägin temaga jutud lõpuni.» 

«Jään rõõmuga ootama,» vastasin mina ja puhkesin millegipärast naerma, kuigi see mul 
üsna hädiselt välja kukkus. 

Fuad ise polnud suurem asi: neli-viiskümmend lameda katusega majaköksi avara väljaku 
ümber, lagunema kippuv mošee ja paarsada elanikku. Küla oli verivaene nagu enamik 
Egiptuse külakesi, ent uus kai pidi kavatsuste järgi siia uut elu tooma. Meri jäi neljasaja jardi 


kaugusele, see taevassinine Vahemeri, mida oli nii kena vaadata, kui istusid Antibes'i lahe 
kaldal. Sain pilgu vee poole heita, enne kui nad mul rangid kaelast võtsid ja keset 
külaväljakut käsipidi kaaki tõmbasid. 

See pidi sünnitama piina ja tavalistel asjaoludel oleks seda teinudki, kuid viimaste kuude 
jooksul oli mul tulnud nii palju kannatada, et valu iseenesest ei tähendanud mulle enam 
midagi. Keskpäevase päikese käes oleks asi muidugi üsna hull olnud, kuid praegu kaldus 
päev juba õhtusse. Oli kuidas oli, kuid kogemused olid õpetanud, et keskendudes mõnele 
lähedal seisvale objektile sai enesesisenduse abil vähemalt paar-kolm esimest tundi endale 
teataval määral talutavaks muuta. 

Vahiputka kõrval tolknes valgeks värvitud vardas Araabia Ühinenud Vabariigi lipp ja 
taamal ajasid kolm meest ja üks poisike mitmesajapealist lambakarja kõrbest külasse. 
Loomade sõrgadest tõstetud tihe tolmupilv kandus suitsuna tuprudes siiapoole ja varjas ühe 
hetkega lipu mastis. 

Kõik see oli lausa piibellik, väga vanatestamentlik, kui maha arvata asjaolu, et ühel 
karjusel rippus kaelas automaat, mis nagu vihjas millelegi, kuid millele täpselt, seda ma ei 
taibanud. Issand, kuidas ma siin kuivasin! Pigistasin silmad kinni ja hingasin nii sügavalt 
sisse, kui suutsin. Kui nad jälle avasin, polnud midagi muutunud. Seesama külaväljak, 
samad räpased hurtsikud, sama võigas inimtühjus. Inimestel oli aru peas ja 

Husseini siinoleku ajal ei pistnud nad ninaotsagi tanumale. 

Kantseleist pudenes välja Tufik ja tatsus minu poole, veeplasku käes ja higi ojana 
nirisemas igast ihupoo-rist. Vanale pakk-kastile ronimine, mille valvurid olid mind üles 
riputades jalge alla võtnud, nõudis talt tublisti ähkimist, kuid nakkama ta sellega sai ja torkas 
plaskukaela mulle hammaste vahele. Ta lasi mul juua tubli sõõmu ja valas ülejäägi mulle 
pähe. 

«Kui ta tagasi tuleb, olge ometi mõistlik, mister Smith. Peate mulle seda lubama. Ärge 
pahandage teda, muidu läheb teil veel halvemini.» 

Määrdunud taskurätikuga nägu nühkides vahtis ta mulle ärevalt otsa. Juba see, et ta mulle 
«mister» ütles, intrigeeris mind, sest niisugust asja polnud veel juhtunud. Liiatigi oli ta 
mures, silmanähtavalt mures. Ma ei osanud põhjust leida ja Husseini oli platsis enne, kui 
jõudsin järele mõelda. 

Tema maastikuauto paiskas saja jardi kaugusel külast lambakarja kahte lehte laiali ja 
peatus pidurite kriuksudes vahtkonnamaja ees. Husseini ronis maha ja tuli minu suunas. 
Umbes kümne sammu kaugusel jäi ta seisma, puuris mind vihkamist täis silmadega, pöördus 
siis kannal ringi ja marssis vahtkonnaruumi. 

Läbisegi tõugeldes ja paremate kohtade eest heideldes jõudsid lambad kohale, ujutasid 
väljaku ja majade-vahed üle ning liikusid haisva lombi poole küla teises otsas. Umbes 
kümneaastane tõmmu poisike, keda olin juba eemalt silmanud, oli kidurusest hoolimata täis 
energiat ja kihutas vilistades, käsi plaksutades ja väsimatult karja- ühelt küljelt teisele 
siigates loomi liikvele. Tema kolm kaaslast olid tüüpilised beduiinid, burnu-sed karjast 
tõusva tolmu kaitseks sügavalt näo ette veetud. 

Pead maas, mõttes omad asjad, kõndisid nad lambaid vemmeldades minust mööda. Kostis 
ainult krappide kõlksumist. Õhk oli peaaegu liikumatu ja pool päikesekettast juba silmapiiri 
taha vajunud. Veel pool tundi ja mu kaasvangid tuuakse kaiehituselt tagasi, nende päevatöö 
saab läbi. 

Lambad rüselesid paremat kohta otsides joogikohal ja karjused valvasid neid, väsimusest 
selgadele seintelt tuge otsides. 

Vahiruumi uks prahvatas lahti, Husseini ilmus nähtavale 

ja astus kahe sõduri saatel minu poole. Kui nad mu lahti päästsid, varisesin liivale nagu 
kott. Husseini ütles vist midagi, kuid ma ei tabanud, mida; nad vin-nasid mu jalule ja ma 
tuikusin nende vahel üle platsi Tufiki eluaseme suunas. 


Paksuke elas siin üksi, ainult keegi vanaeit käis tal koristamas ja süüa keetmas. Maja 
kuulus kroonule ja ühte tuba kasutati kantseleina. Seal olid rullkattega kirjutuspult, kaks 
puutooli ja söögilaud. Husseini kähvas midagi/ mis kõlas käsuna, sõdurid surusid mu ühele 
toolile istuma ja köitsid käed kõvasti seljataha. 

Alles siis märkasin ma Husseini käes piitsa, tõelist jõehobunahast piitsa, mis kisub liha 
luudelt lahti. Ta ajas frentši seljast ja kääris särgikäised väga hoolikalt üles. Tufik oli 
surmani kohkunud ja higistas rohkem kui kunagi varem. Sõdurid võtsid seina ääres kohad 
sisse ja Husseini tõstis piitsa laualt. 

«Nonii, itske,» ütles ta ja painutas piitsa käte vahel, nagu püüdes veenduda selle sitkuses. 
«Alustame tosina nähviga. Eks pärast paistab, mis edasi saab.» 

«Üks hetk, major Husseini,» ütles tema selja tagant kellegi mahe hääl inglise keeles. 

Husseini pöördus nagu nõelatult ja mina tõstsin pea. Uksel seisis üks karjustest. Ta lükkas 
parema käega burnuse kõrvale ja ma nägin päikesest parkunud talva-kujulist nägu, otsekui 
naerualdist suud, mis ometi haruharva muigvelegi tõmbus, ning silmi, neid halle, allika- 
veena külmi silmi. 

«Sean!» kähistasin mina. «Sean Burke! Oled see tõesti sina?» 

«Nagu ikka ja alati, Stacey.» 

Nüüd ilmus välja ka ta vasak käsi ja see hoidis automaatpüstolit. Esimene lask tabas 
Husseinit õlga ja pani ta ümber oma telje pöörduma, nii et ma nägin ta ilmet, kui ta suri. 
Teine kuul purustas ta kukla ja ta prantsatas näoli vastu seina, otse minu kõrvale. 

Sõdurid jõllitasid juhmilt, silmad hirmust pärani, püssid ikka rihmal, kuni väljast tuli kaks 
pikka automaadivalangut, mis lõhkusid akna ja tegid nende elule lõpu. 

Tekkis midagi vaikuse sarnast, aga kohe katkestas selle Tufiki rutuline sõnarüsin: «Ma 
olin mures, väga mures. Ma mõtlesin, et te ei tulegi, et teil läks midagi viltu.» 

Burke ei teinud temast väljagi. Ta astus aeglaselt edasi ja kummardus mu kohale. 
«Stacey!» ütles ta ja puudutas vasaku käega mu põske. «Stacey... » 

Tema näos oli midagi valulist, midagi sellist, mida ma iial enne polnud näinud, aga siis 
varjutas selle tapmisraev, mille poolest ta nii kuulus oli. Ta pöördus Tufiki poole: 

«Mis sa temaga teinud oled?» 

Tufiki silmad läksid suureks. «Mida mina olen temaga teinud, efendi? Mina olen ju ainus, 
kes tema heaks tegi, mis vähegi võimalik!» 

«Ma jõudsin just otsusele, et sinu hind on minu jaoks ikkagi liiga kallis . . .» 

Püstol kerkis, Tufik karjatas õudusest ja taganes nurka. Ma raputasin pead ja ütlesin 
hädiselt: «Jäta ta rahule, Sean, ta oleks võinud hullem olla, kui oli. Vii mind siit minema.» 

Burke kõhkles veidi ja torkas siis «Browningu» hõlma alla. Tufik vajus põlvili ja hakkas 
kaeblikult nutma. 

Oleksin pidanud kohe taipama, kes olid ülejäänud kaks: muidugi lõuna-aafriklane Piet 
Jaeger, üks vähestest, kes Katanga-kampaania ajast meie kambast ellu olid jäänud, ja endine 
OAS-lane Legrande, kelle Eurke oli värvanud Stanleyville'is, kus me ümber formeeru-sime. 
Jaeger istus Husseini villise rooli taha ja Legrande aitas Burke'il mind tagaistmele tõsta. 
Keegi suud ei pruukinud — ilmselt käis operatsioon kindla ajaplaani järgi. 

Fuadis oli vaikne nagu surnuaias, kui me nõndanimetatud rannateele pöörasime ja 
päevatöölt naasvast vangikolonnist mööda kihutasime. 

«Aega ei jää sulle kuigi palju,» sosistasin mina. 

Burke noogutas «Jah, aeg on püsti. Aga ära muretse.» 

Umbes milli pärast pööras Jaeger teelt kõrvale ja kihutas liivaluidete vahetsi avara vaikse 
lahe äärde. Kohe, kui ta oli mootori välja lülitanud, hakkas kostma uut mürinat ja mere poolt 
lähenes meile vähem kui kolmesaja jala kõrgusel lennuk. Legrande tõmbas välja 
signaalpüstoli ja lasi raketi õhku. Silmapilk tegi lennuk järsu viraaži ja maandus laitmatult. 


See oli «Cessna», ma tundsin ta siluetist ära, kui ta meie poole ruleeris, kuid mul ei jäänud 
aega midagi lähemalt silmitseda. Niipea kui lennukiuks avanes, upitasid nad mind sisse. 
Teised järgnesid mulle, ja Legrände 

jändas alles ukse kallal, et seda sulgeda, kui «Cessna» juba vastutuult pööras ja mootori 
tuure tõstis. 

Burke hoidis plaskut mu suu juures: brändi pani mind läkastama ja voolas alla nagu tuline 
juga. Kui köhimised olid köhitud, naeratasin ma hädiselt ja küsisin: «Kuhu nüüd, kolonel?» 
«Esimene peatus on Kreetal,» ütles ta. «Tunni aja pärast oleme seal. Sulle peaks see hästi 

istuma. Saad meres kümmelda.» 

Võtsin talt plasku, rüüpasin tubli sõõmu, nõjatusin leenile ja lasin joogi hõõgusel ning 
imelisel õndsusel läbi ihu suriseda. Elu algab taas — see oli kõik, mis ma mõelda suutsin. 
Kui «Cessna» õhku tõusis ja mere poole keeras, kadus päike tervenisti silmapiiri taha ning 
saabus ÖÖ. 

Esmakordselt olin ma Sean Burke'i kohanud 1962. aasta algul Portugali Mosambiigis 
Lourenco Marguesis, otse veepiirile ehitatud kohvikus «Lissaboni Tuled», kus ma raha eest 
klaverit klimberdasin — oskus, mis on kuluka hariduse üks meeldivamaid kõrvalprodukte ... 

Põhjustel, mis antud hetkel olulised pole, oli minust kõrges eas, nimelt 
üheksateistkümneaastaselt, saanud sihitu hulgus ja ma olin teel Kairost Kaplinna, sooritades 
oma reisi lühikeste juppide kaupa. Lourenco Marguesisse olin peatuma jäänud sellepärast, et 
Mom-basas oli mul raha rannasõiduauriku jaoks täpipealt siiamaani — asjaolu, mis mulle 
eriti muret ei teinud. Olin noor ja heas vormis ning põgenesin mineviku eest säärase 
vaardiga, et mu ainus hool oli avastada, mida toob homne päev. 

Lourenco Margues mulle igatahes istus. Siin oli omamoodi barokset võlu ja vähemalt 
tollal polnud siin märkigi rassivastuoludest, mida igal pool mujal Aafrikas olin tähele 
pannud. 

«Lissaboni Tulesid» pidas keegi Coimbra, luukere-kõhn portugallane, keda huvitas 
maailmas ainult üks asi — raha. Niipalju kui mina otsustada oskasin, oli tal käsil hulgaliselt 
valgustkartvaid asju, aga mis minul sellest, moraaliprobleemid mind ei vaevanud. Mida ka 
kellelgi vaja läks, Coimbra võis selle üsna mõõduka hinna eest hankida. Muuseas võisime 
kelkida parima tüdrukute valikuga tervel rannikul. 

Burke'i märkasin ma kohe, kui ta kohvikusse astus, ja mõni ime, tema võimas kehaehitus 
oleks igal pool silma torganud. Arvan siiski, et põhiline, mis sundis igaüht ta teelt eest 
astuma isegi niisuguses urkas nagu «Lissaboni Tuled», oli mulje tema kõhklematust füü- 
silisest valmisolekust ja talitsetud jõust. 

Ta oli riides nagu väliuurija: kandis viltkübarat, jahikuube, khakivärvi pükse ja 
tanksaapaid. Üks tüdrukutest, kvarteroon, meekarva naha ja niisuguse kehaga, et iga piiskop 
oleks seda oma kaissu tahtnud, püüdis Burke'ile külge kleepida, kuid Burke vaatas temast 
läbi — just läbi ja mitte mööda —, otsekui poleks tüdrukut olemaski olnud, ja tellis 
endale õlut. 

13 


Tüdruku nimi oli Lola ja me olime temaga rohkem kui head sõbrad. Ma oleksin tahtnud 
tollele mehele öelda, et ta on end ilma jätnud magusast tükist, aga see oleks vist olnud 
rohkem purjuspeajutt. Tollal ma veel kärakaga eriti ei sõbrustanud, kuigi see oli hirm-odav. 
Kui ma uuesti üles vaatasin, seisis Burke minu kõrval, õllekann käes. 

«Peaksite sellest kambast siin lahku lööma,» ütles ta, sellal kui mina oma jooki rüüpasin. 
«Teile ei mõju see hästi, eriti niisuguses kliimas.» 

«See mu oma asi.» 


Arvasin, et just niisugune vastus sündis vana paljunäinud seikleja suhu, kelleks ma end 
pidasin,, ja kergitasin tervituseks viskiklaasi. Ta mõõtis mind rahuliku pilguga ja ükski 
muskel ei liikunud tema näos. Klaasi tõstmine huultele nõudis mult tõelist pingutust. Viski 
maitses jäledalt. Ma luksatasin, surusin käe suule ja panin klaasi lauale. 

Tema näoilme ei muutunud. 

«Baarimees ütles, et olete inglane.» 

Just sedasama mõtlesin ma temast endast. Iiri lastetuba lõi läbi pigem tema kõnekäändudes 
ja üksikutes fraasides kui aktsendis, aga neid sain ma alles hiljem kuulda. 

Ma raputasin pead. «Ameeriklane.» 

«Ei paista sedamoodi.» 

«Nõndanimetatud- kujunemisaastad olen veetnud Euroopas.» 

Ta noogutas. «Ega te vist «Lõokest sinitaeva all» oska mängida?» 

«Kõike, mida soovite,» kostsin mina ja hakkasin mängima toda vana kaunist iiri 
rahvalaulu, püüdes selle lihtsameelset hingust võimalikult siiralt edasi anda. Mina pole 
muidugi John McCormack, kuid mul tuli see-hästi välja, seda võin küll öelda. Kui olin 
lõpetanud, noogutas Burke napilt. «Olete priima — liiga priima selle urka jaoks.» 

«Aitüma,» vastasin mina. «Ega te pahanda, kui suitsu ette panen?» 

«Ütlen baarimehele, et ta teile õlut saadaks,» ütles ta väärikalt. 

Ta läks baarileti juurde tagasi ja hetk hiljem koputas üks Coimbra kannupoiss talle õlale. 
Nad vahetasid paar sõna ja ronisid üheskoos trepist üles. 

Lola kõndis täie suuga haigutades minust mööda. «Su magnet hakkab ära vajuma,» 
ühmasin talle. 

«Mõtled toda inglast või?» kehitas ta õlgu. «Olen selliseid ennegi kohanud. Mees või asi. 
Kõva poiss kõiges muus, välja arvatud selles, mis ka midagi väärt on.» 

Lola läks ja mina jäin uimaseid bluuse klimberda-des mõtlema tema sõnade üle. Kaldusin 
tollal uskuma, et ta ajas jama ja lihtsalt sellepärast, et ta professionaalne uhkus oli nina pihta 
saanud. Mees jäi meheks, mis sellest, et ta naissoo vastu huvi ei ilmutanud, kuigi jah, ega 
ma seda just eriliseks vooruseks ka osanud pidada, et mõni jättis kahe silma vahele vähemalt 
minu arvates elu ühe suurima mõnu. Sitsiilia-poolsest verest kihutatuna olin ise väga 
varakult naist tundma saanud ega lasknud kunagi ühtegi juhust mööda. 

Lõpetasin pala ja süütasin sigareti. Mingil põhjusel oli kohvikusse äkki sugenenud too 
soiutav vaikus, mis vahetevahel ikka rahvasumma peale laskub. Kõik olid justkui rääkimise 
unustanud ja näisid viibivat mingis kummalises lummuses. Mulle tundus, nagu vaataksin 
mingit kokkusurutud ruumi, kus kõik asjad paistavad väljastpoolt otsekui aegluubis 
liikuvat. 

Mida tegin mina siin, Musta Mandri äärealal, üleni Aafrikamaa embuses? Kõikjal 
terendasid läbi tubakasuitsu näod — mustad, valged, pruunid, igas värvivarjundis, mis 
mahtus sinna vahele... Rahvarämps, keda ei suutnud ühendada isegi kuulumine inimsoo 
hulka, igaüks ihuüksi jooksmas millegi järele. 

Äkki sai mul villand. Mööda minnes heitsin pilgu iseenesesse, mitte tollesse, kes ma 
hetkel olin, vaid sellesse, kelleks ma õige pea pidin saama, ja vaatepilt ei meeldinud mulle 
mitte üks põrm. Mul oli palav, ma leemendasin üleni, mu kaenlaaluseid ehtisid suured 
higilaigud ja ma otsustasin särki vahetada. Nüüd ma muidugi mõistan, et see oli vaid 
ettekääne üles-minekuks. 

Minu tuba oli kolmandal korrusel, Coimbra korter teisel, tüdrukud elutsesid all. Nagu 
alati, oli üleval vaikne, sest Coimbra ei sallinud lärmi, kuid nüüd, kui ma peatusin teise 
korruse mademel, jõudis mu teadvusse, et siinne vaikus oli täna niisama kummaline, nagu 
ennist olin täheldanud all. 

Siis kuulsin ma kusagilt üsna kaugelt kostvaid hääli ja astusin edasi, sest üks kõnelejaist 
kuuldus õige vihane olevat. Esimene uks avanes eesruumitaolisse tuppa. Ma hiilisin 
ligemale hämaruses, millesse võreseinast läbitungiv valgus tuhandeid laike joonistas. 

Coimbra istus oma laua ääres. Üks tema raske-kahurväelastest, Gilberto, seisis peremehe 
selja taga, käsi tukipidemel. Herrara, kes oli Burke'il kohvikus järel käinud, nõjatus vastu 
ust, käed rinnal risti. 

Burke seisis lauast paari sammu kaugusel, jalad pisut harkis ja mõlemad käed 
küünarnukini jahikuue taskutes. Nägin teda profiilis: ta näojooned olid nagu kivist tahutud. 

«Te nagu ei saanud aru,» rääkis Coimbra parajasti. «Keegi pole teie ettepanekust 
huvitatud, ja asi ants — mis võiks veel lihtsam olla?» 

«Ja minu viis tuhat dollarit?» 

Coimbra tegi säärase näo, nagu oleks ta kannatus katkemas. «Olen pidanud selles asjas 
suuri kulutusi tegema — märkimisväärseid kulutusi.» 

«Selles ma ei kahtlegi.» 

«Võtke aru pähe, major. Äriasjades juhtub seda ikka. Kes tahab kiiret tulu saada, peab ka 
kaotuse riski arvestama. Ja nüüd vabandage mind. Minu mehed saadavad teid. Meil siin on 
ohtlik kant. Oleksin hirmus kurb, kui teiega midagi juhtuks.» 

«Küllap juhtubki,» vastas Burke kuivalt. 

Gilberto muigas, hüpitades «Lugerit» peos. Burke tõmbas kübara peast ning pühkis 
parema käe seljaga üle lauba: äkki näis ta hirmus lööduna. 

Kuid mina nägin oma peidupaigast, mida teised ei näinud: kübara põhja külge oli 
traataasaga kinnitatud vanamoodne lühikese toruga Bankeri-tüüpi revolver, eritellimuse 
peale tehtud. Ta tulistas Gilbertot pimesi, nagu öeldakse, ja naelutas ta seina külge kinni, 
pöördus siis ja võttis kirbule Herrera, kes oli valmis talle peale sööstma. 

«Aga ma ei tahaks siiski uskuda,» sõnas Burke ja alles nüüd jõudis minuni teadmine selle 
mehe tugevusest ja elujõust. 

Ta andis Herrerale märku näoga vastu seina seista ja otsis ta kiiresti läbi. Aga Coimbra, 
kel oli alati mõni üllatus varuks, tõmbas lähemale hõbedase sigarikarbi ja võttis välja 
väikese automaatpüstoli. 

Mul oli kunagi sõber, kes ükskord võttis juhuslikult kätte golfikepi ja oli vähem kui kolme 
kuuga tehtud mees. Tal oli selle mängu peale loomulik anne, täpselt nii, nagu mõnel mehel 
on annet keeltele või teine võib jälle vabalt arvutiga võistu matemaatikaülesandeid 
lahendada. 

Minu esimesel Harvardis viibimise kuul, ühel mälestusväärsel pühapäevahommikul tiris 
kaasvõitleja mind kaasa kohalikku laskeklubisse. Ma polnud elus relva käes hoidnud, ja kui 
ta mulle «Woodsmani» koldi pihku torkas, ei osanud ma sellega midagi peale hakata. Ent 
sõber seletas, ja mina kogesin enneolematut tunnet. Kolt kasvas otsekui minu käe külge 
kinni ja asjad, mida ma sellega lühikese tunni jooksul korda saatsin, panid jahmatama 
igaühe, kes juhtus läheduses olema. 

Seega olin ma omamoodi geenius käsirelvade alal, kuid ma polnud veel kunagi sihtinud 
inimolendi pihta. See, mis nüüd järgnes, tundus nii loomulik, et ajab tagantjärele hirmu 
peale. Lõin jalaga ukse lahti, langesin ühele põlvele ja rabasin põrandalt Gilberto «Lugeri». 
Samal silmapilgul lasin Coimbra randme 

läbi. 

Burke pööras välkkiirelt ringi, ettepoole kumaras ja hüppevalmis nagu tiiger, enda 
revolver ühes, Herrera püstol teises käes. Kuigi ma seda tookord ei taibanud, pidi ta 
enesekontroll olema lihtsalt tohutu, et ta mind puhtreflektoorselt toimides maha ei lasknud. 

Ta vilksas korraks minu poole ja mulle tundus, et kohe pahvatab ta naerma. Kuid selle 
asemel avas ta ukse, kuulatas ja lõi uuesti kinni. 

«Siin on koht, kus igaüks tegeleb ainult omaenese asjadega,» rahustasin mina. 


Burke astus aeglaselt laua juurde. Gilberto küürutas rinnust kinni hoides seina najal ja ta 
suunurgast nirises verd. Ta silmad olid küll lahti, kuid ilmselt oli ta sügavas Šokiseisundis. 
Coimbra oli näost surnukahvatu ja hoidis paremat kätt vasaku kaenla all, justkui püüdes 
verejooksu peatada. Burke surus revolvrisuudme talle kulmude vahele. 

«Viis tuhat dollarit!» 

Isegi nüüd kõhkles Coimbra veel ja mina torkasin vahele: «Seif on peidetud pähklipuust 
kummutisse ukse kõrval.» 

Burke tõmbas valju klõpsatusega revolvrikuke vinna 

ja Coimbra sõnas tõtakalt: «Võti on sigarikarbis serveerimislaua alumisel riiulil.» 

«Tiri see raha lagedale,» ütles Burke mulle. «Võta kõik, mis seal leidub.» 

Kassakarbis, mille ma lauale tõin, oli hulga rohkem kui viis tuhat dollarit, aga kui palju 
nimelt, see jäi mulle igavesti teadmatuks. Rahapakk rahapaki järel kadus Burke'i jahikuue 
mahukatesse taskutesse. 

«Kui kiiret kasu loodad, pead ka kaotuse riski arvestama — nii te vist ütlesite, Coimbra?» 

Ent Coimbra lamas minestanult risti üle laua ega kuulnud. Herrera toetus endiselt seljaga 
vastu seina, käed jõuetult rippu. Burke pöördus otsekui juhuslikult ja virutas talle rusikaga 
vastu põsesarna. Herrera vajus ägisedes maha. 

Eritellimise peale valmistatud revolver kinnitati oma pessa kübara põhjas, kübar pandi 
pähe ja kontrolliti peegli ees, kas see istub ikka õige nurga all. Siis astuti minu ette: 

«Džungli esimene seadus kõlab nii: kõnni, ära kunagi jookse. Jäta see endale igaveseks 
meelde.» 

Me lahkusime külgukse kaudu, mida hoiti lahti nende kundede jaoks, kes tüdrukute juurde 
tulles ei tahtnud end eriti reklaamida. «Fordi» marki veoauto seisis otse kohviku nurga taga 
ja selle roolis tukkus neeger. Burke käskis mul kasti ronida, ütles midagi juhile ja kobis üles 
minu juurde. 

Kui auto paigalt võttis, küsisin: «Ja kuhu siis nüüd?» 

«Vanale sõjaväelennuväljale Carubas. Tead, kus see asub?» 

«Olen siin linnas olnud ainult paar nädalat. Ametit «Lissaboni Tuledes» ei pea ma oma 
elutööks. Tahtsin ainult teenida piletiraha Kaplinna.» 

«On sul mingi eriline põhjus nimelt sinna minna?» 

«Igal mehel on elus oma eesmärk.» 

Ta rahuldus sellega, vaatas mulle tõsiselt otsa ja noogutas. «Su pauk oli lihtsalt priima. 
Kus sa seda õppinud oled?» 

Minu seletus pani teda imestama. Tollal ma veel ei teadnud, kui hea ma pidin välja 
nägema, ja kuulsin alles hiljem, et olin instinktiivselt tegutsenud nagu tõeline professionaal, 
kes esimese kuuli sihib ikka relva hoidva käe pihta, kuna ka hingeheitev mees on vahel 
võimeline tulistama. 

Sõitsime läbi aguli, kus polnud ühtki tänavalaternat, nii et meid varjas pilkane pimedus. 
Jupi aja pärast päris Burke, kas mul pass on taskus. 

Kobasin rahakoti järele ja noogutasin. «Selles suhtes on kõik korras.» 

Ja siis ütles ta, nagu oleks see talle just nüüd meelde tulnud: «Minu nimi on Burke, 
eesnimi Sean — Sean Burke.» 

«Stacey Wyatt,» esitlesin end kõhklemisi. «Coimbra nimetas teid majoriks, või kuulsin 
ma valesti?» 

«Klapib. Olen teeninud kakskümmend aastat Briti armees. Langevarjuüksuses. Aasta eest 
läksin erru. Katanga valitsus usaldas hiljuti mulle ühe ülesande.» 

«See on vist Kongos?» küsisin mina. 

«Mul tuleb korra hoidmiseks formeerida eriüksus. Coimbra pidi mulle leidma mõned 
mehed. Aga see tõbras ei teinud isegi katset. Ja nüüd ootab mind lennuväljal üks vana DC-3- 
logu, kuid mul pole kedagi sellega sõidutada.» 


«Peale minu...» 

Need sõnad tulid mõtlematult mu suust ja ma ei saanud neid tagasi võtta, isegi kui oleksin 
tahtnud. Selles oli omajagu kehklemist, kuid oli ka midagi muud — midagi rohkemat. 
Mingil põhjusel leidsin, et just niisugust katsumust on mul vaja. Kardan, et iga psühholoog 
jääks jänni, kui püüaks analüüsida mu toonast hingeseisundit. Sirguva poisina, liiga varases 
eas, olin kaotanud isa ja kogu isapoolse suguvõsa. Ja nüüd vehklesin sihitult ringi, püüdes 
mälust kustutada viimaste kuude jubedaid sündmusi, mis olid võtnud mult ka ema ja viinud 
mind lahku ainsast inimesest ilmas, kes minust tõeliselt hoolis — vanaisast. Ometi oli just 
tema see, keda olin kartnud armastada. 

Burke'i hääl katkestas mu mõttelõnga. «Räägid sa seda tõsiselt?» küsis ta leebelt. 

«Coimbra oli esimene inimene, kelle poole ma elus olen relva tõstnud. Arvan, et õigluse 
nimel pean seda sulle tunnistama.» 

«Neli tuhat franki kuus,» ütles Burke. «Ja lobi ja varustus.» 

«Kaasa arvatud surilina? Olen kuulnud, et nendega on seal kitsas käes.» 

Silmapilkselt sai temast hoopis teine inimene. Ta lagistas täiest kõrist naerda, sirutas käe 
välja ja pigis- 

tas mu õlga. «Ma õpetan su välja, Stacey, õpetan sulle kõike, mis sul vaja läheb. Me 
hüppame Kongo ühest otsast sisse ja jalutame naerdes teisest otsast välja, taskud kulda täis.» 

Kusagil silmapiiri taga kärgatas kõu nagu kauge sõjatrumm ja auto puldankattele hakkas 
samas rabisema rasket sooja vihma. Ohk oli täis elektrit. Mind haaras ärevus. Arvan, et mind 
oli kannustanud seda sammu astuma lihtne tõik: tahtsin olla temasarnane. Olla kare, 
kartmatu, hoolimatu, julgeda vaadata elule otse näkku ja sundida teda silmi maha lööma. 

Mu Jumal — ma olin just siis õnnelik, esimest korda aastate järel tõeliselt õnnelik, kui 
veok taarus läbi öö ja tõstis mu ninna Aafrika tolmu lõhna. 

Pärast esimest rüüsftretke Katangasse ristis üks leheneeger meid «Burke'i värdjateks». 
Kaotasime hulga mehi, kuid vastane veel rohkem, ja uute värbamisel aitas ajakirjandus meid 
tublisti, tahtis ta seda või ei tahtnud. Nad tegid Burke'ist mingi legendi ja sellest ajast oli 
meie kui eliitüksuse maine kindlustatud. Enam meil nekrutite puudust ei tekkinud ning 
Burke sai võimaluse valida ja vaagida. 

Ja need olid imelised päevad — parimad, mis mu elus on olnud. Raske elu, rasked 
treeningud. Esimest korda tunnetasin oma Jõudu, sain proovile panna oma julguse, avastasin 
— nagu vist enamik inimesi —, et saan end sundida edasi minema, kui liikmeid halvab 
surmahirm, et suudan hirmust üle olla, ja see on asi, millel ainsana on tähendust. 

Burke ei jäänud iialgi rahule. Ühel rännakute vaheajal sundis ta meid läbi tegema 
langevarjuriõppused, puistates meid korduvalt vanast «Havilland Rapide'ist» alla Lumba 
lennuväljale. Vaevalt kuu aega hiljem läks meil seda. oskust vaja, kui otse simbade nina all 
tegime dessandi Kasai misjonijaama. Pärast tuli meil sealt välja murda läbi vaenuliku 
džungli, ja see teekond oli mitusada miili pikk, lisaks oli meil koormaks kaasas kaheksa 
nunna. 

Selle pisikese lõbusõidu eest tehti Burke'ist kolonel ja mina sain kapteniks niisama pika 
ajaga, mis mul oleks Harvardis kulunud kolme semestri lõpetamiseks. Elu oli ilus, täis 
tegevust ja kirgi, ning rahagi voolas me taskutesse nagu tõotatud. Ent kahe aasta pärast oli 
õnn seegi, kui vähesed järelejäänud jaksasid omal jalal sealt minema komberdada. 

Vastupidiselt üldisele arvamusele oli suurem osa pal-gasõdureist tulnud Kongosse täpselt 
samadel põhjustel, miks paljud noorukid astuvad võõrleegioni. Ent julm tegelikkus polnud 
see, mida nad olid lootnud, tegelikkus oli midagi muud, tegelikkus ajas nad segadusse. Olen 
näinud valgeid asunikke, kelle mustad olid palgiveskis kreissaega tükkideks lõiganud. 


Teisalt olen tundnud palgasõdureid, kel oli harjumuseks saanud naelutada mustad vangid 
tühjadesse laskemoonakastidesse 

ja visata Kiwu järve, kui ei viitsinud neid laske-harjutusel märklaudadena tarvitada. 

Nende kahe äärmuse vahel muutusin minagi, ainult Piet Jaeger ei muutunud kriipsu 
võrragi. Ta oli tulnud Põhja-Transvaali bušist, kus usutakse ikka veel, et kahvritel pole 
hinge, ja oli üks vähestest, kes oli üle elanud esialgse üksuse ajad. 

Kes oleks hakanud tema motiive uurima, oleks üllatusega kogenud, et sisimas polnudki ta 
rassist. Ta oli meiega ühinenud ainult sellepärast, et ihkas põnevat tegevust ja natukest raha 
kaukapõhja — olukord, mis soodsalt vastandus õhkkonnale tema perekonnafarmis, kus ta 
isa, Piibel ühes ja sjambok teises käes, tavatses selle teisega kostitada nii Pieti kui õnnetuid 
kahvreid, kes teda orjasid. Piet oli meie juurde jäänudki, sest jumaldas Burke'i ja oleks 
hingeõnnistuse pärast põrmugi muretsemata järgnenud talle kas või põrgusse ja sealt tagasi. 

Praegusel hetkel ajas ta äärmiselt hoolikalt mu habet ja peeglist paistis ta päikeses 
pruunistunud sangari-profiil, lopsakad juuksed lühikeseks pügatud. Iga filmiprodutsent oleks 
niisugust nägu igatsenud noore, südametunnistuse piinadest puretud SS-ohvitseri osasse, kes 
lõpuks ohverdab end lapsukese elu päästmisel. 

Legrande toetus vastu uksepiita, heasüdamlik talu-pojanägu liikumatu, odav sigaret, 
tolknemas raskete vurrude alt: Nagu olen juba maininud, tuli enamik Kongosse seiklusi 
otsima, kuid oli ka erandeid — ja Legrande oli üks neist. Tema oli tapja, kes hukkas 
halastust tundmata. Ta oli olnud revolvrikangelane juba OAS-is ja pidanud Kongost 
pelgupaika otsima. Hoolimata mu noorusest, on ta minu suhtes alati üles näidanud 
lugupidamist, kuid kahtlustan väga, et rohkem küll mu relvakäsitsemisoskuse kui millegi 
muu pärast. 

Ettevaatlikult kuivatas Piet mu nägu kuuma käterätikuga, astus siis kõrvale ja ma nägin 
võõrast, päikeses mustaks kõrbenud kõhna nägu ning tühje tumedaid silmi, mis tundusid 
vaatavat justkui nähtuste taha ja nagu ootasid midagi. 

«Kõigepealt pead pisut liha oma põskedele kasvatama,» ütles Piet. «Rammusat toitu ja 
liitrite kaupa veini läheb sul vaja.» 

«Ja naist,» lisas Legrande surmtõsiselt. «Niisugust naist, kes seda asja oskab. 
Kaotatu tuleb tasa teha.» 

«Räägitakse, et Sitsiilias olevat sääraseid jalaga segada,» ümises Piet. 

Vaatasin teraselt tema poole, kuid enne, kui jõudsin pärida, mida ta sellega öelda tahtis, 
astuski kõheldes terrassilt tuppa üks naine. Meid nähes ilmus ta näole kohmetus. Eksimatult 
tundsin temas ära kreeklanna ja ta võis olla nii kolmekümne- kuni kolmekümne viie, aastane 
*— talunaiste puhul on vanust raske hinnata. Ta lopsakad öömustad juuksed voogasid 
lahtiselt õlgadele, tal oli oliivivärvi nahk, silmanurkades esimesed kortsud, kuid silmad ise 
olid lahked. 

Legrande ja Piet purskasid naerma ning Piet lükkas prantslase ukse poole. «Hakka aga 
pihta, Stacey!» 

Nad lõid ukse kinni, aga nende naeru oli koridoristki kuulda. Naine tuli lähemale ja pani 
sängile kaks puhast käterätti ja lumivalge särgi. Siis ta naeratas ja ütles midagi kreeka 
keeles. Sellest polnud mul aimu ja ma katsetasin itaalia keelega — itaallased olid sõja ajal 
minu mäletamist mööda Kreetal istunud. See ei toiminud, ka mitte saksa keel. 

Naine kehitas abitult õlgu, naeratas taas ja sasis millegipärast mu juukseid nagu koolijütsil. 
Istusin ikka tualettlaua ees, kus Piet oli mu habet kraapinud, ja naine seisis väga lähedal mu 
kõrval, rinnad otse mu näo juures. Lõhnastanud ta end ei olnud, kuid tema kleit, odav 
puuvillane kleit, oli äsja pestud ja sellest hõngus värskust, puhtust ja naiselikkust. Midagi 
valusat torkas mu hinges — olin unustanud, et maailmas ka midagi -niisugust olemas on. 


Jälgisin ahnelt, kuidas ta üle toa astus ja terrassile kadus. Tõmbasin mitu korda sügavalt 
õhku kopsudesse. Olin kaua paastunud, kuradi kaua paastunud, ja Legrande oli nagu alati 
tabanud otse naelapea pihta. Ajasin hommikumantli seljast ja hakkasin riietuma. 


Villa seisis künkanõlval mõnesaja jala kõrgusel lumivalge liivaranna kohal. Ilmselt oli see 
talumajast ümber ehitatud ja keegi oli selleks raisanud terve varanduse. 

Istusin terrassile kuuma päikese kätte ja naine ilmus jälle, kandikul greibid, omlett 
peekoniga ja väga inglispärane teekann. Minu armastatuim hommikusöök! Selle oli 
korraldanud muidugi Burke — tema mõtles 

kõigele. Ma ei usu, et olen kunagi elus maitsnud midagi hõrgemat kui see lihtne roog, 
mida neelasin siin terrassil istudes ja üksisilmi üle Egeuse mere vinesse mähkunud 
Küklaadide poole vahtides. 

Kõik oli kummaliselt irreaalne ja asjadel olid valusalt teravad piirjooned nagu painajalikus 
unenäos. Kus ma õieti olin? Kas siin või nägin Augus viirastusi? 

Pigistasin hetkeks silmad kinni, ja kui ma need jälle lahti tegin, seisis Burke mu ees ja 
silmitses mind hindavalt. 

Ta kandis pleekinudrohelist särki ja khakivärvi kombinesooni ning vana viltkübara lai äär 
jättis ta näo varju. Käes oli tal «Martini» karabiin. 

«Püüad kätt vormis hoida?» küsisin. 

Ta noogutas. «Lasin kõike, mis liigutas. On juba kord niisugune hommik. Kuidas sa end 
tunned?» 

«Tunduvalt paremini. See sinu tohter pumpas mind kõiksuguseid häid asju täis ega jätnud 
vist midagi proovimata. Muide, ole sa tänatud hommikusöögi eest. Minu maitsegi on sul 
meeles seisnud.» 

«Noh, me tunneme teineteist vist küllalt kaua, eks ole?» Ta naeris oma kõledat naeru, mis 
oli otsekui lahti sulanud ta sisemuses peituvast jääpangast ja jäi alati nagu õhku rippuma, nii 
harva, kui seda ta suust kuulda oli. 

Nähes teda niimoodi enda ees seismas, vana kübara-lott peas ja kaitsevärvi pluus seljas, 
meenus mulle jälle meie esimene kohtumine Mosambiigis. Ta oli täpselt samasugune. 
Raskekaalumaadleja võimas kehaehitus ja poole noorema mehe energia — midagi polnud 
sellest veel kadunud. Või kui oli, siis õige-õige pisut — alles siin terrassil hakkas see mulle 
silma. 

Ta silmaaluseda olid kottis ja põsed rippus —e enne seda ei olnud. Mõne teise puhul 
oleksin öelnud, et see on pummeldamise tagajärg, kuid tema polnud kunagi kangema kraami 
vastu huvi ilmutanud — nagu ka naiste vastu mitte, kui juba jutt sellele läks. Ka minu 
vajadust nende mõlemate järele oli ta vaid hädavaevu sallinud. 

Alles siis, kui ta oli maha istunud ja päikeseprillid laubale lükanud, tabas mind tõeline 
vapustus: tema silmad, need kaunid terashallid silmad olid tühjad, neid kattis nagu 
läbitungimatu ükskõiksuse kae. Fuadi sunnitöölaagris oli hetkeks lahvatanud tolle vana 
Burke'i 

vihalõõm ja selle järgi olin ma ta ära tundnud. Nüüd jäi mulle mulje, et istun vastakuti 
mehega, kes on iseendalegi võõraks muutunud. 

Ta valas endale tassi teed, koukis suitsupaki taskust ja süütas sigareti — asi, mida ma tema 
juures kunagi varem polnud näinud — ja ta käsi värises selle tegevuse juures, kuigi 
vaevumärgatavalt. 

«Sellest ajast, kui sind viimati nägin, olen endale paar pahet külge harjutanud, 
Stacey-poju,» sõnas ta. 

«Nii see paistab jah.» 

«Olid sul väga pahad päevad?» 


«Esiotsa mitte. Kairo vangla polnud hullem, kui seda mujalgi võiks ette kujutada. Ainult 
laagris pööras sandiks. Ma ei usu, et too Husseini oli pärast Siinaid enam täie mõistuse 
juures. Iga voodi all viirastus talle juut.» 

Ta vaatas mulle mõistmatult otsa ja ma seletasin ära. Kui olin lõpetanud, noogutas ta 
tõsiselt. «Olen ennegi näinud mehi seda teed minevat.» 

Pisut kohmetu vaikus laskus meie vahele. Tundus, nagu ei teaks ta, millest minuga 
rääkida. Valasin endale teise tassi teed ja õngitsesin tema pakist sigareti. Suits kratsis kurku 
nagu hape ja ma kukkusin läkastama. 

Kohe muutus ta nägu murelikuks ja ta upitas end pooleldi püsti. «Mis nüüd? Mis on?» 

Sain kuidagi hingamise korda, panemata sigaretti käest. «Eks mul tulnud seal ilma läbi 
ajada. Nüüd maitses nagu esimene mahv elus. Ära muretse, küll ma õpin jälle.» 

«Miks sa peaksid uuesti alustama?» 

Tõmbasin kopsudesse teise sõõmu. See ei maistnud põrmugi paremini ja ma muigasin. 
«Mina olen ühte meelt Voltaire'iga: on mõningaid mõnusid, mille nimel tasub leppida 
lühema eluga.» 

Ta krimpsutas nägu ja nipsas oma sigareti üle balustraadi, otsekui püüdes sisse seada 
mingit tasakaalu selle vahel, millesse uskus tema ja mida ütlesin mina. Tema elufilosoofia 
oli niisugune, et mees, tõeline mees pidi olema absoluutselt sõltumatu igasugustest pahedest 
ja ohjeldamatutest himudest, talitsema ennast raudselt kõiges ja olema alati üle ümbritsevast. 
Seal ta nüüd istus, kulm ikka kergelt kipras, ja jõllitas mornilt kaugusse. Ma ei pööranud 
temalt silmi. 

Sean Burke, kõige täiuslikum, kõige väljakujunenuna sõdur, keda kunagi olen kohanud! 
Rändrüütel, Achilleus ilma haavatava kannata, tänini ammendamatu jõuvaruga. Kauges 
minevikus pidi miski teda väga valusalt riivanud olema, sest ta ei naernud kunagi, järelikult 
elas see miski temas edasi. Tema vaimne kodu pidi olema armee, tõeline armee, selles olin 
ma kindel. Kõikide eelduste järgi oleks ta pidanud tegema seal jalustrabavat karjääri. 

Lühikesel kuulsuseperioodil Kongos olid ajalehed ta mineviku üksipulgi läbi võtnud. Ta 
oli sündinud Iirimaal inglise-iiri päritolu lahkusujutlustaja pojana ja tema isa oli terve elu 
võidelnud vabariigi eest. Teise maailmasõja algul oli Burke, ise alles seitsmeteistküm- 
neaastane, astunud vabatahtlikult Iiri Rahvuskaardi ridadesse, kust ta õige pea viidi üle 
langevarjurüge-menti. Noore leitnandina pälvis ta kiiresti Sõjaristi — Arnheimi operatsiooni 
eest —, sai Malai kriisi ajal kapteniks, siis järgnesid veel orden «Eeskujuliku teenistuse 
eest» ja majori auaste. Miks ta seejärel erru läks? Selle kohta polnud ühtki ametlikku 
seletust, millel mingigi mõte oleks olnud. Korra mainis ta ise möödaminnes, et elu armees 
olevat lihtsalt liiga igavaks läinud. Kummatigi ilmus ühes ajalehes ettevaatlik artikkel täis 
ütlematajätmisi, mis vihjas teisele seletusele: võimalusele, et sõjakohtu otsusega visati ta 
lihtsalt armeest välja ning võeti kõik aukraadid ära «— usalduse kaotamise eest. Jälle tuli 
mulle meelde me esimene kohtumine «Lissaboni Tuledes». Mida Lola oli tema kohta 
öelnudki? Kõva poiss igas asjas, välja arvatud selles, mis ka midagi väärt on. See oli 
võimalik. Kõik oli võimalik selles kõikidest maailmadest halvimas. 

Aga see siin ei olnud tõsi, nii kaunil hommikul tõrjus kogu mu olemus niisuguse asja 
vastu. Maailm oli imeilus, see maailm väljaspool Auku, siin oli soojust ja õhku ja valgust, 
lummavaid helisid, päikest, sõges-tavaid värve. 

Burke tõusis, kummardus üle balustraadi ja jäi vahtima merele. «Kena paigake, mis?» 

Ma noogutasin. «Kellele see kuulub?» 

«Hofferi-nimelisele mehele.» 

«Ja kes ta eraelus võiks olla?» 

«Austria pankur.» 

«Ei ütleks, et ma seda nime oleksin kuulnud.» 

«Ega saolegi. Taei kannata eriti reklaami.» 


«On ta rikas?» 

«Miljonär, aga muidugi mu enda, mitte teie, jänkide standardite järgi. Muide, see kuld, 
mille edasitoimetamisel moorlased su kinni nabisid, kuulus temale.» 

See oli huvitav informatsioon. Miljonärist pankur, kes lubab endale kulla smugeldamist 
üle teise riigi piiri, oli minu kogemuste järgi sama haruldane lind nägu valge vares. «Herr 
Hoffer» kõlas paljutõotavalt. 

«Kus ta praegu on?» 

«Palermos,» vastas Burke ja tema häälest kostis ker-gendustunne, otsekui oleksin ma oma 
küsimusega talle asjad hõlpsamaks teinud. 

See seletas ära ka Pieti märkuse Sitsiilia tüdrukute kohta. 

«Kui sa mu lennukisse upitasid, küsisin sinult, et kuhu nüüd,» laususin mina. «Sa ütlesid, 
et kõigepealt Kreetale. Ma oletan, et järgmiseks kolime Sitsiiliasse?» 

«Saja tuhande dollarine ots pluss kõik kulutused, Stacey.» Ta istus, kummardus ettepoole 
ja pigistas käed nii kõvasti rusikasse, et sõrmenukid valgeks tõmbusid. «Kuidas see sinu 
arvates kõlab?» 

«Sul on leping?» pärisin. «Leping Sitsiilias?» 

Ta noogutas. «Nädala töö kõige rohkem ja kerge teenistus, kui sina kaasa teed.» 

Asjad hakkasid oma kohtadele nihkuma. «Nagu ma aru saan, loodad sa Stacey sitsiilia 
verele?» 

«Mida's muud.» Kui ta erutatud oli, kerkis ta iiri aktsent pinnale nagu koor piimale. «Sinu 
Sitsiilia seljatagusega peaks see korda minema. Ilma sinuta, ütlen seda salgamata, pole meil 
mingit šanssi.» 

«Väga huvitav,» ühmasin mina. «Aga ütle nüüd mulle ühte, Sean: kus ma oleksin 
praegusel hetkel istunud, kui see äri Sitsiilias poleks sul silmapiirile jäänud? Kui sul poleks 
mind äkki vaja läinud?» 

Ta vilksas altkulmu mulle otsa, peatas pilgu trepi-käsipuule istunud liblikal, tegi katset 
midagi vastata, kuid,keel ei võtnud vedu. 

«Sa oled viimane mölakas,» ütlesin mina. «Käi oma saja tuhande dollariga kassi saba 
alla.» 

Ta rusikad tõusid, nägu värvus lubivalgeks, nagu °jeks toimunud mingi keemiline 
reaktsioon, ja hallide silmade sügavuses liigahtas midagi. 

««Lissaboni Tuledest» saadik oleme üheskoos läbi 

käinud pika tee, või ma eksin, kolonel?» Vastust ära ootamata tõusin ja eemaldusin, jättes 
ta sinna konutama. 

Oma toa jahedas hämaruses sain ma aimu, kui vihane ma tegelikult olin — isegi mu käed 
värisesid. Ja mu otsmik leemendas higist. Taskurätikut otsides tõmbasin lahti ülemise laeka. 
Taskurätikut seal ei olnud, küll aga oli midagi muud: revolver, täpselt samasugune, nagu 
olin harjunud kandma, tolle relva täpne teisik, mille üks egiptlane mult ühel pimedal ööl 
tuhat aastat tagasi oli ära võtnud, «Smith  Wesson Special», kaliiber 38, lahtises kabuuris. 

Kinnitasin kabuuri paremale puusale, pisut ettepoole, leidsin ukse kõrvalt nagist linase 
tuulejopi ja toppisin selle taskutesse karbitäie padruneid. 

Elutoa laualt võtsin kaasa paki mängukaarte — Piet ja Legrande pesitsesid järelikult 
kusagil läheduses —, väljusin majast ja suundusin künkanõlvast alla valge liivaranna poole. 
Lõõgastuda võib nii ja naa, igatahes mulle ei tule kahjuks, kui järele proovin, palju ma oma 
oskustest olen kaotanud. 

Lahingus vaenlasega silm silma vastu seistes eelistaks iga terve mõistusega ja kogenud 
mees korralikku püssi, mitte püstolit. Udutagu nad oma vesternides palju tahavad, aga 


rohkem kui viiekümne jardi kauguselt pole taskurelvast suurt asja ja enamik inimesi laseks 
isegi kümne sammu kauguselt küüniuksest mööda. 

Samas olen ma vastuvaidlematult nõus asjatundjaga, kes väidab, et näiteks tänaval või 
ruumis pole püstolist paremat riista. 

Kunagi eelistasin tollal Briti armees kasutusel olnud marki «Browning P 35 Automatic» 
— nimelt sellepärast, et ühe laadimisega sai tulistada kolmteist lasku. Kuid automaatrelval 
on oma nõrgad küljed: sel on nimelt nii palju kergesti murduvaid osi ja osakesi, et ükski mu 
tuttav elukutseline õnnekütt poleks söandanud sihukest endale valida. 

Kimpala all varitsuses juhtus kord, et mulle roomas üks simba nagu buldooser peale, 
kolme jala pikkune panga paremas käes. Vajutasin triklile, kuid lasku ei järgnenud — 
praakpadrun. Niisugust asja juhtub üsna tihti ja revolvril saab sel juhul trumlit vabalt edasi 
keerata, kuid mul oli «Browning Automatic» — see kiilus kinni ja narkootikume 
täislaaditud armas sõber muudkui tuli, silmad pungis. 

Veetsime maas püherdades mitu pingelist minutit ja see ajavahemik on mulle hiljem 
korduvalt unes viirastunud. Sellest peale tunnistan ainult revolvrit. Revolvril on küll ainult 
viis lasku (kui jätta julgeoleku mõttes trumlil üks ava tühjaks), kuid see-eest on ta abso- 
luutselt usaldatav. 

Kui alla lahe poole laskusin, oli ümberringi kõik vait ja vagane, meri kiirgas nagu 
türkiissinine peegel, päike lõõmas ja kaljupind kõrvetas, kui seda puudutasin. Lumivalge liiv 
sogestas sedavõrd silmi, et asjade piirjooned muutusid ähmaseks. 

Ajasin jopi seljast, laadisin «Smith x Wessoni» hoolikalt viie padruniga, kaalusin relva 
esmalt paremas, siis vasakus käes. Tajusin, kuidas mu ihu alkeemia kohe tööle hakkas. 
Tuline maapind põletas läbi õhukeste kingataldade jalgu, leitsak uhtis selga ja muu- 

tus osaks minust enesest, nagu oli muutunud ka relv, mis sobis imepäraselt mu peopessa, 
kuigi pära polnud spetsiaalselt tellitud ega päästikut lihvitud. Tavaline tehasekonveierilt 
tulnud tapariist, täpselt nagu Stacey 

Wyattki. 

Võtsin taskust kaardipaki, sättisin viis pilti mingi basaltrahnu pragudesse püsti ja mõõtsin 
välja viisteist sammu. Kunagi oli olnud aeg, mil suutsin relva välja tõmmata ja tabada viit 
kaarti poole sekundi jooksul, kuid vahepeal oli nii mõndagi juhtunud. Hoidsin pisut kühmu, 
tõmbasin kabuurist revolvri ja tulistasin, käsi rinna kõrguselt välja sirutatud. Paukude kaja 
sumbus kusagil õli ja vee kohal. Laadisin kohe jälle ja kõndisin märklaudade juurde. 

Kaks viiest möödas. Isegi kui need läksid mööda vaid sajandik tolli, oli seeria vilets. 
Pöördusin tulejoonele tagasi, võtsin sisse klassikalise laskeasendi, relv silmade kõrgusel ja 
külg märklaua poole, sihtisin hoolikalt ja tulistasin. 

Nagu olin lootnud, tabasingi kõiki kaarte. Sättisin üles uued ja proovisin veel kord. 
Tulistasin ikka sportasendist, kuid lühendasin märgatavalt sihtimisaega. 

Sain taas kõikidele pihta. Olin valmis jälle rivisse astuma. Nüüd seadsin üles rohkem 
kaarte, pöördusin ja nägin Burke'i seismas jalgraja kõrval. Päikeseprillid muutsid ta 
võõraks, aga ta seisis seal ja jälgis mu harjutuste tulemusi. Ma astusin tulejoonele, tõmbasin 
revolvri kabuurist ja tulistasin, tulistasin nii kiiresti, et paugud sulasid peaaegu ühte. Kuni 
ma laadisin, astus ta märklaua juurde. Neli tabamust — kolm hea tihedusega, neljas kella 
kaheteistkümne kohal. Jõhvi-võrra kõrgemalt — ja nad oleksid kõik mööda läinud. 

«Ainult pisut aega, Stacey,» lausus Burke. «See on kõik, mida sa vajad.» 

Ta sirutas käe välja ja ma ulatasin «Smith zr Wes-soni» talle. Raskuskeskme leidmiseks 
kaalus ta hetke relva käes, pööras kannal ringi ja tulistas temale eriomasest asendist: parem 
jalg nii kaugel ees, et vasak põlv puudutas peaaegu maad, revolver vaata et vastu nina. 

Ta tabas kõigi viiega: kolm kobarasse, kaks veidi paremale. Näitasin kommentaare 
lisamata talle tema kaarti. Ta noogutas tõsiselt, kuid rahulolu ma ta näolt ei leidnud. 

«Pole paha. Pole tõega paha. Kisub õige tsipa paremale. Võib-olla peaksid triklivedru 
pisut lõdvemale laskma?» 

«Hüva, tõestasid, mis tahtsid.» Hakkasin jälle laadima. «Kus siis su raskekahurvägi on?» 

«Piet ja Legrande?» Ta vangutas pead. «Meil on omavahel midagi arutada, Stacey, ja 
kellelgi teisel pole sellega pistmist.» 

«Tahad vist öelda, et meie vahel valitsevad erisuhted? Nagu Ameerika ja Inglismaa 
vahel?» 

Üle ta just ei keenud, aga ma tajusin raevu, mis pulbitses kusagil oige pinna lähedal. 

«Olgu nii, eks ma pea jätma oma jutud siis hilisema aja peale, kui tahaksin. Kas sa üldse 
oskad ette kujutada, kui palju vaeva sinu päästmise organiseerimine nõudis? Mis see 
maksma läks?» 

Ta seisis ja ootas, arvatavasti mingit minupoolset žesti, aga kui seda ei järgnenud, pöördus 
järsult ja marssis veepiirile. Seal korjas ta maast veerkivi ja virutas selle südametäiega nii 
kaugele merre kui suutis, vajus raskelt lähimale rahnule ja jäi kummalises masenduses 
kaugusesse vahtima. Esimest korda meie tutvuse jooksul nägin ma, kuidas aastate koorem 
teda rohus. 

Peitsin «Smith £z Wessoni» revolvritaskusse ja kükitasin tema kõrvale. Pakkusin talle 
sigaretti, kuid ta keeldus ainult temale omase liigutusega — otsekui pühiks midagi laualt. 

«Mis lahti on, Sean?» küsisin. «Sa oled muutunud.» 

Ta võttis päikeseprillid eest, lükkas peoga üle näo ja naeratas hädiselt, pilk ikka kaugel 
merel. «Kui ma olin sinuvanune, Stacey, tundus tulevik mulle kuradima paljutõotavana. Aga 
nüüd... nüüd olen ma nelikümmend kaheksa ja kõik on kuskil kaugel mu seljataga.» 

See kõlas remargina, mille kokkuseadmine oli nõudnud hulga hoolsat ettevalmistust, ja 
kõlas väga iirlas-likult — iirlaslikkus muide ei alga üldse mitte Oscar Wilde'ist. 

«Tabasin ära,» laususin. «See on tuhaks ja põrmuks Pudenenud hommik.» 

Kuid tema kõneles edasi, otsekui poleks ma midagi öelnud. «Elul on see viga, et varem 
või hiljem saab ta meist jagu, nii mulle paistab. Ühel hommikul ärkad ules ja küsid 
imestunult, küsid esimest korda, et mis 

see siis kõik nüüd oli ja milleks. Aga kui oled juba jõudnud ääremaale nagu mina, siis võib 
olla juba liiga hilja niisuguseks küsimuseks.» 

«Seda küsida on alati hilja. Sündimise päevast alates.» 

See jama ärritas mind. Sedasorti kõnelust polnud mul vaja, aga ometi olin lasknud end 
kaasa tõmmata, hoolimata isegi tükk aega tagasi tärganud mõttest, et kui tegemist on 
Burke'iga, siis mässitakse sind peagi mingi iiri udujutu ämblikuvõrku, mida esitatakse nii- 
suguse meisterlikkusega, et ei teeks häbi ühelegi kuningliku teatri näitlejale. Ja sellest 
võrgust sa enam ei pääse. 

Ta kõõritas minu poole, ja kui ta jätkas, oli ta hääles üsna pealetükkivaid noote. «Kuidas 
on sinuga, Stacey? Millesse sina usud? Usud kogu oma olemusega?» 

Mul polnud vaja pikalt järele mõelda — igatahes pärast Auku enam mitte. «Juhtusin 
Kairos ühte kongi kellegi Maliki-nimelise vanamehega ... » 

«Mille eest ta seal istus?» 

«Täpselt ei saanudki teada, kuid millegi poliitilise eest. Ta oli budist, zen-budist. Teadis 
peast iga sõna, mis Bodhisattva suust oli kukkunud. See hoidis meid jalul kolm kuud.» 

«Kas ta pööras su ümber?» Burke'i kulm oli kipras. Arvatavasti pelgas ta, et kohe ütlen: ei 
mingit vägivalda enam mu elus. 

Raputasin pead. «Ütleme nii, et ta aitas mul mu filosoofiat välja kujundada. Mina olen 
olemuselt kahtleja. Ma ei usu midagi ega kedagi. Kui oled millessegi uskuma hakanud, 
nõuad kohe, et teinegi sinuga ühte meelt oleks. Sellest tulevadki kõik hädad.» 

Ma ei usu, et ta kuulas sõnakestki sellest, mis ma ütlesin, aga võib-olla ei saanud lihtsalt 
aru. «Seegi on vaatepunkt. . .» 


«... mis meid kuhugi ei vii.» Ma viskasin sigaretikoni merre. «Kui viltu siis su asjad 
ikkagi on?» 

«Nii viltu, kui nad üldse olla saavad.» 

Tuli välja, et mitte ainult villa ei kuulunud herr Hof-ferile. Ka «Cessna» oli olnud tema 
oma ja nimelt tema oli välja ladunud tolle raha, mille abil mind Fuadist välja õngitseti. 

«Kas sulle üldse kuulub midagi peale nende pükste, mis sul jalas on?» küsisin. 

«Need on kõik, mis saime Kongost kaasa tuua,» litsus ta läbi hammaste. «Pean ma seda 
sulle meelde tuletama?» 

«Pärast seda on olnud õige mitu operatsiooni, niipalju kui mina mäletan.» 

Ta ohkas ja lausus vastumeelselt: «Noh, võin ju sulle seda ütelda. Meil oli osa selles 
kullas, millega sind Räs el Kanäyises kinni nabiti.» 

«Kui suur osa?» 

«Kõik, mis meil oli. Oleksime ühe ööga selle viie-kordistanud. Ettepanek paistis 
nii ahvatlev.» 

«Kena. et nüüdki mulle seda ütlesid.» 

Ma ei olnud vihane. Enam ei paistnud sel olevat mingit tähtsust ja mind huvitas, mida ta 
edasi kavatses. 

«Sõdu rohkem ei tule, või kuidas, Sean? Aga Biafra? Kas neil ei lähe korralikku väeüksust 
vaja?» 

«Nad ei jaksa kõvas rahas maksta. Ja olgu mis on — sihukestest mängudest on mul kõrini. 
Nagu meil kõigil- » 

«Nii et Sitsiilia oleks ainuke šanss?» Seda hetke oli ta ilmselt oodanud — esimest korda 
andsin talle võimaluse end avada. 

«Viimane šanss, Stacey. Viimane ja ainus Šanss. Sada tuhat dollarit pluss kulutused . . .» 

Tõstsin keelavalt käe. «Jäta reklaam. Räägi konkreetselt.» 

Mu Jumal — Mosambiigist saati olin nende kuue aasta jooksul käinud tõesti läbi pika tee! 
See kämbu Stacey Wyatt kirjutab Sean Burke'ile ette, mida teha, ja Sean Burke võtab seda 
nagu loomulikku asja! Imetlusväärne lugu. 

«Noh, asi on küllalt lihtne,» ütles Sean. «Hoffer on lesk ja tal on võõrastütar Joanna — 
Joanna Trus-cott... » 

«Ameeriklanna?» 

«Ei, inglanna, ja äärmiselt aristokraatlike harjumustega, nagu ma olen kuulnud. Ta isa oli 
baronet või midagi sinnakanti. Aadlisoost on tüdruk igatahes, kuigi see nüüdsel ajal enam 
tühjagi ei loe. Hoffer on juba aastaid temaga hädas olnud. Üks pahandus teise otsa. Tüdruk 
magatab igat ettejuhtuvat meest või umbes nii.» | «Kui vana ta on?» 

«Kakskümmend.» 

Kõrgeauline neitsi Joanna Truscott — see kõlas paljutõotavalt. 

«Päris plikaohtu alles .. .» 

«Kust mina tean — ma pole teda kunagi näinud. Hofferil on Sitsiilias ärilisi huvisid. 
Midagi seoses õli-väljadega kuskil Gela-nimelises kolkas. Tead seda kanti?» 

«See on muistne Kreeka koloonia. Aischylos suri seal. Räägitakse, et kotka küünte vahelt 
lahtipääsenud kilpkonn olevat talle pähe kukkunud.» Burke põrnitses, mulle tobedalt otsa ja 
ma puhkesin naerma. «Olen nuusutanud kallist haridust, Sean, ära seda unusta. Aga see pole 
praegu oluline. Mis selle Truscotti-plikaga siis lahti on?» 

«Läks kuu aega tagasi kaduma. Hoffer sellest politseile teatama ei kiirustanud, sest arvas, 
et tüdruk on lihtsalt jälle kukkunud mõnega pummeldama. Kuid siis sai ta lunarahanõudmise 
kelleltki Serafino Lentini nimeliselt bandiidilt.» 

«Sitsiilias iidne pruuk. Kui palju?» 

«Oh, üsna mõõdukas summa — kõigest kakskümmend viis tuhat dollarit.» 

«Ja siis läks ta politseisse?» 


Burke raputas pead. «Ilmselt on ta Sitsiilias viibinud küllalt kaua, et teada — sellest ei tule 
midagi.» 

«Arukas mees. Nii et ta siis maksis?» 

«Nii see umbes oli. Paraku võttis too Serafino küli raha vastu, kuid teatas siis, et on 
otsustanud plika lõbutsemiseks endale pidada. Pealegi vihjas ta, et kui Hoffer kavatseb talle 
kuidagi tüli hakata te gcma, saadab ta tüdruku tükeldatult tagasi.» 

«See on see sitsiilia veri,» märkisin. «Kas Hofferil on aimu, kus teda hoitakse?» 

«Jämedates joontes Cammarata mäe — oli vist nii? — lähikonnas. Tead sa, kus see asub?» 

Ma muigasin. «Viimane koht, mille Jumal maailmas valmis tegi. Metsikud, ilma veeta 
orud ja hambulised mäeharjad. Otsatul arvul igasuguseid koopaid, kus juba kaks tuhat aastat 
tagasi varjasid end põgenenud rooma orjad. Usu mind: kui too teie Serafino on päritolult 
rnägilane, siis võib politsei teda aasta otsa tulutult taga ajada ega näe teda silmaotsaski. Isegi 
kopteritega pole niisuguses maanurgas suurt peale hakata midagi, sest päevane kuumus teeb 
seal temperatuuriga 

imelikke asju — liiga palju tekib laskuvaid õhuvoolusid.» 

«Koguni nii hull?» 

«Hullem, kui sa üldse oskad ette kujutada. Sitsiilia kõigi aegade suurim bandiit Giuliano 
tegutses täpselt samasuguses kandis ja nad ei saanudki teda kätte, kuigi tõid platsi mitu 
rügementi sõdureid.» 

Burke noogutas mõtlikult. «Kas meie saaksime Sellega hakkama, Stacey? Sina ja mina ja 
meie raskekahurvägi?» 

Jäin mõttesse. Mulle kangastusid Cammarata ja kuumus ja laavarüngaste labürint, siis 
meenus Serafino, kes võib-olla oli juba andnud tüdruku oma jõugu kätte retsida. Ei, 
põhjuseks polnud mitte viimasest uiust tekkinud viha ja jälkustunne, miks ma tuld võtsin. 
Kõigest kuuldust võis järeldada, et neitsi Joannal oli võibolla kätte jõudnud elu magusaim 
aeg. Ja päris ausalt — ka rahapuudus ei teinud mulle muret. Siin oli midagi muud, midagi 
sügavamat — midagi minu ja Burke'i vahelist, kuigi tol hetkel ei osanud ma seda 
iseeneselegi ära seletada. 

«Tjah, usun, et kuidagi ehk saaksimegi. Kui mina kaasa teen, on see vahest 
võimalik.» 

«Nii et sa siis teed?» 

Ta naaldus ettepoole ja pani käe mu õlale, kuid nii hõlpsasti ei lasknud ma end püüda. 
«Ma mõtlen selle üle veel järele.» 

Ta ei naeratanud ega näidanud ka muul kombel oma tundeid. Äärmine pinge immitses 
temast välja nagu solgivesi ja ühe hetkega muutus ta jälle selliseks, kellena olin teda alati 
tundnud. 

«Tubli poiss. Räägime pärast. Lähen nüüd villasse tagasi.» 

Vaatasin, kuidas ta nõlvakust üles rühkis ja käänaku taha kadus. Tänaseks oli mul 
laskeharjutustest villand. Vesi tundus väga IJAitõmbav, ma kõndisin kaugemale lahesoppi, 
ajasin riided seljast ja läksin suplema. 

Sellel kohal, kus ma olin, lõikus kaljurinnakusse tiheda rohuga kaetud lauge nõlv, kus 
kasvas tohutu Palju lilli. Ronisin ülespoole ja viskasin selili. Päike Paitas mu alasti ihu ja ma 
jäin kitsaks piluks pigistatud laugude vahelt jälgima peopesasuurust pilverüba-lat — nõnda 
vabanes mu keha pingest ja mõtted pääsesid 

vabalt ekslema. Ka selle nipi olin verise vaevaga omandanud sunnitöökuude jooksul. 

Maailm oli nagu helesinine vaagen ja mina hulpisin selles. Rohi lõhnas, tukk tuli peale. 

Ärkamine oli tagasipöördumine pealesunnitud liikumatusse. Nägin lilli ja rohtu nagu 
džunglit oma silmade tasapinnal ja nägin veel ühte naist, kes vahtis mind paari jardi 
kauguselt. Oli see juhuslik kohtumine või oli Burke ta siia saatnud? Ma ei liigutanud, 
teesklesin magajat ja piilusin naist laugude vahelt. Mä ei olnud pahane, asjaolusid arvesse 


võttes kaalut-lesin kummaliselt külmalt. Naine seisis seal võib-olla paar-kolm minutit ja 
eemaldus siis vaikselt. 

Kui ta läinud oli, tõusin, riietusin ja läksin lahe äärde tagasi. Olin vist erutatud. Kogu lugu 
oli pööranud mingiks mänguks minu ja Burke'i vahel. Burke oli leidnud uusi käike, mina 
lootsin vanadele. 

Mängukaardid ja padrunikarp seisid endisel kohal ning tulejoonele asudes tundsin endas 
sellist jõudu ja kindlust, millist polnud veel elus tundnud. Tõmbasin revolvri välja, tulistasin 
ja laadisin sekundi jooksul, olin jälle mina ise, see vana Stacey enne Auku... aga siiski ka 
hoopis teine. 

Seekord tulistasin vasaku käega, haarates relva selja tagant, ja märklaua juurde kõndides 
teadsin juba ette, mida sealt eest leian. 

Viis tabamust kummalgi kaardil. . . viis tabamusi väga hea tihedusega. Karistasin kaardid 
pisikesteks tükkideks, puistasin vette ja läksin tagasi villasse. 


Magasin terve pealelõuna ja ärkasin just enne päikeseloojangut, kuid jäin liikumatult 
lebama, kui Burke ukse vahelt sisse vaatas ja mind hetkeks silmitsema jäi. Varsti lahkus ta 
kikivarvul. 

Kui oli juba küllalt pime, tõusin, ajasin püksid jalga ja hiilisin terrassile. Kusagilt üsna 
lähedalt kostis hääli ja ma suundusin nende poole. Jäin seisma akna alla, mis kuulus ilmselt 
Burke'1 toale. Burke istus laua taga ja Piet seisis tema kõrval, juuksed lambivalguses 
kullendamas. 

Burke vaatas talle alt üles otsa ja naeratas kuidagi eriliselt — mulle polnud ta kunagi 
niimoodi naeratanud —, patsutas Pieti käsivart ja lausus midagi. Selle 

peale tõttas Piet minema — jooksuga, nagu ustav valvekoer läheb oma peremehe käsku 
täitma. 

Burke tõmbas lauasahtli lahti, võttis sealt midagi, mis nägi väga viskipudeli moodi välja, 
keeras korgi pealt ja rüüpas. Mehe kohta, kes joomist ei sallinud, 
oli see surmav annus. Kui uks avanes ja toosama naine terrassile tuli, torkas ta pudeli 
sahtlisse tagasi. 

Tahtsin lahkuda, sest olen, kes ma olen, aga lukuaugust piiluja küll mitte. Kuid 
paistis, et mu diskreetsus oli ülearune. Burke jäi istuma ja nägi väga kolonellik välja. Ja 
hakkas rääkima kreeka keeles, mida minu teada oli õppinud kriisi ajal kaks aastat 
Küprosel viibides. 

Kui naine lahkudes minust möödus, tõmbusin varju ja läksin siis oma tuppa tagasi. Selles 
loos pidid olema mängus vastandlikud huvid ja sündima draamad. Süütasin sigareti, viskasin 
voodile pikali ja mõtlesin kõige üle järele. 

Loos oli nõrku lülisid. Lugu ise, lugu neitsi Joannast ja lurjus Serafinost oli teataval 
määral usutav, seda küll, kuid samas kummaliselt puudulik nagu mõni Bachi fuuga ilma 
alumise hääleta. 

Kusagil kärgatas ähvardavalt kõu. Kas jumalad olid vihased? Andesta meile, 00 
kõikvõimas Zeus! Vanakreeka loits kandus minuni mingist tolmusest klassiruumist ja 
kihutas mu üle veinipärakarva. vee haavatava kannaga Achilleuse ja riukamehe Odysseuse 
maile. 

Ma ei kuulnud naise tulekut. Alles vee kohal sähvatanud välk joonistas välja ta piirjooned 
põrandani ulatuva akna taustal. Ma ei teinud häältki. Välgatas jälle ja nüüd-oli naine mu 
voodi ees, kleit seljast põrandale heidetud, küps keha pakkumas oma saladusi, mustad 
juuksed voogamas prinkidele rindadele. 

Järgnenud pimeduses kahmasid ta käed minu järele, tema suu oli mu suul, tema ihu vastu 
mu ihu. Ainsa raevuka rapsatusega olid ta juuksed mul peos ja ma sakutasin neid toorelt. 

«Mida ta käskis sul teha?» nõudsin ma. «Kõike, mida ma ainult tahan? Kõike, mis võiks 
mind rõõmustada?» 


Valu kiskus ta keha nõtku, ometi ei teinud ta katsetki vabaneda, ja kui järjekordne 
välgusähvatus tuba valgustas, nägin ma, et ta vaatas mulle otsa ning tema silmades polnud 
kübetki hirmu. 

Mu haare lõdvenes ja ta liibus mu vastu. Silitasin 

õrnalt ta nägu ja ta surus huuled mu peopessa. Siis selleni oli asi läinud! Stacey on saatur 
— sokuta talle keegi voodisse ja rohkem polegi talle vaja! Siis on hõlpus temaga 
manipuleerida. Täpselt nagu tolle inglispärase hommikueinegagi! Burke mõtles kõigele. 
Puudus ainult klaver, ent võib-olla oli Burke sellegi muretsemiseks rattad käima pannud. 

Läksin akna alla ja jäin sinna seisma, vahtides musta taevalaotusse, kus vahetpidamata 
sähvis Issanda pikne. Äkki, vähimagi mõistliku põhjuseta, tundus kogu see jama mulle 
pööraselt naljakas — naeruväärseks tegi meeste ebardliku lastemängu just selle alasti inetus. 

Burke tundis minust puudust — ta vajas mind. Vastutasuks saan ma kakskümmend viis 
tuhat dollarit ja kõik mu lihalikud himud rahuldatakse. Mille üle siis ühel puhtatõulisel 
saatüril kaevata oligi? 

Ma noogutasin. Olgu siis nii. Ma teen kaasa, nagu olin kaasa teinud varemaltki, kuid 
seekord kirjutan ise mõningad mängureeglid ette — loodetavasti! 

Mu selja tagant kuuldus nõrka sahinat ja ma tundsin nahaga, et naine oli pimedas mu 
juurde tulnud. Sirutasin käed ja tõmbasin ta enda vastu. Ta oli ikka alasti ja lõdises kergelt, 
öö rõskusest kandus ninna mimooside kleepjat lõhna. Elektriga laetud õhk ootas nagu 
märguannet. See märk anti, taevaluugid vallandusid ja paduvihm kastis maad. 

Kerge tuuievine uhtis mu sõõrmetest naiseihu lõhna, Jätsjn ta sinnapaika, astusin terrassile 
ja jäin seisma, nägu vastu piitsutavat vihma, suu avali. Ja ma lagistasin naerda, lagistasin 
pikalt ja kaua. Olin jälle valmis võtma elu sellisena, nagu see oli. Oim valmis seda kahtlaste 
reeglitega mängu jätkama. 

Palermosse jõudsime just vaikseks nädalaks. Et niisugused pühadki on olemas, selle olin 
täiesti unustanud. Punta Raisi lennuväljalt oli meil sõita kolmkümmend viis kilomeetrit ja 
meile järelesaadetud must «Mercedes» jäi Palermo kitsaid tänavaid täitvasse rahvamurdu 
alatihti kinni. Lõplikult jäi auto seisma lugu-pidamisest ristikäigu vastu, mis rajas endale 
teed läbi tunglemise, ornaadis Madonna kandetoolis peade kohal hõljumas. 

Terve tee Kreetalt Sitsiiliasse oli Burke olnud pahur ja ärrituv ning nüüd keeras ta klaasi 
alla ja vahtis kogu seda rüsinat varjamatu kannatamatusega. 

«Mis asi veel see siis on?» 

«Müsteeriumirongkäik,» seletasin. «Vaikse nädala ajal kohtad neid siin igal sammul. Kõik 
tardub nende möödudes paigale. Rahvas on Sitsiilias üdini usklik.» 

«Noh, sinust seda nüüd küll öelda ei saaks,» märkis ta tusaselt. 

Piet kõõritas rnind murelikult silmanurgast. Kui palju ta minu ja Burke'i vahelistest 
hõõrumistest või meie sobingust kuulnud oli, sellest polnud mul aimu, kuid pimedalegi 
pidid meie kolme viimase päeva jooksul muutunud suhted silma torkama. 

«Kes teab, kes teab,» vastasin mina. «Kas märkasid, et Neitsile oli nuga südamesse 
torgatud? Niisugune Sitsiilia peaks sulle ju istuma — surmakultus igal pool. Olen siiamaani 
uskunud, et sobin sellega kenasti kokku.» 

Burke muigas tõrksalt. «Selles võib sul õigus olla.» 

Ma pöördusin Pieti poole. «Sulle hakkab siin meeldima. Sitsiilia on siiralt julm maa. 
Pühakutepäeval viivad lapsed siin kingitusi surmale. Hauad on Sitsiilias kõige paremini 
hooldatud paigad.» 

Piet ajas hambad irvi ja ohkas kergendatult, kuid juhi kõrval istuva higistava ja väsinud 
Legrande'i kollaseks värvunud silmavalged ei kuulutanud midagi head. Võib-olla oli tal 


järjekordne palavikuhoog, mille ta oli endale külge haakinud Vietnamis pärast Dien Bien 
Phu all vangilangemist — nagu suuremalt jaolt teisedki Prantsuse sõdurid. 

«Mis, Neitsi teeb ringreisi või?» küsis ta. 

Ma jätsin vastamata, ja kui «Mercedes» aeglaselt edasi trügis, pistsin pea aknast välja. 
Tüdrukud kõnni, teel käisid natuke moodsamalt riides kui enne, samuti nooremad mehed, 
ent samas tundsin ma ninas viiruki ja küünlavaha lõhna ja kuulsin lähenevat kirikulaulu, 
Rahvasumm lahknes ja meeleparandajad ilmusid nähtavale. Nad nägid oma teravatipuliste 
kapuutsidega valgetes hõlstides väga kohaliku Ku Klux Klani moodi välja. 

Ei, midagi polnud muutunud, igatahes mitte seesmiselt, ja see oli see, mis luges. 

Palermost mööda rannikuteed umbes seitse mi iil Messina poole sõites jõuab Romagnola 
lahe äärde, kus linnaelanikud armastavad veeta oma nädalalõppe. Hoi-feri villa oli veel 
mõned miilid edasi. Ilmselt oli see ehitatud kõigest paar aastat tagasi, sest sulandus kuidagi 
eriti loomulikult kolmeks terrassiks jaotatud mäenõlva, mille mauri stiilis kujundatud 
kõrgeimat astet ta kroonis. 

Kogu krunt oli ümbritsetud kõrge müüriga ja väravas kontrollis meid automaadiga valvur. 

«Milleks Hofferile see eraarmee?» küsisin ma Burke'ilt. 

«Hoffer on rikas mees. Pealegi on lugu tüdrukuga ta närvi ajanud: äkki võtavad nad pähe 
teda ennast kimbutama hakata.» 

Sellest võis aru saada. Inirnrööv oli üks vanimaid ameteid Sitsiilias ja mul oli varemgi 
olnud küllalt juhuseid võtta osa aiapidudest, kus väravavalve oli hambuni relvis. Pealegi 
polnud Sitsiilia kaugeltki ainus ühiskond, kus rikastele neurootikutele viirastub oht, et keegi 
kavatseb neid oma kodunt vägisi ära viia. 

Nojah, too Hofier ei jätnud vist midagi saatuse hooleks — isegi meie autojuht, tüse 
punapäine jõmin, kandis kaenla all relvataskut, mida liibuv sohvriunivorm pigem 
esile tõi kui varjas. Mõlemal pool teed valitses purpurne õieküllus ja-nui; sõõrmeid kõditas 
vistaariapõõsaste lõhn. Taimestik oli ülilopsakas ja vaatepildi vahemerelikku kaunidust 
toonitasid igasse võimalikku kohta istutatud palmid. Ometi, oli see harmoonia kuidagi 
häiriv. Kõik oli liiga täiuslik, liiga paberlik, ülemäära paistis silma planeerija 

kogenud käsi, kelle ülesandeks oli olnud avaldada muljet juba esimesele pilgule. Ja see 
tegi aia ilusaks vaid üheks hetkeks. 

«Mercedes» peatus sõelutud kruusaga kaetud ümmargusel platsil peasissekäigu ees ja 
kohe tõttasid meie pakkide järele kaks teenrit. Kui nad nendega trepist Üles marssisid, ilmus 
lävele keegi naine ja uudistas meid tühja pilguga. 

Naine oli väikest kasvu, mustade juustega ja ta keha sai iseloomustada ainult ühe sõnaga: 
küps. Ta oli pealaest jalatallani sitsiillanna ja minu hinnangu järgi nii kakskümmend kaks — 
kakskümmend kolm aastat vana, kuigi nägi nagu enamik lõunamaa naisi hulga eakam välja. 
Ta kandis musti nahkseid ratsapükse, vöökohal sõlmeseotud hõlmadega valget siidpluusi ja 
kordova-kübarat. 

«Ja kes siis see võiks olla?» imestas Piet. 

«Hofferi kallim. Lähen uurin olukorda.» 

Burke ronis autost välja, kõndis trepist üles ja hakkas naisega sosinal vestlema. Nad 
vakatasid, kui nendega ühinesin. 

«Hofferit pole hetkel kohal,» pillas Burke mulle. «Eile õhtu! olevat ta äriasjus Gelasse 
sõitnud, kuid peaks tagasi saabuma juba pärast lõunat. Mul on heameel sulle tutvustada 
sinjoriina . Rosa Solazzot. Rosa, see on mu hea sõber Staeey Wyatt.» 

Inglise keelt rääkis Rosa Solazzo laitmatult. Ta hoidis mu kätt hetke enda peos, kuid 
päikeseprille eest ei võtnud. «Rõõm teiega kohtuda, mister Wyatt. Olen teist mõndagi 
kuulnud.» 


Mis võis olla tõsi, aga võis olla ka paljas viisakus. Kõik, mis ma Hofferist teadsin, ei 
lubanud oletada, et temasugune vajaks usaldusisikut, ja ainus pilk Rosa näkku viis 
paratamatule järeldusele, et Hoffer peab teda siin üksnes ööüksinduse leevenduseks. 

Rosa pöördus Burke'i poole. «Teie toad on valmis seatud. Teenijad juhatavad need teile 
kätte. Lõuna on tunni aja pärast laual. Aga nüüd, ma usun, tahate dušši võtta ja riideid 
vahetada.» 

Ta lahkus, meie lonkisime toapoisi kannul läbi rohelistes ja kuldsetes toonides kümbleva 
jaheda halli, lühikesest trepijärgust üles ning jõudsime hoone teisel tasapinnal asuvasse 
tiiba. 

Piet ja Legrande said ühise toa, meid Burke'iga austati eraldi ruumidega. Minule sattus 
pikk ja kitsas kamber, mille üks otsasein oli üleni klaasist ja avanes rõdule, kust oli imeline 
vaade aeda. Mööbel oli inglise päritolu ja kõrgeimast klassist, vaip nü paks ja petinu et 
summutas iga sammu, kui kõndisin teise ukse juurd ja selle lahti tõukasin, leides end 
vannitoast. 

Teener pani mu sumadani voodile ja lahkus, mina lasin vee jooksma. Magamistuppa 
naastes leidsin akn; all Burkei. 

Ta vedas suu kõrvuni. «Jõukas värk, mis?» 

«Paistab sedamoodi. Ma ei tea, kuidas sinuga on aga mina lähen nüüd igatahes vanni.» 

Ilmselt püüdis ta mulle meeltmööda olla ja suundus vastuvaidlematult ukse poole. «Hea 
mõte. Kohtume tunni aja pärast all.» 

Kuid minul olid teised plaanid. Lubasin nõeltorkaval jääkülmal veel endale täpselt 
poolteist minutit kaela voolata, vahetasin siis särgi ja ajasin selga helesinist kerge 
kammvillast ülikonna. Kollaste raamidega päi keseprillid täiendasid mu väljanägemist. 

Hüpitasin «Smith £r Wessonit» mõtlikult peopesal, kuid siis meenus, et viibime ju siiski 
Sitsiilias, ja ma sobitasin kabuuri parema käe järgi, väljusin toast ja kõndisin trepist alla. 

Kedagi polnud näha ja ma jäin välisuksele hetkeks seisma. «Mercedes» oli endisel kohal 
ja autojuht nühkis selle tuuleklaasi. 

Minu selja tagant kostis Rosa Solazzo hääl. «Kas kavatsete kuhugi minna, mister Wyatt?» 

Pöördusin ja vastasin rõõmsalt: «Jah, Palermosse, kui teil midagi selle vastu ei ole.» 

«Mitte põrmugi. Ütlen Cicciole, et ta viiks teid, kuhu iganes soovite.» 

Nendest lahketest sõnadest ei kostnud vähimatki kõhklust. Sitsiilia dialekt kõlab üsna 
sarnaselt keelega, mida räägitakse terves Itaalias, välja arvatud mõningad vokaalid, mis 
teevad häälduse vahedaks nagu habemenoa. Trepist alla astunud, lülitus Rosa inglise keelelt 
ümber nimelt sellele. 

«Ameeriklane tahab Palermossc minna,» ütles ta Cicciole. «Vii ta sinna, kuhu ta soovib, ja 
valva teda nagu oma silmatera.» 

«Katsu ainult, Cicc10,» ütlesin mina, kui Ciccio ukse 

minu ees lahti tõmbas. «Ma lõikan sul siis kõrvad peast.» 

Ütlesin seda argoos, mida kõneldakse Palermo rannarajoonis ja ei kusagil mujal. 

Ciccio mokk vajus üllatusest töllakile ja neitsi Solazzo pööras välkkiirelt pead. Ma ei 
teinud ta küsivast kulmukergitusest väljagi ja vajusin «Mercedese» tagaistmele. Ciccio lõi 
ukse kinni ja kobis rooli taha. Ta kõõritas Rosa peole, see noogutas ja auto võttis paigilt. 

Lasin Cicciol mind maha panna Piazza Pretorial, sest see sobis mulle niisama hästi kui iga 
teinegi koht, pealegi olin armunud seal asuvasse barokkpursk-kaevu kaunilt labaste 
jõenümfide, triitonite ja teiste vähemate jumalustega. Lahe põhjatipus kerkis õhtupäikesesse 
Pellegrino mägi. Kõndisin mööda vanast ilusast Püha Caterina kirikust, pöörasin Roma täna- 
vale ja marssisin keskvaksali suunas. Trügisin kõnnitee! läbi rahvasummast, kes ootas 
etenduse algust marionettide teatris. Need seal olid peamiselt turistid — jutu järgi otsustades 
sakslased. Küllap on nad väljudes nördinud. Isegi kui ähvardas pankrot, keeldusid vanad 


nukumeistrid oma tavasid muulmast ja andsid etendusi niisuguses ürgsitsiilia murrakus, 
millest isegi sünnipärasel itaallasel oli raske aru saada. 

Teel lennuväljalt linna olin silmanud ainult paari kirjuks võõbatud, kummiratastega 
kaarikut, mida vedasid suletuttidega ehitud suksud. Enamik talunikke näis nüüd oma asjade 
ajamisel eelistavat kolmerattalisi «Vespa» või' «Lambretta» rollereid. Niipalju oli siis 
traditsioonidest järele jäänud! Siiski nägin just Lincolni tänava nurgale jõudes kõnnitee 
ääres voorimehetroskat. 

Selle pukis istus vähemalt kaheksakümneaastane taat, nägu kortsus nagu kreeka pähkel ja 
sorakad vurrud suunurkadest alla rippumas. Kui teda kõnetasin, paistis ta mnd kohe 
sitsiillaseks tunnistavat. 

Palermos tuleb voorimeestega alati pikalt kaubelda, ükskõik kui lühike teie reis ka ei 
oleks, ja turistidel teeb see muidugi hinge täis. Kuid minul raskusi ei tekkinud, otse 
vastupidi. Kui ütlesin, kuhu sõita tahan, kergitas ta kulme ja ta näole ilmus võltsimatu lugu- 
pidamine. Imestada polnud siin midagi: surnuaiale ei hakka keegi naljapärast minema ja 
sitsiillasele on surm 

äärmiselt tõsine asi. Surm on tema jaoks kõikjal ja surm huvitab teda. 


Meie sihtpunktiks oli vana benediktiinlaste klooster, Pellegrino mäe poole sõites umbes 
miili kaugusel linnast, ja troskal kulus sinnajõudrniseks kaunikesti aega. Mis mulle aga hästi 
sobis, sest ma tahtsin mõelda. 

Tahtsin ma tõesti kaasa teha? Oli seda mulle vaja? Nendele küsimustele ei leidnud ma 
vastust, kui arutasin asju igapidi. Teatava üllatusega tõdesin, et suutsin kõike kaaluda täiesti 
erapooletult, mida vanasti minuga üsna harva oli juhtunud. Varem kirvendasid mu mõtted 
nagu lahtine haav, igaüks neist oli nagu piinarikas katsumus, kuid nüüd... 

Päike oli madalale laskunud ja külm tuul kihutas maa poole tihedaid pilvi. Kloostri juurde 
jõudes käskisin voorimehel oodata ja astusin maha. 

«Vabandage, sinjoore,» küsis voorimees, «kas teil puhkab keegi siin? Keegi lähedane?» 

«Mu ema...» 

Kummaline, aga alles sel hetkel liigahtas minus valu, kerkis nagu tõusulaine ja ähvardas 
mu üle ujutada, nii et ma pöörasin kannal ringi ja astusin komistades edasi. Voorimees lõi 
risti ette. 

Kloostri külgukse kaudu pääsesin avarasse sammas-käiku, millesse mõlemalt poolt 
avanesid võlvkaared. Väikesel siseõuel paiskas imekaunis araabia stiilis purskkaev hõbelilli 
taeva poole ja otse purskkaevu tagant viis võlvkäik kalmuaeda. 

Husa ilmaga avanes siit üle oru mere poole suurejooneline vaade, kuid praegu vehklesid 
küpresside ladvad tuules ja üksikud rasked vihmapiisad trummeldasid kivisillutisel. 
Kalmistu oli avar ja hästi hooldatud — siia maeti peamiselt Palermo koorekihti kuulu-nuid. 

Astusin aeglaselt mööda jalgrada, kruus krigises mu jalge all ja millegipärast tundsin end 
kõndivat otsekui unes. Minust ajusid mööda ilmetud marmormnäod, mis piilusid välja 
liigilustatud ilustuste tihnikust. 

Mul ei olnud raskusi hauaplatsi leidmisega ja kõik oli siin täpselt nii, nagu mällu oli 
sööbinud: valgest marmorist hauasammas pronksist ehistega ja selle tipul elusuurune 
Pellegrinu Püha Rosalia kuju, platsi 

ümbritsemas kuue jala kõrgune mustkuldseks värvitud iraudvarbadest tara. 

Surusin näo vastu värbasid ja lugesin hauakirja: «ROSALIA BARBACCIA WYATT, 
traagiliselt ja enneaegselt lahkunud ema ning tütar. Kättemaks on minu pärisosa, ütles meie 
Issand.» 

Mulle meenus hommik, mil seisin samas paigas, mind ümbritsesid need, kel Palermos 
vähegi kaalu oli, preester kõneles sarga päitsis, vanaisa oli minu kõrval, sama külm ja 
ähvardav kui nood marmorkuiud. Kui saabus õige hetk, olin pöördunud ja läinud läbi 


rahvasumma ära, ning sellest minekust sai põgenemine, mis kestis kuni tolle kuulsa 
kohtumiseni Mosambiigis, «Lissaboni Tuledes». 

Siin tuule käes uitsetas vihma tihedamalt. Ma tajusin märga oma näol, tõmbasin hingelise 
tasakaalu tagasisaamiseks mitu korda õhku sügavalt kopsudesse, pöörasin piirdeaiale selja ja 
leidsin end temaga silm silma vastast: Marco Gagini, mu vanaisa halastamatu parem käsi, 
koos oma kuulikindla vesti ja kivise näoga. 

Tal oli eduka keskkaalupoksija nägu, kes ta kunagi pii olnudki, ja kõik areeni ohud üle 
elanud enesekindla gladiaatori hoiak. Ta juustes oli pisut enam halli kui enne, kortse ta 
laubal rohkem, kuid üldjoontes oli ta täpselt endine Marco. See mees oli kunagi olnud 
minusse kiindunud, oli õpetanud mulle poksilõöke,'auto-juhtimist, pokkerimängu ja 
veinijoomist, kuid mu vanaisa armastas ta siiski rohkem kui mind. 

Ta seisis seal, käed sinise nailonvihmakuue taskus, kerged murekortsud ninajuurel, ja 
seiras mind üksisilmi. 

«Kuidas käbarad käivad, Marco?» küsisin talt pisut nagu nokkivalt. 

«Nagu ikka ja alati. Capo tahab sind näha.» 

«Kust ta teab, et ma tagasi olen?» 

«Üks immigratsiooniametnik tegi selle talle teatavaks. Kuid mis tähtsust sellel on?» Ta 
kehitas õlgu. «Varem või hiljem saab capo niikuinii kõik teada.» 

«Nii et olukord on endine, Marco? Ta on ikka veel capo? Kuulduste järgi olevat Rooma 
hiljuti maffia pihuks ja põrmuks teinud...» 

Ta muigas halvakspanevalt. «Lähme siis, Stacey, kohe hakkab kõvemini valama.» 

Ma raputasin pead. «Ei tule ma praegu kuhugi — 

hiljem. Tulen täna õhtul, siis on mul aega mõelda. Ütle talle seda.» 

Algusest peale oli mulle selge olnud, et paremas tas kus on tal laskevalmis tukk. Ta üritas 
seda välja tõmmata, kuid leidis end mu «Smith zr Wessoni» kirbul. Ei, ta polnud sedasorti 
mees, kes oleks kahvatanud, kuid midagi nõksatas temas ometi. Minu uskumatu 
relvahaaramiskiirus oli teda jahmatanud, usun ma, ja tema teadvusse hakkas jõudma tõik, et 
pisike Staceygi oli veidi suuremaks kasvanud. 

«Pikkamisi, Marco, pikkamisi.» 

Ta tõi esile «Walther P 38» ja ma käskisin tal selle ettevaatlikult maha panna ia viis 
sammu taganeda. Siis korjasin ma «Waltheri» üles ja raputasin etteheitvalt pead. 

«Kui sa automaadi taskusse topid, Marco, pole tast tühjagi kasu. Arvasin, et tead seda. 
Kaitseriiv takerdub peaaegu alati voodri külge, kui tahad esimest pauku teha, ja sa paned 
lõpuks mööda.» 

Ta ei vastanud midagi, seisis seal ja vahtis mind nagu võnnuvöõrast ja ma torkasin tema 
«Waltheri» oma tasku. «Õhtul näeme, Marco, nii kella üheksa paiku. Ma tulen talle külla. 
Aga nüüd mine.» 

Ta jäi kõhklema, kuid siis sukeldus viie või kuue jardi kaugusel tema selja taga mingi 
hauasamba varjust välja Sean Burke, «Browning» peos. 

«Kui mina sinuks oleksin, teeksin, nagu ta ütleb,» lausus ta oma veidras itaalia keeles 
Marcole. 

Marco kadus sõna lausumata. Burke pöördus surmtõsiselt minu poole. «Mõni vana sõber 
või?» 

«Midagi säärast jah. Kust sina välja kargasid?» 

«Rosa käsutas jalamaid teise auto välja, ma sõitsin «Mercedese» kannul linna ja kogu 
lugu. Asi läks huvitavaks alles siis, kui avastasin teise mehe sinu sabast. Kes ta on?» 

«Minu vanaisa semu. Vanaisa tahab mind näha.» 

«Kui ta nii kähku su jälgedele sattus, peab tal olema kuradima hea luureteenistus.» 

«Parim, mis üldse olla võib.» 

Ta astus piirdetara juurde ja luges hauakirja. «On see sinu ema?» Ma noogutasin. «Sa pole 
mulle iialgi sellest rääkinud.» 


Oma kummastuseks tundsin, e: tahaksin talle kõigest jutustada. Otsekui olnuks äkki 
jälle kõik endist viisi 

või oli mul lihtsalt südamepuistamise tuju peale tulnud. 

«Ma rääkisin sulle, et mu ema oli sitsiillanna, et mu vanaisa elab tänini Sitsiilias, kuid 
üksikasjadesse ma võib-olla tõesti ei laskunud.» 

«Niipalju kui nrna mäletan, siis mitte. Oma ema sa mulle vist kunagi nimetasid, kuid see 
lendas mul peast — kuni nägin nüüd seda hauakirja.» 

Istusin hauaplatsi ümbritsevale kivirandile ja süütasin sigareti. Kaalusin endamisi, 
mida talle rääkida, mida mitte, ja millest ta üldse suudab aru saada. Külalisele või 
turistile tähendab Sitsiilia Taorminat, Cataniat, Siracusat — kuldseid liivarandu, 
naeratavaid talupoegi. Kuid tegelikult on Sitsiilia hrrpis midagi muud, eriti sisemaa 
kolgastes: seal on metsik loodus, kuiv ja viljatu pinnas, seal ei käi võitlus mitte niivõrd elu 
kui ellujäämise nimel. Võtmesõnaks on seal omerta, mida parema vaste puudumisel 
võiks tõlkida kui mehisust või mehelikkust. Mehisus, au, raskuste võitmine omal 
jõul, keeldumine ametivõimudelt abi palumast, kõik, mis mahub isikliku vendetta 
mõiste alla — need tähtsaimad põhimõtted, mida maffia oma järeltulijatele 
sisendab. 

«Mida sa tead maffiast, Sean?» 

«Kas see ei tekkinud kunagi vanal hallil ajal kui salaselts?» 

«Õigus. Maffia tekkis tõelise rõhumise ajastul. Tollal oli see ainus relv, mis oli 
talupoja käsutuses, tema ainus lootus mingisuguselegi õiglusele. Aga nagu 
igasse säärasesse liikumisse, murdis korruptsioon ka sinna ühaenam sisse. Ja 
tulemusena hoiab maffia nüüd iga talupoja, vähe sellest, terve Sitsiilia kõri 
peos.» Viskasin koni maha ja tallasin kruusa sisse. «Ja seda teeb ta ka edaspidi, 
rääkigu nad seal Roomas, mis nad tahavad. Nende võimuses pole midagi muuta.» 

«Ja mis on sinul kõige sellega pistmist?» 

«Minu vanaisa Vito Barbaccia on Palermo ja kogu Sitsiilia capo mafia. Mees 
number üks. Elu ja Surmalsand. Ühendriikides on nüüdseks ligi kolm miljonit 
sitsiillast, maffia koos nendega, ja sellest on saanud organiseeritud kuritegevuse 
üks põhiharusid. Viimase kümne aasta jooksul on mõned maffia bossid Ühend- 
riikidest siiski välja saadetud. Nad tulid siia tagasi ja tõid kaasa uued ideed — 
prostitutsiooni, uimastid ja 

nõnda edasi. Üks vanameelne mafioso, nagu minu vanaisa, ei pea tapmisest põrmugi lugu, 
kuid tal tuleb seda teha — niisuguseks on kujunenud siin lood.» «Ja tal on sellest 
pahandusi?» 

«Võid seda ka nii võtta. Nad toppisid ta autossepommi — nondes 
ringkondades on see arveteõiendamise lemmikvahend. Õnnetuseks otsustas mu ema 
just tol päeval vanaisa asemel autoga sõitma minna.» 

«Püha Jumal!» Burke'i näolt peegeldus tõelist kaastunnet ja õudust. 

Ma lasin edasi: «Usud sa või mitte, kuid mina ei teadnud kogu sellest värgist mitte midagi. 
Pärast esimest aastat Harvardis tulin siia suvevaheajale ja just järgmisel päeval see juhtuski. 
Vanaisa jutustas mulle siinsest elust alles tol õhtul.» 

«Kas ta tolle mehega, kes sellega hakkama sai, asju ära ei klaarinud?» 

«Oh, kindlasti klaaris. Usun, et sellega on kõik ühel pool.» Ma hiivasin end püsti. «Mul 
kipub nälg kallale tulema, kas tead. Läheks õige tagasi?» 

«Mul on kahju, Stacey,» ütles Burke. «Anna mulle andeks.» 

«Mis mul sulle andeks anda on? Nüüd on see ununenud lugu.» 

Kuid ma uskusin ta andekspüüdu, sest ta jutt kostis siirana. Tuul soigus küpressilatvades, 
vihmapiisku pudenes jalgrajale, ma pöördusin ja marssisin kloostri poole tagasi. 

Kui olime üht-teist hamba alla saanud, kobisin kohe sängi. Uni tuli tollal kiiresti, tarvitses 
vaid silmad sulgeda. Isegi und nägin ma harva. Kui nad uuesti lahti tegin, näitas kell öökapil 
voodi kõrval pool kaheksaga vjljas oli juba peaaegu pime. 

Kusagilt kostis häältekõma ja ma tõusin, tõmbasin hommikumantli selga ja loivasin 
terrassile avaneva klaasuksc juurde. 

Burke seisis all hoovil, üks jalg purskkaevu ornamenditud serval. Temaga koos oli 
jässakas siilisoenguga mees, kes tänu oma rätsepa juurdelõikuskunstile nägi rühikam välja, 
kui ta ehk tegelikult oli. 

Mehe välimuses polnud midagi suurustlevat. Ta oli suutnud vastu seista kiusatusele ega 
olnud torganud sõrme rohkem kui ühe sõrmuse, ja uhkeldada võis ta vaid lumivalgete 
mansettidega, mis nägu instruktsiooni järgi täpselt tolli võrra käistest välja ulatusid. Usun, et 
ainult ta kriiskav lips rikkus esimese mulje ära, ja kui ta siis tõmbas välja plaatinast 
portsigari ja pakkus Burke'ile sigaretti, sai mulle selgeks, et ta oli niisama vähe ehtne kui ta 
aedki. 

Ta võttis Burke'ilt tuld, keeras pisut pead, libistas üsna naiseliku liigutusega üle juuste ja 
märkas siis mind palkoniserval seismas. 

Niivõrd pimestava naeratuse oli ta kindlasti külge harjutanud. «Tere õhtust!» hõikas ta. 
«Mina olen Karl Hoffer. Kuidas käsi käib?» 

«Kenasti,»' vastasin mina. «Te üürite siin välja suurepäraseid voodeid.» 

Tema hääl valmistas mulle esimese üllatuse. Mingit austria aktsenti ma tema kõnes ei 
tabanud, see oli eht-ameerikalik, niipalju kui mina otsustada oskasin. 

Ta naeratas Burkeile. «Ta meeldib mulle, kas teate.» Siis vaatas ta jälle üles minu poole. 
«Tahtsime just ühte napsi rüüpama minna. Miks ei võiks te tulla meiega koos? Saaksime 
pisut äriasjadest vestelda.» 

«Olen viie minuti pärast all,» vastasin mina ja läksin riietuma. 


Kui halli jõudsin, tuli Rosa Solazzo parajasti söögitoast, teener joogikandikuga kannul. 
Selle suve esin- 

dusrõivad näisid kõik pärinevat Inglismaalt. Rosa kleit oli Hofferile maksma läinud 
vähemalt kakssada gini — see oli helepunasest siidist ja lõkendas nagu tuleleek öös, 
rõhutades ta juuste ja silmade täiuslikku musta. 

«Üks hetk,» ütles Rosa ja kohendas mu lipsu otseks. «Noh, nii juba läheb. Ma tundsin 
ennist end väga nar-risti. Ma ju ei teadnud.» 

Ta ütles seda itaalia keeles ja ma vastasin talle samaga: «Mida te ei teadnud?» 

«Et teie ema oli sitsiillanna .. .» 

«Kes teile seda ütles?» 

«Kolonel Burke.» 

«Maailm on täis ootamatusi, kas pole?» laususin. «Kas ühineme teistega?» «Nagu 
soovite.» 

Kardan, et ta Võttis mu sõnu kui teatavat tagasitõrjumist, kuid muidugi ei näidanud ta oma 
pahameelt välja, ja ma kahtlen, kas tema olukorras naine üldse võis sedasorti tunnete luksust 
lubada. 

Hoffer ja Burke olid siirdunud väikesse illumineeritud patio'sse, kus aiapurskkaevu täpne 
koopia paiskas veejugasid öötaeva poole. Nad istusid sepislaua ääres, ja kui ma neile 
lähenesin, tõusid nad mind tervitama. 

Hoffer oli aastaajale mittevastavalt pruuniks päevitunud, mis tavaliselt annab tunnistust 
sagedasest kvartslambi all peesitamisest või siis, kuigi hoopis harvem, kinnitab, et inimene 
on päikesega kaa.sareisimi-seks küllalt rikas. Lähedalt nägi ta hoopis vanem välja, kui olin 
kujutlenud, ja ta nägu oli täis kortsurägu. Hoolimata ta varnastvõttanaeratusest ei leidnud ma 
ta hiinasinistest silmadest kübetki joviaalsust. 


Raputasime teineteisel kätt ja ta viipas tooli poole. «Vabandage, et mind kohal ei olnud, 
kui saabusite. Pean alla Gelasse kihutama kolm-neli korda nädalas. Ehk teate isegi, mis 
naftaga mässamine tähendab.» 

Ma ei teadnud seda, kuid Gelat, toda muistsete kreeklaste kunagist kolooniat, mäletasin 
hästi, peamiselt küli kui väikest rannikulinnakest teisel pool saart, kus on mõningaid 
arheoloogilisi muistiseid. Püüdsin ette kujutada, kuidas võisid sinna sobida puurtornid ja 
rafinee-rimistehased, ning võtsin kandikult Rosa soovitatud vodka ja tooniku. 

Rosa oli teenri minema saatnud ja teenindas meid ise, ning kui oli sellega hakkama 
saanud, poetas end 

silmatorkamatult eemalasuvasse korvtooli, mis näis tõendavat, et Hoffer usaldas teda 
kõiges — asjaolu, milles olin eksinud. 

Muidugi ei hakanud Hoffer aega raiskama ettevõtte üksipulgi lahtiseletamisega. «Mister 
Wyatt, kolonel Burke soovitas teid soojalt selles asjas ja nimelt sellepärast nägime seda 
pöörast vaeva teie päästmisega.» 

«See oli temast äärmiselt kena,» vastasin ma ja mu häälest kõlavast irooniast pidi küll 
igaüks aru saama. 

Välja arvatud Hoffer, kes ajas oma joru edasi: «Tegelikult ei liialda ma põrmugi, kui ütlen, 
et sõltume täielikult teist, noormees.» 

Ta pani käe mu põlvele, mis ei meeldinud mulle üldse, ja tema häälest tabasin ma mingi 
ameerika kah-poliitiku noote, kes püüab sind vägisi veenda, et ta on rahvamees. Ootasin, et 
iga hetk toob ta kuuldavale midagi sarnast nagu «Mina usun teisse», ja see oleks mul kopsu 
üle maksa ajanud. 

Räägime ühe asja kohe sirgeks, mister Hoffer. Mina olen siin ainuüksi nonde kahekümne 
viie tuhande dollari pärast pluss avanss vältimatuteks väljamineku- 
teks.» 

Ta ajas end järsult sirgu, pea nõksatas kuklasse ja silmad kalgenesid sinisteks 
klaasikildudeks. Ootasin, et ta kähvab mulle midagi, sest Burke sattus juba nähtavasse 
paanikasse ja tõttas kähku vahele segama. 

«Peate talle andeks andma, mister Hoffer. Stacey pole ilmselt aru saanud, et. . .» 

Hoffer lõikas tal sõnad suust liigutusega, mis nägi välja nagu mõõgahoop. «Pole. viga. 
Mulle meeldivad mehed, kes ütlevad oma arvamuse välja. Nende puhul ma tean, millele 
võin toetuda.» 

Mu ees istus hoopis teine inimene, ja see inimene teadis suurepäraselt, mida ta tahtis, ning 
oli teel eesmärgi poole absoluutselt halastamatu — kui seda õigeks pidas. Isegi ta liigutused 
olid teised. Ta nipsutas sõrmi ja Rosa tõttas uute jookidega jooksujalu kohale. 

«Avansina saate poole summast. Teie ja Burke.» 

«Ja kui me tüdrukut kätte ei saa?» 

«See on teile mängu alustuseks.» 

«Ja teised?» 

«See on juba teie korraldada.» 

Burke oli kuulanud kortsuskulmu. Arvasin, et tundis 

end pisut kõrvalejäetuna. Minu imestuseks noogutas ta vaevumärgatavalt. Oli ta tõesti 
sellega rahul? 

Igatahes mina raputasin pead ja ütlesin: «Ei klapi see asi. Jaeger ja Legrande saavad sama 
summa või me ei lähe kuskile.» 

Hoffer ei teinud katsetki kaubelda. «Olgu. Kirjutan teile tšeki, millega homme saate 
Palermost raha kätte, kuid tšekk on kolonel Burke'i nimele. Tema jääb kassa-meistriks, kuni 
tegu on nii või teisiti tehtud. See on mulle teatavaks tagatiseks nende vastu, kes eelistavad 
varblast peos.» 

«See on mõistlik.» 


Ma nägin, kui tulivihane Burke oli, kuid ma ei teinud sellest väljagi ja rüüpasin oma klaasi 
tühjaks. Rosa tõi mulle kohe uue täie. Hoffer sõnas: «Ehk arutame nüüd seda asja lähemalt. 
Kuidas kavatsete toime tulla?» 

«Olete te päris kindel, et Serafino pesitseb Cammaratas?» küsisin. 

Ta noogutas. «Muidugi. Paistab, et see on ta kodukoht. Kõik, mis mul on õnnestunud 
kindlaks teha, kinnitab seda. Olen kuulnud, et te vist tunnete toda kanti, on see nii?» 

«Olen seal käinud. See on metsik mägismaa.» 

«Tean isegi. Sõitsin sinna, et lunaraha ära maksta.» «Ja kas te kohtasite Serafinot?» 

«Serafinot?» Ta noogutas taas. «Kohtusime sillal, enne seda kohta, kus maantee Bellona 
küla poole keerab.» 

«Mismoodi ta välja näeb?» 

«Võin teile näidata.» Ta võttis põuest rahatasku, otsis sealt välja ühe foto ja ulatas selle 
mulle. «Hankisin selle ühe politseivalitsuses töötava mehe kaudu. Meie sõber on korduvalt 
nende käest läbi käinud.» 

Pilt oli tüüpiline politseipilt, nagu neid tehakse maailmas igal poo! — need moonutavad 
iga inimese neandertallaseks, kes välimuse järgi otsustades on võimeline nii 
vägistamiseks kui mõrvaks — ja kõigeks, mis mahub nende asjade vahele. 

Ma rappusin pead. «See pilt ei ütle mulle mitte kui midagi. Mismoodi ta ikkagi välja nägi? 
Katsuge kirjeldada.» 

«Kahekümne viie või kahekümne kuue aastane, keskmist kasvu . . . Mustad juuksed — 
pikad mustad juuk- 

sed...» Tundus, et pikad juuksed ärritasid teda eriti. «Nägu tõmmu nagu neil kõigil siin — 
räägitakse, et see tuleb saratseenide toodud araabia verest. Tüüpiline sitsiillane .. .» 

«Üsna minu moodi,» torkasin mina. 

«Võtke, kuidas tahate.» Minu torge polnud teda vähimalgi määral häirinud. «Tal puudub 
üks silm, ori kaotanud selle juba pärast pildistamist. Lagistas kõik see aeg naerda. Võttis 
kogu asja nagu ilmatu suurt nalja.» 

Ka see ärritas teda koledal kombel. Ta parem käsi tõmbus rusikasse — ja jäigi rusikasse. 

«Usun, et Bellona sobiks meie stardiplatsiks üsna kenasti,» laususin mina. 

Hoffer paistis imestavat. «Kas ikka sobiks? Mulle jäi küll mulje, et enamik külaelanikke 
on Serafino ja teiste temataolistega nagu sukk ja saabas.» 

Mina aga vaatasin Burke'ile otsa: «Sina mängid turisti. Minust saab üüriauto sohver.» 

Burke noogutas: «Mis seal's ikka.» 

Pöördusin Hofferi poole: «Kuid «Mercedesega» me ei lähe. Vajame midagi vähem 
pretensioonikat. Kas saate selle korraldada?» 

«Muidugi. On veel midagi, mida vajaksite?» 

«Jah. Rääkige mulle tüdrukust.» 

Ta nagu kohmetus pisut. «Joannast? Kuid ma usun, et kolonel rääkis teile juba kõik, mis 
teil on tarvis teada. . .» 

«Aga mina tahan seda kuulda teie enese suust — ja viimse kui üksikasjani. Niisugustes 
ettevõtmistes on äärmiselt oluline teada inirrlesest nii palju kui vähegi võimalik. Siis oskad 
ehk umbkaudugi ette kujutada, kuidas ta antud olukorras käituda võiks.» 

Ta hoiak kiitis mu sõnad heaks. «Siin on mõte sees. Hüva, kust otsast ma peale hakkan?» 

«Noh, kas või sellest, millal te esimest korda teda kohtasite.» 

See oli juhtunud siis, kui tüdruk oli kaheteistkümneaastane. Tüdruku isa oli kaks aastat 
enne seda leukec-itiiasse surnud. Hoffer oli kohanud jõulude ajal St. Mo-ritzis tema ema ja 
õige varsti tollega abiellunud. Nel' kuud tagasi oli naine Prantsusmaal autoõnnetuses huk- 
kunud. 

«Sain kolonel Burke'i jutust aru, et teie läbisaamine 

tüdrukuga polnud just hiilgav. Niisiis ei lähendanud teid ka tema ema surm?» 


Ta näis kuidagi longu vajuvat, äigas peoga üle näo ja ohkas: «Ma ei tea, kas teiegi oleksite 
niisuguses olukorras osanud midagi ette võtta, Wyatt. Räägin lühidalt, kuidas asjad olid. Kui 
Joanna oli neljateistkümneaastane, tabas ema ta koos mingi sohvriga voodist. Ja sohver 
polnud tal esimene. Sellest ajast peale pole olnud muud, kui üks räpane skandaal teise 
otsa.» 

«Mis teie siis sellepärast nii väga muretsete?» 

Ta nagu jahmatas ja kortsutas kulmu, otsekui poleks niisugune mõte kunagi pähe tulnud. 
«Tabav küsimus. Kindlasti mitte suurest kiindumusest tüdruku vastu. Tüdruk on rämps, on 
seda alati olnud ja ausõna — ma ei usu, et temast kunagi midagi korralikku saaks. Võibolla 
pole see tema süü, aga nii need lood just on. E1, ma tahan ta sellest supist päästa ainult 
sellepärast, et võlgnen seda oma kadunud naisele. Mu naine oli suurepärane inimene, Wyatt. 
Need seitse aastat, mis me koos elasime, olid parimad mu elus. Kõik ülejäänu on nagu mingi 
maitsetu järelroog.» 

Kindlasti kõlas ta jutt üsna siiralt ja isegi Rosa Solazzo kohalolek ei suutnud minus seda 
muljet väärata. Kindlasti olin mina ka viimane mees maailmas, kes hakanuks eitama, et 
temasugune vajab endast pääs-miseks naist enda kõrval. 

«Üks asi paneb mind pead murdma,» kususin ma. «Ma võin aru saada, miks te politsei 
poole ei pöördunud. Sitsiilias on politsei niisugustes asjades rohkem kui kasutamiskõlbmatu. 
Kuid kas teil pole tõesti kunagi pähe tulnud siin just maffia poole pöörduda?» 

«Jah, sellest oleks palju kasu olnud küll,» naeris Burke. «Staceyl on see maffia ajud 
paigast nihutanud, mister Hoffer. Ja põhjusi selleks ju on.» 

Hoffer tõstis keelavalt käe. «Muidugi üritasin ma ka maffia kaudu. Siinmail on nende käsi 
igas asjas sees. Ärge uskuge seda loba, et Rooma on nad välja suitsetanud. See on ainult 
turistide peibutamiseks. Nad ei taha ühtegi neist hirmutada eemale jääma.» 

«Ja kas jõudsite selles liinis kuhugi välja?» 

Ta raputas pead. «Paistab, et Serafino Lentini pole maffiagagi just heal jalal. Mulle jäi 
mulje, et maffia tahaks isegi talle käppa peale saada.» 

«Stacey vanaisal on maffiaga üht-teist asja,» lausus 

Burke. «On ,ju nii, Stacey? Ta läheb vanaisale täna õhtul külla.» 

Hofferi kulmud kerkisid. «Teie vanaisal?» 

«Minu vanaisa on Vito Barbaccia,» ütlesin rohkem küll efekti kui millegi muu 
pärast. 

Rosa Solazzo tõmbas sügavasti õhku kopsudesse ja ta käsi vajus koos klaasiga lauale, 
Järgnenud hauavaikuses jõllitas Hoffer mulle umbusklikult otsa. «Te 
olete Vito Barbaccia lapselaps?» 

«Mulle hakkab tunduma, etolete, temast kuulnud?» 

«Kuulnud? Kes ei oleks temast kuulnud! Ja teie kohtute temaga täna õhtul?» 

Ma noogutasin ja tema vangutas pead. «See ei mahu mulle kuidagi pähe.» 

«Kas teie olete temaga kokku saanud?» küsis Burke. 

Hoffer naeris. «Kaks korda — rautidel, kuid ma pole kunagi temaga kõnelnud. See au 
saab, osaks ainult kuninglikust perekonnast isikutele.. » 

Burke vaatas kurjalt mulle otsa ja ma taipasin, et kogu mu jutt, mis talle kalmistul 
olin rääkinud, oli tal läinud teisest kõrvalt välja ja et ta polnud tabanud peamist: kui 
tähtis nina mu vanaisa Sitsiilias siiski oli. 

Rüüpasin oma klaasi tühjaks ja tõusin. «Hüva, arvan, et lähen teen õige enne õhtusööki 
aias ühe tiiru.» 

«Nojah, miks ka mitte.» Hoffer viipas Rosale. «Mine näita talle, mis meil näidata on, 
mu ingel. Vähemalt kalatiik peaks meil siin tõesti vaatamist väärt olema, mister 
Wyatt.» 


Nüüd kõnetas ta siis mind jälle misterina. Kummaline küll, kuidas Barbaccia nimi, 
kõikidele mõjus. Ja Rosa? Rosa oli näost kahvatuks läinud, ja kui ma talle naeratasin, 
langetas ta oma mustad silmad, milles piidles hirm. 

Barbaccia — mafiuso. Ilmselt langesid need mõisted Rosa silmis ühte. Kui ma tema käe 
oma käevangu võtsin, tundsin, kuidas see värises. 


Kokk oli Hofferil kahtlemata esmaklassiline. Lauale toodi narbe di San Paulo, mis 
tähendab suhkrus küpsetatud ricotto — juustuga täidetud klimpe —, magustoiduks aga 
Sitsiilia ehk kõige kuulsamat maiust cannolo't — munakreemiga- täidetud 
muretaignatorukesi. Teised jõid marsala*t, kuid minu jaoks on see liiga magus ja ma sain 
enda ette pudeli Pantellaria saarelt 

pärinevat zibbibo-veini, millel on kerge aniisimaitse ja -lõhn — jooki, mille kas kohe 
omaks võtad või ei vaata enam eluski selle poole. 

Öhtustasime terrassil ja isegi Pieti ja Legrande'i kombed püüdsid olla selle 
konventsionaalse seltskonna tasemel, vähemalt andsid nad oma parima. Hiljem, kui vein oli 
oma töö teinud, muutus õhkkond pisut vabamaks. Riet pühendas kogu oma tähelepanu 
Rosale, olgugi vaid aupaklikkuse tasandil, ja ka Legrande vabanes pingest sedavõrd, et 
usaldas paar korda mürinal naerda. 

Kohv oli ehtne Jeemeni mocha, mis on arvatavasti parim kohv maakeral. Võtsin oma tassi 
ja eemaldusin terrassi teise serva. Üldine lõbusus oli maad võtnud ja keegi ei teinud mu 
lahkumist märkamagi. 

Läksin oma tuppa, vaatasin «Smith cz Wessoni» üle ja kinnitasin kabuuri vööle. Kindluse 
mõttes treenisin pisut relva väljatõmbamist — see pidi toimuma välgukiirusel — ja siis tuli 
Burke. Ta pani ukse kinni ja toetus seljaga vastu seda. 

«Pelgad ebameeldivusi?» 

«Ei või iial teada.» 

Panin «Smith £ Wessoni» oma kohale, nööpisin kuue kinni, puistasin vasakusse taskusse 
tosinajagu padruneid ja toppisin Marco «Waltheri» paremasse. 

«Tahaksin sinuga kaasa tulla,» sõnas Burke. «Minust võiks ehk abi olla.» 

Vaatasin talle otse silma ja ta pidas mu pilgule vastu, nägu tõsine ja kindel. Ma 
noogutasin. «Kui just tahad.» 

Ta naeris kergendatult — neil päevil pillas ta oma naeru igal võimalikul juhul — ja 
laksatas mulle peoga õlale. «Vanad lahinguratsud jälle koos, mis, Stacey-poju?» 

Ei saanud me suhted enam kunagi olla päris endised, miski polnud kindlam kui see. Ja 
sellepärast polnud ma trepist alla kõndides kuigi vaimustatud, et tema mu seljatagust 
kaitsmas oli. 

Pellegrino mägi tõuseb taeva poole Conco d'Oro läänetipus umbes kolme miili kaugusel 
Palermost põhjas. See on huvitav paikkond, verest ja ajaloost läbi imbunud nagu kogu 
Sitsiilia. Puunia sõdade ajal oli Harnil-kar Barkas seda kolm aastat roomlaste eest kaitsnud, 
kuid hilisematel aegadel oli see kuulsaks saanud Püha Rosalia kultuse keskusena, ja Püha 
Rosälia järgi oli mu emagi nime saanud. Mu vanaisa villa paiknes otse mäcjalamil, kui 
Valdesi külast läbi minna. 

Kui järele mõelda, oli mu vanaisa läbi käinud tohutu pika tee. Ta oli sündinud pisikeses 
Velba külakeses Lääne-Sitsiilias, mis on rusuvalt ühtemoodi kõikide tolle kandi külakestega. 
See tähendab, et nood olid kui sõnnikuhunnikud, kus enamik lapsi suri aastasekski saamata. 
Elu oli seal praegugi kui keskaja Inglismaa külaelu halastamatu ekvivalent. 

Tema isa oli pooleteramees, kes jaksas hädavaevu oma perel elu sees hoida. Tema 
poisipõlveaastatest tean ma üpris vähe, kuid kahekümne kolmeselt sai temast gabetlotto, see 


tähendab midagi maksukoguja ja küla-politseiniku vahepealset, kelle ülesandeks oli 
pooletera” meestelt nende higi ja vaev välja pressida ja neid vaos pidada. 

Niisuguses ametis sai aga olla vaid mafioso, järelikult oli ta sellele teele asunud juba üsna 
varakult. Jumal seda teab,- mis seal vahepeal oli õieti juhtunud, oli tal selja taga ainult 
üks.tapmine või oli neid rohkem, aga ainult sel moel võis noor mees auväärses salaühingus 
nii kiiresti karjääri teha. 

Kes teab, võib-olla teenis ta mõnda aega ka sicario'na, see tähendab palgamõrtsukana, 
kuid ma kahtlen selles. Niisugune asi poleks mahtunud tema aukoodeksisse — tema väga 
isikupärasesse hea ja kurja kontseptsiooni. Näiteks ajas ettepanek prostitutsiooni najal raha 
teha tal südame pahaks, kuna tema uskus perekonna püha-dusse. Teiselt poolt oli aga 
organisatsioon, milles ta kaasa lõi, aastate jooksul teise ilma saatnud nõnda palju võistlejaid, 
et paljudes linnades oli mõrv nii igapäevane asi, et keegi enam sellele üldse tähelepanu ei 
Pööranud. 

Autotulede valgusvihku kerkisid kaks vana naist, kes 

kõmpisid vaevaliselt meile vastu, tohutud vitskorvid küürul. 

«Kuhu põrgusse need siis reisivad?» küsis Burke «Homsele turule.» «Sel kellaajal, 
öösel?» 

«Ainuke võimalus vähegi korralikku / müügiplaisi saada.» 

Ta vangutas-pead. «No on alles üks kuradi maa!» 

Heitsin pilgu selja taha jäävate linnatulede suunas. «Seal on üks Sitsiilia, siin pimeduses 
hoopis teine. Sugupõlvede surnukamber. Rooma impeeriumi viljaait, mis püsis üksnes 
orjade tööl. Ikka on istunud keegi siinsel rahval kukil.» 

«Ma ei jaga seda asja päriselt ära,» pomises Burke, «nimelt seda maffia asja. Mõtlesin, et 
see oli kunagi ammu...» 

«Aga mina tean siin linna, kus on vähem kui kakskümmend: tuhat, elanikku ja kus 
nelja aasta jooksul toimus rohkem kui sada viiskümmend mõrva. Sa eileia 
maailmas ühtki kohta, mida annaks ses suhtes võrrelda.» 

«Mispärast siis? Just sellestei saa ma aru.» 

«Kas sa siis pole kunagi tähele pannud, et kõik inimesed mängivad elus nii- või teistsugust 
mängu?» 
«Ei mõika.» , 

Oleksin võinud talle nina peale visata, et ise ta on ju terve elu mänginud, mänginud 
sõdurit, sest ka Kongos oli see õieti vaid mäng, kuid see olnuks sõelaga vee vedamine. Ta 
poleks niikuinii aru saanud, mida ma mõtlen, ja ma oleksin teda tarbetult haavanud. 

«Arutagem siis nii. Kuskil Los Angelese või Londoni eeslinnas rabab keegi ööd ja päevad, 
ainult et naabrile järele jõuda, asutab ärisid ja läheb pankrotti või parema puudusel hakkab 
semmima sõbra naisega. Kõik see lisab elule vürtsi ja pinget, aga seda igatseb igaüks.» 

«Ja mida see tõestab?» 

«Ei midagi erilist. Sitsiilias käib mäng ainult palju ürgsematest aegadest peale ja palju 
metsikumal moel. Vendetta, silm silma, hammas hamba vastu, ei enam ega 
vähem. Kõrvalseisjale Võivad selle mängu reeglid näida pisut barbaarsetena. Me 
suudleme oma tapetud lähedase haava, maitseme tema verd ja lausume: nõnda joon ma ka 
selle verd, kes on su tapnud.» 

Sellele mõeldes liigahtas miski mu sisimas: haua-külmus keris end lahti nagu madu-uss. 

«Ütlesid — meie,» tegi Burke tähelepaneku. «Kas loed siis ka ennast sinna hulka?» 

Vahtisin kaugusse, kus tuledes särav hiline reisiaurik neemetipu taha kadus — maailm 
iseeneses. Mõtlesin St. Pauli kolledžile Londonis, Wyatt's Landingile, Harvardile ... ja 
puhkesin naerma. 


«Ükskõik missugusesse Sitsiilia külla ma ka ei läheks, igal pool leidub mehi, kes tulevad 
mu kätt suudlema, kui teen juttu oma vanaisast ja sellest, kes ma talle olen. Sa oled sattunud 
hoopis teise maailma, Sean. Katsu see endale pähe taguda.» 

Ma kardan, et ta ei jäänud mind uskuma, veel mitte. Väide oli tõestamata. Uskumine pidi 
tulema kunagi hiljem. 


Barbaccia ja Hofferi villad ei sarnanenud teineteisega kuskilt kandist. Siin olid müürid 
vähemalt kaks tuhat aastat vanemad, sest pärinesid juba Rooma impeeriumi ajast. Vanaisa 
mauri stiilis ja mauride ehi-tatudki villa paiknes keset mitmeaakrilist subtroopilist parki, 
mis' oli rajatud kunagise rooma üliku viieteistkümne jala kõrguste müüridega ümbritsetud 
aeda. Ciccio peatus ja pani signaali üürgama. 

Väravavaht relva ei kandnud, kuid seda polnud tal vajagi, kuna teda saatsid kaks 
hirmuäratavat mastifit, kelle sugupuu olid kunagi saarele toonud normannid. Põõsastikust 
sukeldus välja veel teinegi mees, automaat rinnal. 

Väravavaht kandis kaitsevärvi mundrit, aga nägi oma traatraamidega prillides välja pigem 
nagu mõne kindlustusselts: agent. Tema ja ta külaline vahtisid meid arusaamatuses jupp 
aega, mille tegi veel kurjakuulutavamaks see, et koeradki seirasid meid haukumata. 

Lükkasin ukse lahti, ronisin maha ja astusin värava juurde. «Mind oodatakse. Teile 
pidi öeldama.» 

«Meile räägiti ühest mehest, sinjoore, mitte kolmest. Peale capo enda auto ei sõida siit 
väravast läbi ükski teine. See on selle maja kindel reegel.» 

Tõmbasin väga ettevaatlikult püksitaskust «Waltheri» välja ja kuulsin automaadiriivi 
lõksatavat, kui džentelmen selle vinnastas. Ulatasin «Waltheri», pära ees, läbi varbade 
väravavahile. 

«Siin on mu kutsekaart. Saatke see Marcole — Marco Gaginile. Ta ütleb teile, kes ma 
olen.» 

Ta kehitas õlgu. «Olgu pealegi, teie võite sisse tulla, aga teised kaks jäävad autoga välja.» 
Sissesõidutee käänaku tagant ilmus jooksuga välja Marco, aga peatus järsult. Ta vahtis 
minust mööda, «Mercedese», Burke'i ja Ciccio poole, kuid otsustas siis. «Tee värav lahti ja 

lase nad sisse.» 

Väravavaht protesteeris: «Tead ju meie seadust — siit ei sõida peale maja autode sisse 
mitte üks käru.» 

Marco müksas teda rindu. «Narr, ega's mees hakka omaenda vanaisa maha tapma! Tee 
vabaks!» 

Ta haaras väravavahi peost oma «Walthcri», libistas selle taskusse ja nugis mehe vahimaja 
uksest sisse. Värav avanes arvatavasti elektrooniliselt, sest selle tiivad nihkusid sahinal 
valla, ja Marco tuli meie juurde. 

«Ratsutan koos teiega villa ette.» 

Surusime end temaga tagaistmele Burke'i kõrvale ja Ciccio sõitis aeglaselt edasi. «On 
märgata muutusi,» ütlesin Marcole. «Fort Knoxi kullahoidlasse on kergem sisse pääseda kui 
siia.» 

«Elektronseade valvab müüriharjasid,» vastas ta tõsiselt. «Sealtkaudu ei pääse keegi ligi. 
Nagu kuulsite, ei lubata väravast läbi ühtegi autot peale meie omade. Kõigest paar aastat 
tagasi, ühe vastuvõtu ajal, mille capo korraldas, leidsime ühe külalise autost põrgumasina. 
Kui see oleks lahti läinud, oleks läinud ka villa koos kogu täiega.» 

«Ilus elu teil siin.» 

Võib-olla ei tabanud ta mu irooniat ära või sundis teda miski seda ignoreerima. «Paari 
viimase aasta jooksul on tehtud kaheksateist katset capo elu kallale kippuda. Peame 
rakendama äärmisi ettevaatusabinõusid. Kes on see mees, kelle sa kaasa tõid?» lisas ta 
kõnetooni vahetamata. 

«Minu sõber — kolonel Burkc. Ta arvas, et mul võib abi vaja minna.» 


«Tunnen läbi tasku ta püstolit. See on hirmus ebameeldiv. Ütle talle, et seda ei lähe tal 
vaja.» 

«Niipalju ma itaalia keelt oskan, et teie sõnadest aru saada,» urises Burkc ja tõstis püstoli 
demonstratiivselt ühest taskust teise. 

«Mercedes» peatus laia trepi ees, mis viis sepisnael lega kindlustatud tammise ukse 
juurde, kuhu kuuldavasti 

olid sajandite jooksul nii mõnedki nooled kihutatud. 

Usun, et tol hetkel kaotasin ma reaalsustaju. Olin kodus tagasi, ainult see mahtus mu pähe, 
kodu oli osake minust — see kõige tähtsam osa —, muud ma ci tahtnudki teada. 

Burke ronis minu kannul välja ja .. Mareo käskis Cicciol viia auto maja taha hoovi. Masin 
võttis hääletult paigalt. Ma pöördusin ja nägin ülal trepil vanaisa. 

Ta oli õlgadest vähemalt sama lai kui Burke ja nägi temast väiksem välja ainult 
sellepärast, et aastate koorem oli ta selja pisut kühmu vajutanud. Ta pidi olema kuuekümne 
seitsme või kuuekümne kaheksa aastane, ometi oli ta juustes ja hoolitsetud habemes vaid 
üksikuid hõbedasi niite. 

Kui ütleksin, et tal oli Rooma imperaatori pilk, siis oleks see muidugi vihje ajaloo tollele 
perioodile, kus iga püsimatu ja südametunnistuseta seikleja võis liht-sõdurist kõrgeimasse 
tippu tõusta. 

Mu vanaisal oli tähelepanuväärne nägu. Selles oli armutust, oli ülbust, kuid ka uhkust ja 
kirgast intelligentsi. Ja ta välimus oli elegantsem kui kunagi varem. Paljud endiste aegade 
capo mafia'd püüdsid seltskonnas välja näha võimalikult lohakate ja sagristena, otsekui just 
sellega oma võimu ja tähtsust alla kriipsutades, aga Vito Barbaccia igatahes mitte. 
Pooleteramehc poeg oli ammu temast välja haritud. 

Ta kandis Londoni rätsepa nõelasilmast tulnud kreemikat suveülikonda, kahvaturoosat 
päevasärki ja tumedat siidlipsu. Ta sigar oli jämedam kui kunagi enne, kuid ta eebenipuust 
jalutuskepp, mu ammune tuttav, peitis endas mitme jala pikkust tuliteravat pistoda. 

Kuni ma pikkamisi trepist üles kõndisin, ei lausunud ta ühtki sõna. Ma peatusin temast 
aste allpool, tema vaikis ikka ning mõõtis mind pika pilguga, aga siis avas ta oma süle. 

Tema käsivartes oli veel jõudu palju. Ta kaisutas mind pikalt, suudles siis 
rituaalselt mõlemale põsele ja tõukas mu õlgadest kinni hoides käte kaugusele. 

«Oled kasvanud, Stacey, oled suureks kasvanud, mu poiss.» 

Ma viipasin Burke'ile, temagi lonkis astmeid mööda üles ja ma tutvustasin neid, kuid mu 
hääl oli võõras, 

tuli,otsekui maa alt ja mu silmamunad tulitlesid. Vanaisa tajus mu meeleliigutust ja haakis 
mind oma käevangu. 

«Tule, lähme sisse .. . Kolonel, Marco hoolitseb teie jpogipoolise eest, kuni ma siin oma 
lapselapsega paar sõna vahetan.» 

Mu kurk kuivas ja me astusime suurest raskest uksest sisse. Kummaline, aga neid, kes 
sulle kunagi on m dagi tõesti tähendanud, ei saa lakata armastamast, olgu nad sulle teinud 
mida tahes. 


Astumine tema kabinetti oli otsekui astumine tagasi lapsepõlve. Tuba avaldas kustumatut 
muljet nagu vanastigi, kõik seinad olid täis raamatuid, millest enamiku vanaisa oli läbi 
lugenud. Kaminas praksusid lustlikult halud ja vaikuses kõlas see eriti valjult. Mu ema 
vaatas minu peale portreelt, mille oli maalinud kuulus inglise kunstnik — olin mäletamist 
mööda-olnud tõllal neljateistkümneaastane. Ja ka mina olin seal — arvukatel raamitud 
fotodel, mitmes elueas. 

Klaver oli sama koha peal kahe akna vahel, suur Bechsteini kontsertklaver, mis oli vanaisa 
eritellimuse peale Saksamaal tehtud. Paremat pilli pole minu käeulatusse sattunud. Jäin seda 
vaatama ja vajutasin paarile klahvile. 


Kuulsin avaneva ja sulguva ukse klõpsatust. Ma pöörasin ringi, ja seal me siis seisime ja 
vahtisime üle toa teineteisele otsa ja ma ei osanud ka elu hinna eest leida ühtki sõna, mida 
öelda. 

Ja jälle tabas ta mingi kuuenda meelega mu hingeseisundi ära ning naeratas. «Mängi 
midagi, Stacey, pill on hääles. Mul käib regulaarselt Palermost mees seda hooldamas.» 

«Ma pole kaua mänginud,» ütlesin mina. «Neis kohtades, kus mina olen viibinud, 
niisuguseid riistu polnud.» 

Ta ei astunud sammugi edasi, ta ootas vaid, ja ma vajusin klaveritoolile ja hakkasin 
mängima. Ravel, «Pavaan infanta surma puhul». Alles poole peale jõudes adusin ma, mida 
õieti mängin. Assotsiatiivne mälu tegi oma trikke — sama tükki olin viimati mänginud 
samas toas oma ema hukkumise eelõhtul, see oli olnud ta lemmikpala. 

Ma komistasin ja vanaisa hääl sekkus karmilt: «Mängi. Mängi edasi!» 

Muusika võttis minus võimust ja vulises nagu iga tõeline muusika sõltumatult ja 
hälbimatult edasi nagu oja kivide vahel. Ma unustasin, kus ma olin, unustasin kõik peale 
muusika ja eksisin Schuberti impromtidesse. 

Lõpetasin, viimane noot hääbus õhus ja ma tõstsin pea. Vanaisa seisis endisel kohal ja 
vaatas üksisilmi mu ema portreed. Ta pöördus ja noogutas väärikalt. «Ta on siin, Stacey, 
pärast nii pikka vahet on ta jälle siin. Tal on hea meel.» 

«Minust poleks iial saanud kontsertpianisti, sa tead seda,» laususin ma. «Usun, et sina oled 
alati seda teadnud, tema aga mitte.» 

«Kas see on siis halb, kui ema paneb oma pojale suuri lootusi?» Jälle naeratas ta portreele. 
«Ta tavatses öelda, et igaühel on millelegi annet.» 

«Millele oli sinul annet?» 

Need sõnad langesid mu suust enne, kui ma hammastega neil otsast kinni sain, ja ma 
kahetsesin neid kohe. Vanaisa pööras järsult pead, ta lõug lükkus ette, kuid purset ei 
järgnenud. Ta võttis hõbekastist uue sigari ja istus kõrge leeniga tugitooli kamina kõrval. 

«Nüüd, Stacey, joome kumbki ühe brändi. Sa näed juba välja kui mees, kes napsist ära ei 
ütle. Siis ajame juttu.» 

Ta kõndis kabineti teise otsa baarikapi juurde, kus hõbekandikul ootasid kristallpokaalid 
ja -karahvin. 

«Paar aastat tagasi lugesin sinu kohta üht-teist, poiss.» 

«Oojaa.» Olin üllatunud, kuid püüdsin seda mitte välja näidata. 

«Lugesin Prantsuse ajakirjast «Paris Match». Seal iseloomustati palgasõdurite tegevust 
Kongos. Juttu oli küll peamiselt, sinu sõbrast, kuid pildil olid sina just tema kõrval. Seal 
seisis, et sul pidi olema kapteni auaste.» 

«See pole vale.» 

Ettevaatlikult kallas ta brändit klaasidesse ja jätkas. «Ja veel oli ühes Rooma ajalehes 
reportaaž sellest, kuidas teid sealt välja kihutati, sabad jalgade vahel.» 

Ma hoidusin end riivatuna tundmast. «See pidi siis olema kaks aastat tagasi.» 

«Mida sa pärast seda tegid?» 

«Ühte ja teist.» Istusin tema vastu, pokaal käes. «Kui päris täpne olla, tulen praegu 
otseteed vanglast. Egip tuse tüüpi vanglast. Mis pole kaugeltki nii mõnus kohi kui Palermo 
Ucciardone. Aga võib-olla maffia ei kont rolli seda enam?» 

Eebenipuust ialutuskeoo lükkas tagasi mu kuuehõlma - ja paljastas «Smith x Wessoni» 
koos kabuuriga. «Siis nõndamoodi on lood! Marco ütles mulle, kuid mina ei uskunud. 
Siis selleks oled sa saanud, mis? Sicaru/ks — palgamõrtsukaks? Ja see on minu enda 
lapselaps!» 

Põlastus ja jälestus tema hääles oleks tundunue kummalisena, kui ma poleks teadnud, et 
ükski tõeline mafioso ei pea end kriminaalkurjategijaks. Salaühinr tapab ainult põhjusega, 
salaühingu enda nimel. 


Ulatasin talle ta klaasi. «Olen ma siis halvem kui sina? Olen ma ükskõik missuguses 
suhtes halvem kui sina ise?» 

«Mina olen tapnud ainult ägedast meelest,» kostid tema. «Pealegi peabki mees 
surema, kui ta on mir vastu, sest siis on ta kogu maffia vastu.» 

«Ja sa arvad, et see on piisav põhjus?» 

Ta kergitas õlanukke. «Usun, et peaks olema. Nii on see alati olnud.» Jalutuskepp kerkis 
jälle ja toksas muile rindu. «Aga sina, Stacey, mille pärast oled sina tapnud? Raha pärast?» 

«Mitte ainult raha pärast. Suure raha pärast.» 

Mis polnud tõsi. Ma teadsin seda ise ja arvatavasti teadis ka terna. 

«Ma võin sulle raha anda. Nii palju, kui sa igan vajad.» 

«Kunagi sategidki seda, palju aastaid tagasi.» «Ja sina lasid jalga . . .» «Ja mina lasin 
jalga.» 

Ta noogutas tõsiselt. «Aastapäevad tagasi sain ma mingilt Ühendriikide 
advokaadikontorilt kirja. Nad ajasid su jälgi. Su vanaisa, vana Wyatt, mõtles surivoodil 
ringi. Ta pärandas sulle kopsaka summa.» 

Ma polnud isegi vihane. «Nad võivad selle indiaanlastele tagasi anda.» 

«Sa ei võta seda vastu?» 

«Kas ma võin siis oma ema haual tantsu lüüa?» minutiga muutusin ma üha rohkem 
sitsiillaseks. 

Mu vastus paistis talle heameelt tegevat. «Olen rõõmus, et mingi autunne on sinus veel 
säilinud. Aga nüüd 

seleta mulle, miks sa siin oled. Ma ei taha end meelitada oletusega, ettulid Sitsiiliasse 
mind vaatama.» 

Ma lonkisin üle toa ja valasin endale uue portsu brändit. «Leivateenimise jobi, mis sulle 
huvi ei paku.» 

Kepp kõpsis vastu põrandat. «Ma esitasin sulle küsimuse, poiss, ja sina vastad mulle.» 

«Hästi-hästi. Kui see su südant kergendab. Minu ja Burke'i palkas mees nimega Hoffer.» 

«Karl Hoffer?» Ta kulm kiskus kortsu. 

«Tema just. Ta on austerlane, kuid räägib inglise keelt nagu ameeriklane. Teda 
huvitavad Gela õliväljad.» 

«Tema huvisid tean ma isegi. Milleks ta teid palkas?» 

«Arvasin, et maffia teab kõike. Mõned kuud tagasi röövis ta kasutütre keegi Serafino 
Lentini nimeline bandiit. See peidab tüdrukut kusagil Cammaratas, kuigi Hoffer olevat 
lunaraha talle ära maksnud.» 

«Ja sina tõttad teda päästma? Sina ja su sõber mõtlete, et muudkui lähete Cammaratasse ja 
toote plika sealt ära?» Ta lagistas, pea kuklas, kummaliselt karedat naeru. «Stacey, Stacey! 
Ja mina mõtlesin, et oled täiskasvanuks saanud!» 

Virutasin kristallpokaali südametäiega kaminasse kildudeks ja marssisin ukse poole. Kui 
ta mind hõikas, kõlas ta häälest kogu põrgu terast. Ma pöördusin kannal ringi nagu enne 
lõikusaega apelsinisalust tabatud kaheteistaastane jõmpsikas. «See oli seitsmeteistkümnenda 
sajandi Firenze kristall. Võttis see pisutki pinget maha?» 

Raputasin pead. «Anna andeks.» 

Tundsin midagi tohutult enamat, kui oleksin väljendada suutnud. Täiesti ootamatult 
kõhistas ta heasüdamlikult naerda. «See Serafino - Lentini on ju sulle vanaema liinis 
sugulane. Tema nõbu järeltulija.» 

«Nii et sa tunned teda?» 

«Ma pole teda kaua aastaid näinud. Pöörane poiss — kaheksateistaastaselt kõmmutas 
politseiniku maha ja kadus macchia'sse. Kui nad ta kinni püüdsid, tulid tal rasked päevad. 
Oled kuulnud cassetta'st?» 


Vanadel headel aegadel, Mussolini taktikepi all, kasutas politsei niisugust riistapuud 
tõrksamate vangide puhul üsna sageli. Cassetta on puust raamistik, kuhu piinatav kinni 
seotakse ja kus teda igal vabal hetkel 

töödeldakse. Nüüdseks peaks see keelatud olema, aga kes sellest hoolib. 

«Mis nad talle tegid?» 

«Kõike, mida nad oskasid — kõrvetasid hõõguva rauaga, pistsid silma peast välja, 
pigistasid munadest ja jätsid ta mehevõimetest ilma.» 

Burke pidanuks seda kuulma. «Ja ta ei saanudki neid tagasi?» 

«Ta ei saanudki neid tagasi,» raputas ta pead. «Aga Hofferi juures hoia silmad lahti. Ta on 
kõva käega mees.». 

«Seda on kõik miljonärid. Muidu nad oma miljoniteni ei jõuakski.» Nööpisin kuue kinni. 
«Pean nüüd minema. Homme on meil pikk päevatöö vaja ära teha.» 

«Lähed Cammaratasse?» 

Noogutasin. «Koos Burke'iga. Autojuhina. Mängime turiste, kes on tulnud ümbrust 
vaatama. Mul on vaja põhjalikult maastikku silmitseda. Arvan, et teeme seda Bellonast.» 

«Külavanemaks on seal veinipoe omanik. Tema nimi on Cerda — Danielo Cerda.» Ta 
tõmbas rinnataskust taskurätiku ja voltis, selle lahti. «Näita talle seda ja ütle, et tuled minu 
poolt. Ta aitab sind niipalju kui saab. Ta on üks minu meestest.» 

Voltisin rätiku uuesti kokku ja pistsin põue. «Ma arvasin, et Serafino maffiat ei salli .. .» 

«Ega salligi,» kostis ta rahulikult, haaras mul käest ja upitas end püsti. «Lähme nüüd teiste 
juurde. Pean selle kolonel Burke'iga kõnelema teie ülesandest. See mees huvitab mind.» 


Burke ja Marco istusid salongis, imeilusas ruumis, kus vanaisa oli lasknud ennistada 
mauriaegse sisekujunduse. Põrand koosnes siin valgetest ja mustadest keraamilistest 
plaatidest, lagi oli aga helesinine — see elustas seinte jäika valevust. Kaunite nikerdustega 
väikeseruuduliste ehisraamidega klaasseina taga (veel üks muistis saratseenide päevilt) 
avanes üle terrassi vaade lopsakatele aedadele. 

Kuulsin, kuidas vesi arvukate purskkaevude poole tõtates vanades tinatorudes mulksus. 
Keegi kunagi ütles, et see, kes käsutab Sitsiilia nappe veevarusid, käsutab tervet elu siin, ja 
maffia tegi mõlemat. 

Mu selja taga algas kõnelus ja ma kuulsin, kuidas 

Burke oma kohutavas itaalia keeles lausus: «Te peate oma aedade üle küll hirmus uhke 
olema, sinjoor Barbaccia.» 

«Need on parimad Sitsiilias,» vastas mu vanaisa hääl. «Tulge, ma näitan neid teile.» 

Marco jäi oma jooki lõpetama, kuid mina järgnesin Burke'tle ja vanaisale terrassile. 
Taevas oli jälle selge, tähed sätendasid nagu juveelid ja vohav subtroopiline taimestik tungis 
lausa tuppa. 

Tundsin apelsinilõhna, kuigi apelsinipuid mulle silma ei hakanud, aga ka mandlipuude 
hõngu. Palmilehed õõtsusid laisalt tasases tuules ja nende sulgjad siluetid paistsid tähevalgel 
süsimustad. Ja kõikjalt kostis veesulinat. Vanaisa osutas kepiga tiigi kaldal kasvavale 
papüürusele, mille ikka needsamad araablased olid saarele toonud, ja tegi ettepaneku veidi 
jalutada, enne kui lahkume. 

Ta kõndis puude alla viivate laiade astmete poole, Burkelaga seisatas sigareti süütamiseks, 
ja siis juhtus kõik üheainsa silmapilgu jooksul. 

Mingi instinkt, mis oli küllap tekkinud meie džungli-elu jooksul, saatis mu ajju külmalaine 
ja ma tardusin paigale otsekui hüppevalmis kiskja, kes äkki tajub kellegi nähtamatu 
juuresolekut. 

AII trepijalamil, viie sammu kaugusel, hakkas lehestik kruusatatud jalgraja ääres liikuma 
ja sealt ilmus nähtavale püssitoru. Mu vanaisa oli juba trepil. Hüppasin talle selga, haarasin 


kukkumise pealt revolvri ja tulistasin kolm lasku. Kohe kargas automaat õhku, kostis midagi 
lämbuva kõrina taolist ja põõsastest kukkus välja mees ning rullus selili. 

Ajasin end vanaisa kõrvale ühele põlvele. «Oled sa terve?» 

«Kindlasti on siin kuskil teine veel,» sõnas vanaisa rahulikult. 

«Kuulsid, Sean?» 

«Katan sind,» lausus Burke jäiselt. «Hirmuta ta üles.» 

Klaasuksest volksas kiiruga välja Marco, «Walther» Peos, ja kuul sopsatas kahju tegemata 
minu pea kohal põõsastesse. Siis kaotasin ma ta silmist, sest tegin söösthüppe rohelusse. 

Maandusin halvasti, käisin kaks korda uperkuuti ja sa]n püsti kuue sammu kaugusel 
number kahest, kelle mõlemad käed pigistasid kramplikult kärbikut, 

lupara't, mida maffia kasutab traditsiooniliselt ainult rituaal-mõrvade juures. 

Pidin seamoodi lootma heale õnnele, kui otsustasin ta ühe või teise asja väljapigistamiseks 
elusalt kinni võtta, ja tulistasin talle vasakusse käsivarde. Ta karjatas ja pillas lupara maha. 
Kuid mu heast kavatsusest polnud tühjagi kasu, sest kui ta end sirgu ajas ja taanduda püüdis, 
istutas Burke terrassilt talle kuuli kulmude vahele. 

Tapetu oli umbes seitsmeteistaastane — maffia kasutas sageli sedasorti asjades poisikesi, 
kes ihaldasid endale nime teha ja lugupidamist võita. Teine oli aga hoopis kõvemat masti 
mees, väljanägemiselt tõeline proff — isegi surnuna olid ta pärani silmad julmad ja 
kibestunud. 

Vanaisa oli mehe kuuehõlmad kepiotsaga valla lükanud ja sõnas Marco poole pöördudes: 
«Sa ütlesid, et poiss oskab püstolit kasutada. Aga sa tule ja vaata.» 

Olin tabanud kolm korda otse südamesse ja kuuli-augud mahtusid kõik kahe sõrme 
laiusesse vahemaasse. Verd oli väga vähe. Ma kuulsin, kuidas mastifid lõugama pistsid ja 
valvurite sammude müdin lähenes, laadisin «Smith £z Wessoni» uuesti ja torkasin relva 
kabuuri. 

«Kuidas nad sisse pääsesid?» 

Vanaisa tõmbas kulmud kipra ja kähvas Marcole: «Kuidas siis nii? Kes vandus, et siia 
aeda on võimatu väljastpoolt tungida?» 

Marco ei vastanud, vaid sööstis valvureid otsima, aga juba olid need siin, koerad kaasas ja 
puha. Tonksasin kinganinaga maas vedelevat meest. 

«Nii et nad pole oma katseid jätnud?» 

«See ei kesta enam kaua,» vastas vanaisa mornilt. «Seda võin sulle kindlalt lubada. Kõik 
arved nõutakse viimse santiimini sisse. Võlgnen seda sinu emale.» 

Olin rabatud ja pöördusin Burke'i poole: «Noh, nüüd näed maffiat oma silmaga. Üksainus 
suur ja õnnelik pere. Kas nende kahe pärast- pahandusi ei Lule?» 

Vanaisa raputas pead. «Käsin politseil kohale tulla ja nad siit minema koristada.» 

«Ja niisama lihtsalt see käibki?» 

«Loomulikult. Siiski oleks ehk targem, kui enne nende kohalejõudmist siit sääred teete.» 

Ta hõikas Marcot, kes nuuskis kusagil aiasügavuses 

ringi, käskis «Mercedese» ette saata, võttis mul käe alt kinni ja viis mind paar sammu 
eemale. 

«Kui oskaksid klaverit sama hästi mängida kui tulistada, Stacey, siis ...» 

«Häbiasi, eks ole?» küsisin vastu. «Kuid emal oli ühes asjas küll õigus: igaühel on 
millekski annet.» 

Ta ohkas. «Mine siis, ja Jumal kaasa, poiss. Kui Cammaratast tagasi oled, ehk tuled siis 
mindki vaatama?» 

«Ma tulen.» 

«Loodame.» Ta pöördus ja ulatas Burke'ile käe. «Ma tänan teid, kolonel.» 


Pisut hiljem, kui olime juba väravast väljas, süütas Burke järjekordse sigareti, ja ma nägin 
tikuvalgel, et ta otsmik pärlendas.. Mis imet, kui tal oli ennist hirm olnud, kuigi see mulle 
näis võimatuna. 

«On sinuga kõik korras?» küsisin. 

Algul tundus mulle, et ta lasi mu sõnad ; kõrvust mööda, kuid siis tuli kibestunud vastus: 
«Issand ise teab, mis nad sinuga seal tegid, kust sa tuled, kuid see pidi olema midagi väga 
halba .. .» 

Viimaks ometi oli ta teatavaks võtnud, et olin muutunud, põhjalikult muutunud, ja seda 
oligi vaja. kosutasin istmel, vahtisin merd ja mõtlesin; aga mitte sellele, mis oli juhtunud 
vanaisa villas, vaid Karl Hofferile, neitsi Joannale ja suurele armastajale Serafino Lentinile, 
kes himustas tüdrukut nii väga, et ei raatsinud mingi hinna eest teda enda juurest ära lasta, 
tollelesamale Serafinole, kes vanaisa andmetel oli piinamisel politseis kaotanud oma 
mehetunnused ega olnud üldse võimeline armastuse füüsiliseks aktiks. 

Milleks oli küll Vito Barbaccia, capo mafia, ülem-sepitseja, oma teelt kõrvale kaldunud ja 
mulle sellest kõigest rääkinud? 

Hoffer oma sõnu ei söönud ja muretses meile luure-reisiks «Fiati». Pealekauba sokutas ta 
meiega kaasa Rosa Solazzo. Põhjendas seda nii, et naisterahvas autos olevat hea kattevari ja 
aitavat meie juttu usutavamaks muuta, kuigi ma kahtlustasin väga, et ta saadeti meid silmas 
pidama. 

Viimane kohtumine järgmisel hommikul toimus jooksujalu. Hoffer kiirustas äriasjus 
Cataniasse ja tahtis «Cessnaga» välja lennata hästi vara, et olla õhtuks tagasi ja kuulda, mis. 
ma luurekäigult naastes arvan ja ette panen. 

Paugutamine vanaisa villas sel kohtumisel jutuks ei tulnud, kuid sellel oli iseäralik 
tagapõhi. Nimelt palus Burke mult tagasiteel, et hoiaksin selle üldse ainult oma teada, kuna 
paistis arvavat, et Hofferi-sugustele lugupeetud ärimeestele on selline vägivald vastukarva. 
Ometi oli ju Ciccio meiega kaasas olnud ja laskmist oli ta vähemalt kuulnud, kuigi meile ta 
sellest ei kõssanud, vaid juhtis autot oma flegmaatilisel moel. Raske oli aga uskuda, et ta 
sellest mürglist ka oma peremehele rääkimata jättis. 

Teed, mida mööda ma veidi hiljem sõitsin, kasutasid turistid tavaliselt ainult põiki üle 
saare Agrigentosse jõudmiseks, ja ka siis valisid selle vaid need, kes eriti janunesid 
vapustavate maastike järele. Nasru plaanitsetud, istusin roolis mina, Burke oli minu kõrval 
ja Rosa päralt oli terve tagaiste. 

Ta nägi väga ligitõmbav välja oma merisinist.es, peaaegu meeste lõikega pükstes, mida 
tasakaalustas ülinaiselik valge rüüsidega nailonpluus. Juukseid hoidis tal koos talunaise 
moodi pähe seotud punane siidrätik ja muidugi ei puudunud ka vältimatud päikeseprillid. 

Ta ei teinud katsetki meiega vestlusse laskuda, vahi sirvis mingit ajakirja, ja kui ma 
sigarettide ostmiseks Misilmeri külakeses peatuse tegin ning temalt pärisin, ega temalgi 
midagi vaja ole, sain vastuseks vaid pea-raputuse. 

Ilmselt piiras Rosa juuresolek Burke'i jutukust, kuigi-jah, ega tal paistnud jutuks tuju 
olevatki — konutas teine oma istmel nii sünge ja mõtliku näoga, nagu 

lasuks ta õlgadel terve maakera raskus. Ta käed värisesid jälle veidi. 

Esmakordselt tabasin end arutlemast, kas ta vedru ei kipu mitte maha käima. Kuid villas 
polnud sellest küll veel midagi märgata. Lask, mis tollele lupara'ga poisile otsa peale tegi, 
polnud kergete killast, tal polnud õieti aega olnud sihtidagi. Ja ometi olid varase allakäigu 
märgid ilmsed ja seda oli paha vaadata. Ma heitsin need mõtted peast ja koondasin 
tähelepanu ümbritsevale kaunile loodusele. 

Lähenes kevadlõikuse lõpp, küpsed apelsinid kumen-dasid üha palavamaks muutuvas 
õhus ja lilli olid kõik kohad täis. Punased magunad, ülased, siin-seal võhu-mõõkade väljad 
nagu helesinised vaibad. Veel nädal — ja suve raudne käsi haarab loodusel kõrist ja pigistab 


ta kuivaks, jättes mägismaale vaid kustutamatu janu nagu Põhja-Aafrika kaljudest, liivast ja 
laavast loodud kõrbessegi. 

Mida kaugemale saare südamesse jõudsime, seda rohkem torkas mulle silma, kui vähe 
kõik siin oli muutunud. Siin ei kohanud me ühtki kolmerattalist «Lambret-tat» või «Vespat», 
mis .Palermo-lähedases põllundus-rajoonis igal pool ringi sõelusid. Siin liikusime läbi 
keskaja, läbi nii armutu vaesuse, mida mujal Euroopas vaevalt enam leidub. 

Möödusime eesli seljas ratsutavast raugast ja veidi edasi salkkonnast närvetunud naistest. 
Naised kandsid pealael suuri korve ja seljas olid neil kõdulõhnalised mustad kleidid, mille 
pikad sabad keerutasid üles pruuni maanteetolmu. Nende enneaegselt kortsunud näod 
pöördusid meie möödumrst seirama ja ma ei saanud lahti tundest, et kogu nende olek reedab 
sügavat leina iseenese olemasolu pärast. 

Ja küladki olid ikka samasugused — enamikul majadest puudusid aknad ja valgus ning 
õhk pääsesid tuppa vaid ahtatest avali ustest, mille taga haigutasid nii inimestele kui ka 
pudulojustele peavarju pakkuvad sünged koopad. 

Asukateks olid siin peamiselt naised, tudikesed ja näljased luukõhnad lapsed, kes pidid 
elatist hankima surnud või surevast pinnasest. 

Ühes sellises külakeses peatusin ma armetu trattoria ees, me istusime varikatuse alla 
konarliku puust laua taha ning trahteripidaja, lumivalgete juustega igivana 

mees, tõi lauale higistava pudeli keldris varjul olnud jääkülma passito'i. 

Kell oli alles üheteistkümne ringis, kuid kuumus kippus juba liiga tegema. Meie ümber 
kogunes salgake pidulik-tõsiste nägudega lapsi ja me ninna hakkas nende kaua pesemata 
ihude hapukas lehk. 

«Kas siin üldse ühtki meest ei ole?» küsis Burke. Ta nägi üsna väsinud välja ja 
higistas ohtralt — kaenlaaluseid ehtisid suured laigud. 

«Enamik on emigreerinud,» kostsin. «Kuulsin kuskilt, et mõnes provintsis pidavat naisi ja 
lapsi olema kaheksakümmend viis protsenti.» 

Tülgastunult äigas ta higi laubalt. «No on üks kuradima maa...» 

Rosa Solazzo oli läinud midagi tualetitaolist otsima ja jõudis meie juurde tagasi just siis, 
kui Burke need sõnad ütles. Need pahandasid teda silmanähtavalt. 

«See on üks Euroopa vaeseimaid maanurki, kolonel Burke. Suviti on siin niisama põuane 
kui Põhja-Aafrikas, maa on harimiseks peaaegu kõlbmatu ja vett, nii palju, kui seda on, 
jaotab maffia. Lootusetus on neile inimestele hälli kaasa pandud. Mida muud saavad nad 
teha, kui katsuda kuidagi edasi virelda?» 

Vaevalt ta lootis, et Burke temast aru saab. Rahvas, kellest ta rääkis, oli lihtsalt ta oma 
rahvas, ta oli üks selle hulgast, oli oma elu alustanud võib-olla just samasugusest kolkast kui 
see siin. 

Laste hulgas endale ettevaatlikult teed tehes läks ta «Fiati» juurde ja puges tagaistmele. 
Tühjendasin oma klaasi ja raputasin eitavalt pead, kui Burke tahtis endale lisa valada. «Mina 
sinu asemel ei teeks seda. Passlto on kange kraam.» 

Sellest muidugi aitas, et ta oma klaasi ääreni täis kallas. Jätsin ta sinnapaika ja kobisin 
rooli taha! Leidsin armatuurlaua sahtlist oma sigaretid ja ulatasin ühe Rosale. 

«Andke andeks. Ta ei saa aru.» 

Rosa oli maruvihane. «Mulle pole teie andekspalumist vaja. Tema räägib lõpuks 
teadmatusest, kuid teie ja teiesugused — teie ja maffia — olete suures osas kõiges selles 
süüdi.» 

Nii et mina olin siis kah mafioso? Ma pöörasin näo teisale ja Rosa kummardus ette 
ning puudutas mind 

õlast. «Ei, ma olen vihane ikkagi tema peale, aga valan selle teie kaela. Unustage ära.» 


Ma ei teadnud, mis toimus ta nägu varjavate tumedate klaaside taga. Kujutles ta, et oli 
läinud liiale? Või hakkas tal hirm Vito Barbaccio lapselapse solvamise pärast? Või oli siiski 
võimalik, et ta kahetses? 

Mu vastus pidanuks rahuldama kõik need variandid. «Pole midagi.» 

Burke tegeles, kolmanda mahuka klaasitäiega. Ta tegi sellele lõpu peale, ajas end jalule, 
kuid potsatas istmele tagasi ja jäi lollakalt jõllitama.» 

«Kas hoiatasite teda passito suhtes?» küsis Rosa. 

«Ta ei ole selles tujus, et võtaks hoiatusi kuulda.» 

Rosa puhkes parastavalt naerma. Kättemaks on ikka magus, eriti kui on tegemist naisega. 

Nüüd veeresime edasi mööda Cammarata mäe ümbruse kaljust üksindust ja mägi ise 
sirutus ligi kuue tuhande jala kõrgusele taevasse. 

Burke oli vajunud nürimeelsesse, tardumusse. Rosa oli küünarnukid mu istmekorjule 
nõjatanud ja me vestlesime tasa, alandades häält veelgi, kui kaljurünkad tee kõvemini oma 
embusse pitsitasid. 

Pöörasime peateelt ära ja vingerdasime küngastest üles ja alla ja teisel pool haigutas sügav 
org. Tõesti oli see üks kuradima maa — põgenenud orjade ja bandiitide maa juba Rooma 
riigi aegadest peale. 

Sõja ajal, kui liitlased sisse murdsid, oli siin olnud Itaalia-Saksa kaitsejõudude 
strateegiline sõlmpunkt, ja kui ameeriklastel õnnestus siit siiski märkamatult läbi tungida, 
siis — olgu see öeldud — ainult tänu sellele, et maffia andis Itaalia üksustele käsu 
deserteerida. 

Tee kitsenes üha, kuid see oli ainult meie päralt. Ma hoidsin kaljuseinale võimalikult 
ligemale, kui ronisime teise käiguga vaevaliselt ikka kõrgemale, paks tolmupilv sabas. 
Ainsad silmajäänud elusolendid olid lambakarjus ja ta kari, kes turnisid meie peade kohal 
pöökide kasvupiirist kõrgemal. Siis jõudsime läbi järjekordsest pöörakust ja Bellona seisis 
saja jardi kaugusel meie ees. 


Talupoeglikus Sitsiilias olid inimesed anarhia ja ban-diitlusc vohamise pärast aastasadade 
vältel ikka püüdnud tihedamalt küladesse koonduda kui kusagil mujal 

Euroopas. Bellona oli neist küladest üks väiksemaid, ehkki isegi sellist ei lootnud näha siin 
hõredalt asustatud mägismaal. 

Peatänavalt viisid allamäge kõrvale õige mitmed kujad, lahtised kraavid nende ääres 
haisesid inimeste ja lojuste väljaheiteist, luukerekõhnad lapsed mängisid tolmus oma tuimi 
mänge. 

Sõitsin veinipoe ette. Päikesevarju all seisis kolm puulauda, kohmakad järid nende ümber. 
Kaks meest nilpisid ühe laua juures punast veini. Üks neist oli raugaeas, välimuselt ehtne 
talupoeg oma kodukootud mustas vammuses. Ta kaaslane oli teistsugune: umbes 
neljakümnene tüüakas jõmm sedasorti näonahaga, mis päikest külge ei võta, ja sügaval 
asetsevate mustade silmadega. 

On midagi, mis lubab esimese pilguga mafiosoA teiste inimeste seast ära tunda: kuidagi 
eriline silmavaade, käskiv hoiak, teatav distantsipidamine teistega. Kui viimati kirjeldatud 
mees tõusis ja auto poole hakkas tulema, olin kohe kindel, et tema'p oligi too vanaisa 
soovitatud Cerda. 

«Millega saaksin teid teenida, sinjoore?» päris ta, kui ma autost välja ronisin, et teda 
tervitada. 

Burke nägi nüüd õige sant välja. Mööda põski voolas vaevahigi ja teise käega hoidis ta 
kõvasti kõhtu kinni. 

«Oleme teel Agrigentosse,» seletasin. «Üks mu reisijaist jäi haigeks.» Mees kummardus ja 
kiikas autoaknast sisse, silmitses kriitiliselt Burke'i ja seejärel ka Rosat, ning ma lisasin: 
«Kas sina oled selle veinipoe pidaja?» 

Ta noogutas: «Kes ta on? Ameeriklane?» 


«lirlane. Pani hinge alla terve pudeli passito't. Aga seda pole mul tarvis sulle 
seletama hakatagi.» 

«Nojah — turist,» vangutas ta pead. «Peame ta katuse alla tassima.» 

Ma pöördusin Rosa poole: «Teil on õigem oodata väljas, sinjoriina. Kas võin teile 
midagi tuua?» 

Ta kõhkles ja muigas siis: «Nojah, kohvi, aga vaadake, et nad vee ikka keema lasevad.» 

«Saadan kohe oma naise siia, sinjoriina.» sõnas Cerda. «Võib-olla oleks teil siin laua ääres 
parem istuda?» 

Rosa roniski autost välja, kui me Burkei kahe 

mehega majja sisse lohistasime. Seal oli marmorletiga baar, pool tosinat lauda ja nende 
vahel läbikäik. Cerda paiskas jalaga ühe ukse lahti ja me jõudsime väikesesse kraamimata 
magamistuppa, mis kuulus ilmselt pererahvale endale. Panime Burke'i voodile pikali ja 
lasime tal lipsu lõdvaks. 

«Paari tunni pärast on ta kõige hullemast üle,» ütles Cerda. «Pohmelus saab tal hirmus 
olema, kuid edasi sõita vähemalt võib. Vabandage mind hetkeks.» 

Ta lahkus, arvatavasti kohvi tulele panema, mina aga süütasin sigareti ja astusin akna alla. 
Minuti päralt lõksatas ukselink, ja kui ma ümber pöörasin, seisis Cerda seljaga vastu ust 
naaldudes, parem käsi selja taga. 

«Aga nüüd ajame juttu. Kes sa oled?» 

«Ära torma,» ütlesin mina. 

Ta raputas kangekaelselt pead. «Ükski terve aruga inimene ei hakka Agrigentosse sõites 
suurteelt kõrvale pöörama ja mööda Sitsiilia kõige sitemat teed kümne-miilist haaki tegema, 
kui tal siia asja ei ole.» . «Sul on muidugi õigus. Aga nüüd võtan ma paremast taskust ühe 
asja välja, nii et ära tulista — see pole tukk.» 

Taskurätik avaldas talle enam-vähem samasugust mõju kui pühakusäilmed. Vähe puudus, 
et ta oleks seda suudelnud. Ta tõi selja tagant nähtavale ilmselt sõja-päevist pärineva «Colt 
45» ja pani kummutile. h «Nii et sind saatis capo? Tundsin esimesest pilgust peale lausa 
nahaga, et sa kuulud Ühingusse, kuid eks igaüks või eksida. Imelik, et me varem pole 
kohtunud, kuigi käin Ühingu asjus iga kuu Palermos.» 

«Olin mitu aastat ära. Saabusin just äsja.» Otsustasin raskerelvad käiku lasta. «Olen 
capo tütrepoeg.» 

Ta silmaterad avardusid ja hetkeks tundus mul!?, et kohe langeb ta mu ette põlvili. «Aga 
muidugi, ma mäletan teie ema, olgu Jumal talle armuline.» Ta lõi risti ette. «Ja teie isa oli 
ameeriklane, nagu kuulukse? Seda ma vaatasin, et teis on midagi Sitsiiliale võõrast... Ja mis 
mees teie sõber on?» 

«Töötame koos ja see passito-jutt on paraku tõsi.» 

Ta ajas hambad paljaks. «Las ta pikutab. Aga meie läheme kööki, seal on jahedam.» 

Köök oli suur ruudukujuline ruum imetillukese aknaga, nii et seal valitses poolhämarus, 
kuigi väljas 

75 

lõõskas hele päikesepaiste. Cerda tõi lauale pudeli veini, kallas täis kaks klaasi ja viipas 
mu istuma. Ta naine vilksatas kolde ees nagu must viirastus ja haihtus kandikuga 
ukseavasse. 

«Laske siis kuulda, mis tõi capo tütrepoja, Bellonasse?» 

«Serafino Lentini,» kostsin. 

Ta käsi, mis oli klaasiga poolel teel suu juures, vajus jälle alla. «Tahate Serafinole käppa 
peale saada?» Ta puhkes naerma. «Püha Jumalaema, seda tahaks mina ka! Ja capo käskis 
teil mind.üles otsida? Ei saa mõhkugi aru. Ühing piirab Serafinot juba ligemate kaks aastat. 
Ta on meile palju kahju teinud, aga ümberkaudsed inimesed seisavad tema eest.» Ta rüüpas 
lonksukese oma klaasist ja ohkas. «Sandimast sandim lugu.» 

«Kelle osa ta siis siin mängib?» küsisin, «Uut Guilianot? Või Robin Hoodi?» 


Cerda sülitas. «Serafino on täpselt samasugune magu igaüks meist siin. Ta tahab küll 
etteotsa rühkida, kuid teeb lambakarjustele vahetevahel mõne teenekese või vabastab üksiku 
lese rendimaksust - ja nad arvavad, nagu jagaks tema neile päikesepaistet. Kuus kuud tagasi 
peatas ta Frentini lähedal bussi, mis viis kooperatiivile palgaraha, kõmmutas kassameistri 
maha ja haavas juhti, nii et see kaks päeva hiljem suri.» 

«Kõva käega sell» avaldasin oma arvamust. 

«Metsik,» vastas Cerda. «Ta polegi täiskasvanuks saanud. Pidage silmas, et ta sai politsei 
küüsis kõvasti pitsitada, kui oli alles päris kollanokk. Kaotas seal silma. Mina isiklikult 
kardan, et ta pole siiamaani sellest vimmast üle saanud. Aga mis teil temaga pistmist on?» 

Rääkisin talle, niipalju kui tal oli vaja teada, ja kui olin lõpetanud,- vangutas ta pead. «See 
on hullumeelsus. Pole lootustki kedagi Serafino juurest kätte saada. Tulge, ma näitan teile 
seda asja.» 

Ta tõmbas kummutilaeka lahti ja võttis sealt Gammarata mäe ümbruse suuremõõdulise 
kaardi, kus oli peal iga kivi ja känd. 

«Serafino asupaik on siin,» torkas ta punkti teispool mäge, umbes tuhat viissada jalga 
mäetipust alamal. «Siin oja ääres on karjuseonn. See on talle peavarjuks, kui ta just jooksus 
ei ole.» 

Teesklesin üllatust. «Oled kindel?» 

Ta kõhistas tumedat naeru. «Lubage, ma räägin, kuidas asjad tegelikult on. Teada, kus 
Serafino pesitseb, ja teda sealt kinni võtta on kaks ise lugu. Nende mär-guandesüsteem käib 
kaljutipult kaljutipule ja Serafino kuuleb igast lähenejast juba siis, kui sel veel kolm või neli 
tundi ronimist ees seisab. Olen kohalike meestega, kes kuuluvad meie hulka, püüdnud 
korduvalt teda kinni võtta, ja need mehed on sündinud mägilased. Iga kord läks katse lörri.» 

«Kui palju tal seal mehi on?» 

«Antud hetkel kolm. Vennased Vivaldid ja Joe Ricco.» 

Puurisin kaarti mitu pikka minutit ja palusin siis Cerdal ümbruskonda kirjeldada nii 
täpselt, kui ta suudab. Märkmeid polnud mul tarvis teha, kuna maastiku-luuret oli elus 
rohkem kui küllalt ette tulnud. 

Kui ta oli lõpetanud, noogutasin ja keerasin kaardi kokku. «Kas tohin selle kaasa võtta?» 

«Muidugi. Kas taipasite, et see on võimatu?» 

«Vastupidi,» naersin vastu. «Pigem loodan õnnestu-misse rohkem kui enne. Aga nüüd 
lähen ja kolan pisut ringi. Pean üht-teist oma silmaga nägema. Pärast räägime edasi.» 

Välisuksel pidin seisatama, sest ere päike pimestas mu silmad. Panin tumedad prillid ette. 
Rosa istus autole lähima laua taga, kohvitass käes. Ta ei olnud üksi - kõrvallaua serval 
kükitasid kaks tüüpilist küla-kaaki, kelle näod armutu töörabamine oli tooreks ja jõhkraks 
moonutanud. Nad kandsid narmendavaid ja paigatud rõivaid, jalas olid neil lagunenud 
saapad, peas säärased riidest lätud, nagu mujal Euroopas kanti viimati möödunud sajandil. 

Rosa istus, selg sirge ja jäik, ja suitsetas kaugusse vahtides sigaretti. Üks meestest lausus 
talle midagi. Ma ei kuulnud, mis see oli, igatahes sai ta kohvipära endale vastu vahtimist. 

Sitsiilia mees teab, et naine peab talle kuuletuma vastuvaidlematult. On mõeldamatu, et 
naine võiks meest avalikult alandada ja jääda karistamata. Läheduses sebiv lastekari pani 
laginal naerma, raevunud mees rabas üle laua Rosal pluusiesisest kinni, rebis ta püsti ja ta 
teine käsi kerkis löögiks. 

Ma rapsasin tal õlast ja pöörasin näoga enda poole. Pikalt-pikalt jõllitasime teineteisele 
silma, siis kiskusta ilme kiivaja ma virutasin talle tagantkätt vastu 

lõuapära. Seejuures ei lausunud ma ainsatki sõna. Ta kobas sõrmedega haigetsaanud kohta 
ja semu vedas ta käistpidi minust kaugemale. Siis nad pöörasid kannal ringi ja läksid 
minema, näod allasurutud vihast kriitvalged. 

Rosa kohendas pluusi ja astus minu juurde. «Mida te oleksite teinud, kui nad mõlemad 
oleksid teile kallale karanud? Nad maha lasknud?» 


«Nad ei tulnud,» lõikasin mina. 

«Ei tulnud jah, selles on teil õigus — neil on targematki teha kui maffiaga kiselda.» 

«Ja kust pidid nad teadma, kellega neil tegemist on?» 

«Ärge mind päris narriks ka pidage, mister Wyatt. Kas te vahel peeglisse ka vaatate? 
Näeksite seal selgesti üht ehtsat mafiosot. Enesega rahulolu, võimukas, tasane ülbus. Miks te 
sellele armetule ühtki sõna ei suvatsenud lausuda? Miski polnud alandavam kui see.» 

«Talle või teile?» Ta käsi kerkis juba kõrvakiiluks, kuid ma sain tal randmest kinni. 
«Vaene Rosa! Te kannate nailonkombineesid, Londonist ja Pariisist tellitud kleite ja tunnete 
selle pärast süümepiinu. Miks? Elavad te vennad-õed endiselt säärases sealaudas?» 

«Sinnakanti küll,» noogutas ta. «Te olete hirmus tark mees, mister Wyatt, kas olete?» 

«Stacey,» pistsin ma vahele. «Kutsuge mind Staceyks. Aga nüüd lähme jalutama.» 

Küla tagant leidsime meeldiva nõlvaku, mis kerkis laugelt esimese seljandiku poole, 
taamalt paistis met-saviir. Sellest kõrgemal helkis paljas kalju ja veel kõrgemal terendas 
põuavines ähmastunud piirjoontega mäetipp. 

Ma tirisin autost kaasavõetud binokli lagedale, laotasin Cerdalt saadud kaardi maapinnale 
lahti ja võrdlesin hoolikalt tähtsamate orientiiride vastavust tegelikkusele. 

«Kas tulete sellega toime?» päris Rosa, kui ma kaardi jälle kokku keerasin ja binokli tuppe 
peitsin. 

«Arvan küll.» 

«Aga mulle ei räägi?» 

«Usun, et tulite meiega ainult meelelahutuseks kaasa, või kuidas?» 

Ta müksas rusikaga mulle vastu õlga. «Nii vihale-ajavat meest kui teie pole ma veel elus 
kohanud.» 

«See on hea,» vastasin mina. «Sellepärast unustagem kõik muu peale selle, kui ilus siin 
on. Me veedame elle õhtupooliku kui muretud armastajad ja laome tei-eteisele ette ilusaid 
valesid.» 

Ta viskas pea kuklasse ja puhkes naerma, kuid kui 

a võtsin tema käe, siis jättis ta selle mu pihku. 

Leidsime nõlvakult suurte kollaste kroonlehtedega jumikaid, ristirohtu, metsorhideesid, 
hõbejassiniseid emajuuri. Jalutasime ringi ligi tunni, viskasime siis ühte päikesesooja lohku 
kõhuli, suitsetasime ja vestlesime. 

Mul oli olnud õigus. Ta oli ilmale tulnud Messina lähedal Bellonaga väga sarnases 
külakeses. Üks ta emapoolsetest onudest pidas Palermos pisikest kohvikut ja ta oma tütar 
suri. Onul oli kedagi vaja, kes tütart majapidamises asendaks, ja see ei vääriks sitsiillase 
nime, kes hakkaks võõrast palkama, kui oma suguvõsas on keegi saadaval. 

Kaheksateistkümneselt oli Rosa abiellunud keskealise sinjoorega, kellele kuulus 
samasugune asutus, ja ta mees oli nii tubli, et suri aasta pärast kenasti ära. 

Mulle jäi mulje, et Hoffer oli hakanud sagedasti seal kohvikus käima ja teinud Rosale 
silma, kuid üksikasjade suhtes oli Rosa jutustus rohkem kui napp. Tähtis oli see, et tal oli 
jätkunud jaksu jõuda tasemele, kuhu oli tahtnud — tast oli saanud lihvitud seltskonnaini- 
mene, mis tema päritolu arvestades polnud isegi ta visaduse ja arukuse juures kindlasti mitte 
kerge ülesanne. 

Rosa pommitas mindki mõnede küsimustega ja oma imestuseks leidsin end neile 
vastamas. Midagi olulist ma talle muidugi ei rääkinud, aga siis rikkus ta kõvasti meie vahel 
sugenenud tooni, lausudes: 

«Täiesti uskumatu. Te olete peaaegu inimlik. Raske on kujutleda, kuidas võisite alles eile 
õhtul nii halastamatult inimese tappa.» 

«Nii et sedagi teate?» küsisin. «Kes teile sellest rääkis?» 

«Kolonel Burke muidugi.» Vastus lipsas enne suust, kui ta jõudis järele mõelda. «Olin 
toas, kui ta sellest Karlile rääkis.» 

Kas on kunagi veel millelgi mõtet? Ma purskasin naerma ja ta küsis, mis mulle nii 
naljakas näib. 

«Elu,» vastasin. «Elu on üks maailmatu suur nali.» 

Keerasin ta selili ja suudlesin teda. Ta lebas ja vahtis mulle otsa, silmad tõmmus näos 
peaaegu ilmetud, ega teinud katsetki mind takistada, kui tema pluusi lahti nööpisin ja peoga 
üle ta paljaste rindade libistasin. Ta rinnanibu paisus mu pöidla all ja ma märkasin, kuidas ta 
kulmujuurtele tekkisid imetillukesed higi-pisarad. 

Suudlesin teda uuesti ja muigasin: «Kui ilmas iganes midagi kaheldamatut on, siis see, et 
pükskostüüm kaitseb tõhusamalt naiste au kui ükski teine asi pärast voorusevööde moest 
minekut. See on peaaegu ületamatu probleem.» 

«Kuid mitte täiesti ületamatu probleem.» 

«Ei, mitte täiesti ületamatu.» 

Suudlesin teda veel ja seekord põimusid ta käsivarred ümber mu kaela ja tõmbasid mind 
kõvasti enda vastu. Ta oli tõesti himustamisväärne, kuid nii eba-usaldatav. 

Külasse tagasi tulime teist teed pidi ja nii sain ma mäenõlvalt heita pilgu veinipoe müüriga 
ümbritsetud tagahoovi. Kuuri all seisis punane «Alfa Romeo» ja uksel vestlesid kaks meest. 
Binokli abil sedastasin, et need vestlejad olid Cerda ja Marco Gagini. 

Rosa oli põllulilli noppides minust tüki maad ette kõndinud. Ma ei kõnelnud nähtust talle 
midagi ja muidugi mitte ka Cerdale, kui olime tagasi jõudnud. Burke oli jalad alla võtnud, 
kuigi liikus üsna vaevaliselt ja ta väljanägemine oli lihtsalt hale. Tõukasin ta tagasisõiduks 
tagaistmele ja Rosa kolis minu kõrvale. 

Niikaua kui olime külast vähemalt paarsada jardi välja jõudnud, jaksas Burke oma ärritust 
vaos hoida, kuid siis ta plahvatas: «Kristuse päralt, ehk seletaksid nüüd ka mulle midagi! 
Mis sa oled välja nuuskinud?» 

«Kus Serafino korteris on.» 

«Ja me saame ta kõri pihku võtta?» 

«Arvan küll. Kas sa toda operatsiooni Lagonas mäletad?» 

«Kui me langevarjuga nunnakloostrisse hüppasime?» Ta kulm kiskus kortsu. «Nii et 
paned ette seda korrata?» 

«Teist teed ei ole. Muud. moodi hammasrattad ei haaku, peaksid sellest isegi aru 
saama.» 

Ta noogutas. «Raskusi ei tohiks tekkida. Lendan homme Kreetale ja hangin 
kõik, mis meil vaja. Aga kuule, oled sa kindel, et kõik klapib?» 

«Kui villasse jõuame, panen kõik sulle üksipulgi ette. Aga praegu võiksid katsuda veel 
pisut tukkuda.» 

Ta naeris mõrult. «Tukkuda? Minu magamised on igaveseks ajaks magatud.» 

Ta tõmbus istmenurka kägarasse ja mina käänasin «Fiati» esimesest langusest alla. 
Tolmupilv meie taga hajus. Tahavaatepeeglisse kiigates pidin muigama. «Jõudsime 
Palermosse just õhtu eeli ja meil oli vaja veel üks asi korda ajada, enne kui Hofferi villas 
maandume. Tuletasin seda Burke'ile meelde. Sõitsime selle panga ette, mida Hoffer oli 
nimetanud, ja esitasime tšeki. Summa lasime vahetada mulle tuntud Šveitsi kommertspanga 
veksli vastu ja deponeerisime selle panga hoiukambris. Kätte võisime selle saada 
seifivõtmega, mis meile allkirja vastu anti. 

Kogu see protseduur ei meeldinud Burke'ile põrmugi, peamiselt sellepärast, et see oli minu 
idee ja niisugune asi oli talle alati olnud vastukarva. Kassiir andis meile veksli tarvis suure 
manillaümbriku ja kinni pitseerida palusin ma selle Burke'il, mis tema enesetunnet pisut 
tõstis. Seifivõtme käskisin tal hoolikalt ära peita ja ta toppis selle oma rahataskusse. 

Ikka takistas miski teda õiget rõõmu tundmast. Aga mulle tegi see pigem nalja. 


9 


Kui villasse jõudsime, polnud Hofferit ikka veel. Rosa kadus oma tuppa, et vanni võtta, ja 
täpselt samasugune oli ka minu soov. Burke'ilegi paistis elu sisse tulevat. 

«Võiksid juua tassi kanget kohvi ja käia duši aill ära, enne kui Hoffer pärale jõuab,» 
andsin talle nõu. «Kui ta sind sellises seisundis näeb, võib tal oma investeeringute pärast 
hirm hakata.» 

See oli nagu torge herilasepessa. «Hoffer käigu põrgu. Tal on mind vaja ja ta teab seda 
kuradima hästi. Kõigepealt räägime sinuga suu puhtaks. Ma tahan teada, mis sa oled täna 
välja õngitsenud.» 

Needsin ta tujud maapõhja, kuid järgnesin talle võõrastetoast terrassile, kus Piet ja 
Legrande kaarte tagusid, pudel mingit märjukest nina all. 

Burke'i nähes kargas Piet jalule ja ta nägu lõi hõõguma nagu tulekuri. «Jumal tänatud!» 
hüüatas Legrande. «Surnuaias on kah rohkem elu kui täna siin. Millal meile mingit tegemist 
antakse?» 

«Rutem, kui arvad.» Burke leidis aega Pietile naeratada ja ta käsivart pigistada. «Ole hea 
poiss, mine too kohvi, siis arutame asjad läbi.» 

Piet tõttas jooksuga minema, Burke istus tema toolile, tõstis kandiku pudeli ning 
klaasidega eest ära põrandale ja vaatas mulle otsa. «Lase tulla, Stacey.» 

Laotasin Cerdalt saadud kaardi lauale lahti. Kõigepealt andsin edasi jutuajamise sisu, mis 
mul oli olnud mafioso'st külavanemaga, seejärel näitasin kaardil, kus ta arvas Serafinot 
pesitsevat. Piet jõudis vahepeal tagasi, teener kohviserviisiga kannul. Mul kulus kõige 
rohkem paar minutit, et kirjeldada sealset topograafiat. Lõpetasin omapoolse lahenduse 
väljapakkumisega. 

Legrande'i nägu oli sünge. Teeninud langevarjufüge-mentides nii Indo-Hiinas kui ka 
hiljem Alžeerias, oli tal selles asjas sama palju kogemusi kui Burke'd, vaata et rohkemgi. 

«Ei meeldi mulle see värk,» torises ta. «Öine hüpe niisugusel maastikul on rohkem kui 
vastik. Aitab sellestki, kui üks meist kossi välja väänab, ja me oleme pigis mis pigis.» 

«Teist teed ei ole,» väitsin mina. «Vastasel korral võime oma kolid kokku korjata ja koju 
minna.» 

«Staceyl on õigus,» sõnas Burke väledalt. «Meile ei jää valikut. Arutame aga detailid 
läbi.» 

Ma tõusin. «Saate ilma minutagi hakkama. Mina lasen jalga.» 

(Ta kõõritas vihaselt minu poole. «Ära mängi lolli. Viimne kui asi peab siin olema täpselt 
ette nähtud ja korraldatud.» 

«Korraldamine on sinu mure. Sina justkui pidid kõige .eest vastutama, aga vedelesid selili 
maas, silmini lakku täis, ja mina tõin luureandmed sulle taldriku peal kätte. See oli selle 
palavaga tubli tükk tööd.» 

Ma avastasin, et olin üle laua talle lähemale kummardunud. Esimest korda hakkasin talle 
avalikult vastu. Piet ja Legrande olid antud hetkel mulle aga paljas õhk. Üle Burke'i näo käis 
hämmeldusevirve ja tema silmades vilksatas midagi valulist. 

Ma tean, ta tahtis minult küsida, miks ma nii käitun. Kuid selle asemel lausus ta rahulikult: 
«Olgu peale, Stacey, eks sa ise tea, mis teed.» 

Ta langetas pea kaardi kohale ja ma ajasin end sirgu. Legrande vahtis mind juhmi 
arusaamatusega, kuid Pieti nägu oli vihast valge. Ma ei teinud kummastki välja ja jätsin nad 
kõik sinnapaika. 


Käisin duši all, tõmbasin hommikumantli selga ja olin juukseid kammides just 
magamistuppa tagasi jõudnud, kui uks avanes ja Piet Jaeger tuli sisse. 

Ta virutas ukse tagantkätt kinni ja jõllitas mulle maruvihaselt otsa. «Mis kuradi mängu siis 
sina mängid? Häbistad teda meie kõikide nähes — meest, kes on sinu heaks teinud rohkem 
kui keegi teine.» 


«Kohe ütlen, mis ta minu heaks on teinud,» kähvasin vastu. «Ta on mulle õpetanud kolme 
asja: tulistama vaenlast varitsusest, selle asemel et talle vastu astuda; tapma, aga mitte 
haavama; eelistama selga lastud kuuli rinda lastule. See on kogu tema koolitus. Nojah, paar 
asjakest veel, aga need on põhipunktid.» 

«Sa võlgned talle kõik!» Piet oli endast täiesti väljas. «Kaks korda on ta su elu päästnud. 
Otsustasime Lagonas, et haavatuid kaasa tassima ei hakka, aga kui ragin lahti läks ja sina 
paugu jalga said, mida tegi tema?» 

«Laskis teil mind välja kanda. Tahaksin õudselt teada, miks ta niisuguse käsu andis.» 

«Sa sitane värdjas!» Tema Lõuna-Aafrika aktsent andis üha rohkem tunda. «Ta on 
kolme -sinusugust 

väärt, igal kellaajal. Sina ei kõlba tema perse varjukski.» 

Teatavas mõttes oli mul Pietist kahju. Suurem osa tema vihast oli tühipaljas armukadedus. 
Ta armastas Burke'i, taipasin seda nüüd, ja mind oli ta vist suutnud vaid hädavaevu seedida. 
Olin Burke'iga olnud algusest saati ja muidugi oli Pietil õigus — palga-sõjaväe vankumatu 
seaduse järgi oleksin pidanud haavatuna kuuli pähe saama, et ma ei satuks elusana simba*de 
kätte. Kuid Burke oli neil käskinud mind sealt seljas välja tarida. Pietile pidi niisugune käsk 
olema nagu klaasikild maos. 

«Kao minema, korista oma kondid,» käratasin. «Mine paita tal... või mis te öises 
vahikorras kahekesi teete.» 

Ta äigas, ja mu pea oleks õlgadelt läinud, kui see haak oleks pihta tulnud. FEt ei tuleks, 
selle eest kandsin hoolt juba mina, tehes tagurpidisalto üle voodi. Käsikähmluses poleks 
minust talle vastast olnud. Ta oli hoopis paremas vormis kui mina — tema polnud äsja 
türmist tulnud —, pealegi kaalus ta minust tubli puuda rohkem. 

Ta kargas mulle järele, kuid jalg takerdus voodi-riietesse ja ta räntsatas näoli maha. 
Virutasin talle jalaga vastu pead, kuid paljas jalg polnud kuigi mõjus löögiriist. Hetkeks viis 
see tal siiski pildi eest ära, ja kui ta jalule sai, oli mul juba «Smith x Wesson» peos. 

«Nüüd saad sa oma sauna kätte, Wyatt, olgu Jumal sulle armuline!» 

Ta sööstis pimesi edasi ja ma lasin tal vasaku kõrvalesta läbi. Ta kiljatas nagu naine ja 
surus käe haavale, kust tuli verd nagu vaadist. Samal hetkel paiskus uks valla ja lävel seisis 
Legrande. Sekundi pärast lükati ta eest ja kohal oli ka Burke, «Browning» püsti peos. 

Välkkiirelt oli ta meie vahel, seda peab tema auks küll ütlema. «Issand hoidku, mis 
tempe siin tehakse?» 

«Kui tahad oma lõbupoisimölaka ühes tükis kätte saada, oleks kindlam, et sa ta siit 
koristad!» karjusin. «Esialgu tegin talle ainult pisikese täkke külge, aga 
mul on kange himu ta makkugi paar auku meisterdada ja siis läheb tal oma jõleduste 
andekspalumisega Jumalalt kiireks.» 

Kõva üheksakümmend protsenti mu vihast oli teeseldud - lubasin endale isegi sellist lõbu, 
et väristasin pisut oma püstolisuud. Burke'ile: mõjus see rabavalt. 

Ta näonahk tõmbus põsesarnadel pingule, midagi liigahtas ta pilgus ja seekord oli, see tõesti 
vihkamine. 

Küllap just sel hetkel adusin esmakordselt,, et meie vahel oli kõik lõplikult läbi. See, mis 
meid, kunagi oli sidunud, oli nüüdsest tuhk ja põrm. 

Burke'i käsi vajus koos «Browninguga» rippu. Ta võttis Pietil küünarnukist. «Tule, 
ma, vaatan igaks juhuks selle asjanduse üle.» 

Nad väljusid mulle sõnagi lausumata. Legfande seisis ebaledes ukse kõrval ja venitas siis: 
«Kuule, Stacey, tuleb vist sinuga veidi juttu puhuda ...» 

Nii segasena polnud ma, teda veel kunagi näinud. Lase jalga, tee, tee, et sa minema" saad,» 
urisesin; «Mul on teist kõigist kõrini,» 


Tõukasin ta koridori ja virutasin ukse kinni. Mul oli tükk tegemist, et naeru tagasi hoida. 
Nii et ka Staceyst oli viimaks üks õige nictsinimene saanud?! Las seedivad selle muutuse 
läbi! 

Alles hiljem, kui olin jäänud, üksi ja .majas valitses vaikus, märkasin, et mu käsi värises 
tõesti. Viskasin «Smith £x Wessoni» voodile ja panin kähku riidesse. 


Olin enne «Fiati» ;süütevõtme ette- jätnud, ja kui nüüd alla õuele läksin, leidsin selle 
samalt kohalt Istusin rooli taha, aga siis ilmus kusagilt välja. Legrande ja tõmbas lahti 
kõrvalukse.- 

«Ma pean sinuga rääkima, Stacey. Ainult ma ei tea, kuidas alustada.» 

Raputasin pead. «Seal, kuhu mina lähen, sa teretulnud küll ei oleks.» 

«Viska mind vähemalt külla. Seal on, üks. kohvikurisu. Teeme seal ühe napsi.» 

«Kobi sisse, aga kaugemale ma sind küll ei vii.» 

Ta vajus mu kõrvale ja ma võtsin paigalt. Legrande süütas oma vältimatu «Gauloise'i» ja 
nõjatus seljatoele, kuidagi nukker ilme karmil talupojanäol. Miski, temas meenutas mulle 
väga-baski ja ma poleks üldse imestanud, kui 'mulle oleks öeldud, et ta on pärit Andorra 
piiri äärsest külakesest. 

Ta oli piiratud mõistusega mees. Uks kindlakäelisemaid tapamasinaid, keda ma olen 
kohanud, kuid mulle 

tundub, et seda vaid siiski enesesäilitusinstinktist. Loomult ta julm ei olnud — olin näinud, 
kuidas ta tassis süles kakskümmend miili läbi Kongo kõige läbipääsmatuma džungli 
mahajäetud last, kes muidu oleks kindlasti nälga surnud. Ta oli oma elu produkt, muud 
midagi. Sõja ajal oli ta osa võtnud Vastupanuliikumisest ja tapnud esimest korda inimese 
neljateistkümneaastaselt. Hiljem oli ta pikki aastaid sumbanud Indo-Hiina verelehalistes 
soodes, elanud üle Dien Bien Phu alandused ja kõdunenud Viet-kongi vangilaagris. 

Nagu kõik tollest põrgust läbikäinud mehed, oli ta tõotanud, et midagi niisugust juhtuda ei 
tohi. Ta oli lugenud Mao Zedongi raamatut partisanisõjast, aga ometi läinud Alžeeriasse, 
kus seisis vastamisi just niisuguse kujutu vastasega, tulistas, kui teda tulistati, ja elas lõpuks 
üle veel suurema alanduse. Koos OAS-iga sai Legrande veel kord lüüa ja pidi põgenema 
Kongosse. 

Nii mõnigi kord olin ma endamisi arutanud, et mille nimel küll ta üldse elab. Praegu, 
küünlavalgel kohvikulauas, nägi ta välja nii vana ja väsinud nagu tühjaks-pigistatud sidrun. 

Ta neelas brändi ühe lonksuga alla ja tellis uue. «Mis sinu ja koloneli vahel lahti on, 
Stacey?» 

«Võiksid selle mulle ise ära seletada.» 

Ta vangutas pead. «Kolonel on muutunud, viimase kuue kuuga on ta kohutavalt 
muutunud. Jumal teab, millest see tuleb, aga miski närib teda, see on üks mis kindel.» 

«Ma ei saa sind kuidagi aidata,» ütlesin. «Olen ise sama loll kui sina. Võib-olla 
oskab Piet sind valgus tada. Paistab, et nad on nagu särk ja perse.» 

Legrande imestas: «See tuurib nende vahel juba aastaid, vist Kasaist peale. Mõtlesin, et sa 
tead.» 

Ma naersin. «Kõige viimase ajani olen ma raudselt uskunud raamatukangelasse. Mis ajast 
ta kärakat on hakanud panema?» 

«Sestsaadik, kui ta üldse muutus, aga salamahti tipsutas ta vist ennegi. Ei meeldi mulle see 
värk. Mis sa arvad, kasta selle asjaga saab hakkama?» 

«Seda ei saa me enne teada, kui tegu on tehtud.» Lõpetasin oma brändi ja tõusin. «Pean 
nüüd minema. Jules. Jõuad sa ikka oma käe peal tagasi?» 

Ta noogutas ja vaatas mulle eriskummalise näoga otsa. «Võib-olla on ta nagu mina, 
Stacey, võib-olla on ta liiga kauaks elama jäänud. Vahel on mul tunne, et 


mul pole õigust olemas olla, saad sa sellest aru? Kui seda liini pidi edasi mõelda, kaob 
reaalsustaju päriselt ...» 
Kui «Fiati» istusin ja minema sõitsin, jäid need sõnad mu ajju kummitama. 


Ootasin vanaisa, «Bechstein» helises mu sõrmede all kaunimalt kui kunagi enne. Proovisin 
mängida mõnd Debussy pala ja kolme lühiosa Raveli sonatiinist. Siis muutusin õige 
ambitsioonikaks, seadsin puldile Bachi mi-bemoll-minoor prelüüdi ja fuuga ning 
klimberdasin selle läbi. Isegi mu aastatega allakäinud tehnika juures kõlas see kristallpuhas 
muusika imekaunilt. 

Kui mängimise lõpetasin, polnud vanaisa ikka veel näha. Läksin teda otsima ja leidsin ta 
oma üllatuseks terrassilt istumast, veinipudel ja klaasid käeulatuses. 

«Ma ei tahtnud sind häirida,» ütles ta. «Istusin siin ja kuulasin. See kõlas ilusti.» 

«Kaugelt. . .» 

Ta kihistas naerda ja valas ka mulle klaasi täis. See oli suurepärase maitsega «Marsala». 
Päris minu vein see siiski ei olnud, kuid ma poleks seda ka surma ähvardusel tunnistanud, 
sest äkki tajusin ma ilma igasuguse nähtava põhjuseta, et minu ja vanaisa vahele oli tek- 
kinud hingeside. See oli midagi nii käegakatsutavat, et ma poleks raatsinud sellest -loobuda. 

«Kuidas sul mägedes läks?» küsis ta. 

«Kas Marco sulle ette ei kandnud? Kas ta pole siis veel tagasi?» 

Ta manas näole midagi hämmastusetaolist, kuid see ei avaldanud mulle mingit muljet. 
«Nagu igal reedel, oli Marco täna terve päev Palermos. Meile on see nädala kõige palavam 
päev: tšekkide sissekasseerimine pangas ja muud sarnast. Ärimehe elust peaks sul ju aimu 
olema...» 

Ma naersin. «Hüva, mängime siis sinu reeglite järgi. Kohtusin Cerdaga ja ta andis mulle 
juhatust, kust ma võiksin Serafino leida — vähemalt Cerda arvates. Sera-fino tabamisega on 
muidugi teine lugu, kui iga kaljunuki 

otsast mõni lambakarjus märguvilet laseb. Kuid võimalik on see siiski.» 

«Kas tohib küsida, kuidas?» 

Rääkisin meie kavatsused talle ära ja ta kortsutas kulmu. «Oled sa niisuguseid asju ka 
enne teinud?» 

«Jah, muidugi, olen peaaegu valmis dessantväelane.» 

«Kuid öine hüpe niisugusel maastikul tundub olevat rohkem kui riskantne ettevõtmine.» 

«Võimalik küll, kuid siiski teostatav.» 

«Ütle mulle ühte, Stacey, milleks on sulle seda tarvis? Miks pead sa elama niisugust elu?» 

«Sealt tilgub raha.» 

Ta vangutas pead. «Oleme seda juba arutanud — see põhjendus lonkab. Ei, kui ma sind 
vaatan, siis tundub mulle, nagu näeksin iseennast nii nelikümmend aastat tagasi. Igast 
liigutusest vaatab vastu mafioso». 

«Ka nii võib seletada mu kiindumust sedasorti mängude vastu,» kostsin. «Need on 
põrgulikult julmad ja verised mängud, aga muud pole elu mulle andnud — ainult need 
mängud ja Burke'i.» 

Ma tõusin ja lonkisin terrassihämarusse. Vanaisa küsis pehmelt: «Sa ei salli teda?» 

«Lugu on hulga keerulisem. Igaüks hõõrub mulle nina alla, et tema olevat minust teinud 
selle, kes ma olen, ja ma olen sellest tüdinud.» Pöördusin näoga tema poole. «Tema on 
õpetanud mulle, et kui lähe i kedagi tapma, siis võid seda teha niisama hästi selja tagant kui 
silm silma vastu, vahet polevat mingisugust. Kuid ta eksib.» Midagi polnud ma oma elus nii 
väga soovinud, kui et ta oleks mind praegu mõistnud, kuigi küllap oli mu lootus asjatu. «Kui 
pole reegleid, pole midagi — kõik ripub õhus. Kui on olemas reeglid, on sul millestki kinni 
hakata.» 

Ta noogutas ja ta huulil mängles põgus naeratus. «Ja selle veendumuse tõid sa kaasa 
oma vangipõlvest, oma August, nagu sa seda nimetad, Stacey?» 


«Küllap vist.» 

«Siis käis see sulle asja ette.» Ta õngitses karbist sigari. «Aga ole nüüd nii kukupai, mine 
klaveri juurde ja mängi mulle oma ema lemmikpala.» 

See muusika oli ülim täius, see tõi ema otsekui elavana minu juurde. Elu kogu kurbus, 
kogu ilu koondus sellesse hetkesse ja ma hakkasin peaaegu uskuma, et 

ilu võib kesta igavesti. Kui lõpetasin, voolasid mööda mu põski pisarad. 

Kui villasse tagasi jõudsin, oli ka Hoffer platsis ja neil käis võõrastetoas midagi 
sõjanõukogutaolist. Burke oli nagu uuesti tehtud. Ta oli habemetüüka maha kaapinud ja 
selga ajanud õlakutega kaitsevärvi pluusi, mis tegi ta välimuse kaunis militaarseks. 

Ent muutused olid veelgi märkimisväärsemad. Temas oli nüüd jälle seda löögivalmis 
autoriteeti, mida ma polnud oma tagasipöördumisest saadik kogenud. Kui tuppa 
astusin, tõstis ta kaardi kohalt pea ja sõnas külmavereliselt: «Aa, siin sa mul 
oledki, Stacey. Seletasin just meie plaane mister Hofferile.» 

Piet istus teisel pool lauda, vasak kõrv kleepplaastri all, ja Legrande konutas tema kõrval. 
Lõuna-aafriklane ei vaadanud minu poolegi, kui laua äärde tulin. 

«See on kuradi hea idee,» ütles Hoffer käsi hõõrdes. «Kolonel Burke ütles, et see on 
suuremalt osalt teie vaimusünnitus.» 

Burke'i hääl oli lame ja värvitu, nii et lõikus nagu nuga ihhu. «Kõige tähtsam on 
tabada Serafino enne, kui ta meie lähenemisest aimu saab. Niipalju kui teame, asub tema 
hütt mäe idaküljel, tuhat viissada jalga jalamist ülevalpool. Plaan näeb ette, et 
meie maandume tuhat jalga tipust, aga lääneküljel.» 

«Ja siis litsute üle tipu ja võtate ta aluspükste väel kinni?» 

Hofferi toon oli asjaolusid arvestades üsna õnnetult valitud, kuid Burke noogutas. 
«Üle peame jõudma hiljemalt koidikuks. Teisel pool on onni kohal metsavöö. Tammed, 
pöögid, mõned männid, nagu ma aru saan. Kui sinna pääseme, on meil 
edasiseks tegutsemiseks kate olemas.» 

Kaarti jälgides tundus Hoffer äärmiselt erutatud olevat. «Kas teate mis? Esimest korda 
hakkan ma tõesti uskuma, et asi õnnestub. Lähme võtame selle peale ühe napsi.» 

«Teine kord, kui te pahaks ei pane,» ütlesin mina. «Alkohol ei lase mul magama jääda, aga 
päev oli pagana väsitav.» 

Ta ei teinud mu äraütlemisest numbrit ja keegi teinegi ei keelitanud mind jääma. Ma 
lahkusin ja lonkisin oma tuppa. Heitsin voodisse, kuigi teadsin, et 

magama ei jää. Rõdu klaasuksed olid palavuse pärast pärani ning mõne aja pärast hakkas 
väljas vihma valama. Umbes siis tuli Rosa. 

Ta viskas kimono seljast. «Vaata, nüüd ei kanna ma pükskostüümi!» 

Ta puges mu kõrvale ja ma tundsin, kuidas ta värises, ei tea, kas külmast või ihast. Kas ta 
oli tumud omal algatusel või Hofferi õhutusel — selgi polnud praegu mingit tähtsust. Nii 
hea oli lamada, tema nina minu kaenlaaugus, ja kuulatada vihmapiiskade tantsu. See jäi 
heaks ka siis, kui Rosa mu kõrval uinus! 


10 


Nagu hiljem teada sain, polnud Burke sel ööl üldse magama heitnud. Selle asemel oli ta 
«Cessnal» Kreetale lennanud, et hankida meile varustus, ja tagasi jõudis ta pühapäeva 
ennelõunal. 

Aga just pühapäev tundus Serafino ründamiseks kõige soodsamana, kuna see oli Sitsiilias 
tõesti püha päev, järelikult oli ka Serafino valvsus nõrgem. Niisiis tuli meil teele asuda juba 
samal õhtul. Burke'i häiris küll täiskuu, kuid nüüd, kus asjad olid veerema pandud, ei 
läbenud ta enam oodata, vaid sekeldas ülevoolava energiaga ringi, norides iga pisiasja 
kallal. 


Meie käsutuses oli väike eralennuväli villa naabruses — pigem küll lehmakarjamaa sõreda 
saraga, kuhu «Cessna» hädavaevu sisse mahtus. 

«Cessna 401 »-1 oli kaheksa istet, kuid meil tuli need maha monteerida. Soodne oli 
asjaolu, et uks asus keset keret, see võimaldas vaba väljapääsu, aga seda vajasime me 
hädasti, kuna hüpata tuli väga lühikeste vahedega, et mitte laiali kanduda. 

Piloodiks oli keegi Nino Verda, kunagi Itaalia õhu-jõududes teeninud umbes 
kolmekümnene mees, Hofferi jutu järgi parim, keda raha eest palgata saab. Aga meie 
ülesande täitmiseks oligi vaja ainult parimat — et lennata öösel ringi metsikutes mägedes ja 
visata meid alla kaheksasaja jala kõrguselt kuuetuhandese tipu nõlvale, selleks pidi olema 
vähemalt geenius. 

Meie käsutuses olid X-tüüpi langevarjud, mida olid kasutanud ka Briti dessantväed, kuni 
need NATO ühtse mudeli vastu välja vahetati. Aga X-tüüpi Burke just eeüstaski, kuna 
sellega oli langemine kiirem ja ta oli ka paremini juhitav. Tagavaralangevarjud olid sama 
tüüpi ja juba Kongo-aegadel meil läbi proovitud. 

Relvastus oli meil aga mitmes mõttes ebastandardne, kuid see oli järele katsutud 
lahingutes, mis ongi peamine. Kasutasime Hiina vinte «AK», võib-olla üldse parimat 
lahingupüssi maailmas; ka oli meil Iisraeli püstolkuulipilduja «Uzi» — seegi on kõigi 
näitajate poolest parem kui «Sterling». 

Iga mees sai kaks granaati, jahinoa ja... nimekiri läheks pikale. Burke lasi kõigil oma 
kaitsevärvi langevarjukostüümi 

koos kogu varustusega murule laduda ja kobas iga asja üksikult läbi. 

Treenisime kalda kaljudel stopperi järgi igat lähingu-elementi nii lõpmata arv kordi, et 
õhtuks oli isegi Piet Jaeger omadega üsna läbi. Minu suhtes oli Burke täiesti endine ja teatav 
formaalsus minuga lävides tundus tulenevat eelseisva operatsiooni juures äärmist distsipliini 
nõudvast olukorrast. 

Õhtulauas oli Hoffer joviaalsus ise. Ainult parimat luges ta meie jaoks küllalt heaks, ja 
kuigi Burke oli igasuguse alkoholi keelanud, ei seganud see meid üli-maitsvaid roogi 
nautimast. Mulle endalegi üllatuseks oli mul hundiisu, pealegi oli Rosa siin, teenis meid 
nagu perenaine kunagi ja nägi, väga ihaldusväärne välja. 

Parast sööki arutas Burke meiega plaani iga punkti viimse üksikasjani veel kord läbr, 
kaasa arvatud hilisem lahkumine operatsioonipaigast. Burke'i hinnangu järgi pidi kogu lugu 
võtma meilt kaheksa kuni üheksa tundi ja selleks ajaks lubas Hoffer isiklikult olla Bellona 
teeristil koos vajaliku transpordiga. 

Kui Burke oli instruktaaži lõpetanud, raputas Hoffer igaühel pidulikult kätt ja pidas 
väikese kõne, milles ülistas meie valmisolekut talle appi hakata ja väljendas lootust, et ta 
vöörastütar on juba järgmisel õhtul tagasi, tema majas. Kõik see oli ütlemata armas, kuid 
minu arvates üle pingutatud. 

Hiljem, kui oma toas endale varustust külge riputasin, ilmus sinna Rosa. Ta sikutas mu 
maskeenmisülikonna tõmbluku kinni ja suudles mind põsele. 

«On; see Hofferi või sinu poolt?» küsisin. 

«Minu poolt.» Tä silitas" mu nägu. «Tule ainult tervelt tagasi.» 

Uks€l jäi ta kõheldes seisma ja; vaatas mulle kummalisel ilmel otsa. Ta tahtis midagi 
öelda, seda oli näha, tahtis vist väga, kuid tema sõnadel oli ees hirmu ülesaamatu tõke. 

Äkiline-õrnusepuhang kerkis mu südamesse, ma raputasin pead ja naeratasin talle. «Ära 
räägi seda, Rosa, ära räägi, kui sind ahistab niisugune hirm.» 

«Aga mul ongi hirm,» vastas ta kaameks tõmbunmi näoga. «Ta on julm, ta on mõnikord oi 
kui julm, Stacey. Sa €i oska seda ette kujutadagi.» 

«Räägi seda siis; kui tagasi olen, kui sellel 

92 

enam mingit tähtsust ei ole.» Lükkasin ukse tema ees lahti ja suudlesin teda, suudlesin nii, 
nagu üks mees peab naist suudlema, imedes ta täidlased huuled oma hammaste vahele. 


«Mina elan kõik üle, Rosa Solazzo, Hofferist ja teistest temasugustest ei hakka ma rääki- 
magi.» 

Kui Rosa oli läinud, klõpsasin kinni rihma, millel rippus lahtise kabuuriga «Smith 
Wesson», ja sättisin oma bareti otseks. Mees, kes peeglist vastu vaatas, oli mulle võõras — 
see kuulus Augu-eelsesse aega. Mis temal siia asja oli? Küsimus oli arutamist väärt, kuid 
praegu polnud selleks aega ja ma läksin alla teiste juurde. 


«Cessna» kiirus oli kakssada kuuskümmend üks miili tunnis, järelikult pidime sihtmärgile 
jõudma ligikaudu kahekümne minutiga, öö oli Burke'i maitsele liiga kuu-paisteline ja 
seetõttu lükkas ta väljalennü edasi, kuid Ilmajaama lubatud pilvitus jäigi ainult lubaduseks ja 
viimaks andis Burke vastu tahtmist käsu kella ühe ajal õhku tõusta. 

Verda oli reisi Punta Raisi dispetšeri juures registreerinud siselennuna üle saare õelasse, 
põhjendades sellega mäestiku ületamist. Väike kõrvalekaldumine jäi märkamatuks — paari 
minutiga võis lennuk ettenähtud kursil tagasi olla. 

Koos treeningutega Kongos Burke'i käe all olin hüpanud üheksa korda, nii et tänasega tuli 
kümme täis — ilus ümmargune arv. Lõbu polnud see mulle kunagi pakkunud. Täies 
varustuses on langevarjur ülikohma-. kas olend. X-tüüpi langevari kaalub kakskümmend 
kaheksa naela, tagavaralangevari kakskümmend neli — kenake koorem spurtimiseks. 
Lisame siia ligi sajanaelase relvakandami, ja vaevalt siis keegi enam imestab, et parašütistile 
on ainus võimalik liikumissuund ülevalt alla. 

Isegi reisijaistmete eemaldamine jättis kogu meeskonnale vaevalt liikumisruumi. Lennutee 
oli kavandatud Burke'i äranägemise järgi. Koos Verdaga oli ta ka lennukiukse eest 
monteerinud, mis oli kena küll — senikaua, kui mõni meist polnud sealt enne pärale- 
jõudmist kogemata välja sadanud. 

Tuhandeid asju vilksas läbi pea, kui «Cessna» laugelt õhku tõusis ja meie rivis seina 
ääres kükitasime. 

Liisk oli langenud, olime nüüd teel. Kas me ka tagasi pöördume, selles polnud ma kindel, 
nagu polnud kindel üldse milleski peale selle, et kõik, kes mind ümbritsesid, valetasid mulle, 
kaasa arvatud Rosa. 

Mingil seletamatul kombel piinas mind just see viimane seik, ja kui ma oma tundeid 
analüüsida püüdsin, taipasin kohkumusega, et olin Rosast sisse voetud. Tõesti sisse võetud. 
Rosal oli iseloomu, ta oli omal kombel rikkumata, ja läbi kahtlusevarjude aimasin, et minu 
tuppa oli ta viimane kord ilmunud täielikult omal algatusel. Ta oli tulnud minuga jumalaga 
jätma ja selleks polnud teda sundinud ei Hoffer ega keegi teine, vaid ta enda sisetunne. 

Lendasime nüüd kaheksa tuhande jala kõrgusel ja vaade oli siit muidugi suurejooneline. 
Mäeahelikud, tipud ja kaljurünkad särasid kuupaistes, orud ja kuristikud nende vahel 
looklesid kui mustad maod. 

Teekond möödus ühegi vahejuhtumita ja tundus nõnda lühike, et kui Verda korduvalt 
punast tuld vilgutas, pani see mind ootamatusest võpatama. Pilku aknast välja heites nägin 
Cammarata mäe hambulist harja, siis selle läänenõlva, ja siis, laskudes, mustavat 
alustassikujulist lava, kuhu meil hüpata tuli, orientiiriks valitud juga, mis kuupaistes 
sätendas. 

Kui Verda uuele pöörangule läks, tõusis Burke, kes pidi hüppama esimesena, ja klõpsatas 
haagi avamis-trossi külge. Sedasama tegi Piet, siis Legrande, mina olin järelvägi. Maos oli 
õõnes tunne, suu kuivas, seisin teiste kõrval rivis ja mind haaras pidetustundest luupainajalik 
hirm. 

Punane tuli vilgatas üks kord, siis kaks korda, «Cessna» lõi mingis õhuvooluses kõikuma 
ja Burke haihtus ukseavasse. Poole sekundi pärast järgnes talle Piet, tema kannul Legrande. 

Ja siis tuli minu kord. Tuul ulgus haigutavas avas. Ainult hull võib sellega hakkama saada, 
ütlesin endale ja kukkusin, pea ees, tühjusse ning hakkasin kukerpallitama. 


Lasin raskel varustusekandamil, mida olin kõvasti süles hoidnud, minna oma teed, see 
tõttas kakskümmend jalga minust ette ja jäi keerlema kinnitusnööri otsa. Köis lõikus 
valusasti puusa, kott vedas ka minu .selle khakivärvi vihmavarju all pöörlema — 
kuppel 

pea kohal oli antud hetkel mulle kõige armsam vaatepilt maailmas. 

Kaheksasaja jala kõrguselt hüpates võtab täpselt kolmkümmend sekundit, enne kui vastu 
maakera lage põrkad, ja see ei anna kuigivõrd aega pöörisest väljumiseks. Nii lähedal 
mäeküljele on pealegi alati lasku-vaid õhuvoole, ja need panid mind pöörlemisele lisaks veel 
pendeldamaA. Ohus kõikudes teeb iga avastatud objekt alati rõõmu. Märkasin ühte 
langevarju, siis kohe teist udusulena lauglemas joa poole ja kandusin ka ise kiiresti sinna. 

Öiste hüpetega on see häda, et ei näe maapinda, maandumine tuleb tavaliselt ootamatult, 
prantsatad ettevalmistamatult liiga kange kehaga maha, tagajärjeks luumurd või midagi veel 
hullemat — niisugustes operatsioonides pole need haruldased. 

See oli üks põhjusi, miks ma eelistasin varustusekoti kahekümnejalase köie otsas rippu 
lasta. Isegi kui sa ei pendelda häirivalt, mütsatab varustus vastu maad enne mind ja see 
mütsatus on sulle hoiatuseks. 

Jõudsin end valmis seada. Varustusekott prantsatas maha ja mina järgnesin sekundi 
murdosa hiljem, rulludes üllatavalt vetruval turbapinnasel. Veeresin õige mitu tiiru, enne kui 
mingi kaljunukk valusasti ribidesse müksas. 

Lebasin seal kägaras, kuni keegi minu juurde astus ja mu kohale kummardus. Märkasin 
välgatamas terast ja jõudsin õigel ajal tõsta oma «Smith £ Wessoni.» " «Tahtsin ainult 
tropid läbi lõigata,» pomises Piet Jaeper. 

«Oled kindel, et sa mu kõri ei sihtinud?» 

«Teine kord,» irvitas ta. «Siis, kui meil sind nii hädasti vaja ei ole. Kui meil sind enam 
üldse vaja ei ole.» 

Tema naljatavast toonist hoolimata tajusin ehedat ähvardust. Ta lõikas mu vöö külge 
kinnitatud nööri läbi ja sikutas varustusekoti mu kõrvale. Pugesin rakmetest välja ja pääsesin 
ka langevarjust. Siin all oli Valgust justkui rohkem ja ma nägin Burke'i ja Legrande'i. kes 
varustust ja langevarje seljas tassides lähemale vantsisid. Prantslane liipas jalga, kuid nagu 
peagi selgus, polnud ta häda kuigi tõsine. Ta oli hüppe ajal nii kõvasti pendeldama hakanud, 
et sadas maha enne kandamit, jõudmata maandumisasendit võtta. 

Ilmselt oli ta saanud päris paraja matsu, kuid varustuse lahtipakkimise ajal ta toibus. 

Kotid sisaldasid dessantranitsaid toidu ja veega, samuti relvi ja lahingumoona. Nende 
asemele toppisime langevarjud ja viskasime kotid lähimasse kaljulõhesse. 

Jäime hetkeks tohutu rahnu varju istuma ja Burke lasi brändiplasku ringi käima. Rüüpasin 
tubli lonksu ja naeratasin eneselegi ootamatult tänulikult: ma olin elus, mu jalad olid jälle 
kindlalt vastu maad ja tuline juga keerutas mu naba ümber. 

«Meil pole aega siin vedelda,» lausus Burke. «Tuleb otseteed tippu välja põrutada. Peame 
enne valget tingimata üle selle sinna metsatukka jõudma.» 

Seega oli meil aega üsnagi napilt, sest kalendri järgi pidi päike tõusma kell 4.10. Asusime 
hanereas teele. Mina kõndisin ees, sest vähemalt teoreetiliselt tundsin siinset maastikku 
teistest paremini. 

Öö oli lihtsalt imeilus, paistis täiskuu, selle poole rühkis paar pilverübalat, taevas kubises 
vilkuvatest tähtedest, arvukad mäevallid kadusid üksteise järel kaugusesse ja idas sätendas 
Etna lumine tipp. 

Orud olid kottpimedad, kuid paremal, meist tuhat jalga allpool, umbes Bellona küla suunal 
hõõgus mitme miili kaugusel siiski üksik tuluke. Arutasin endamisi, kas selle juures ei istu 
mitte Cerda ega kaalu meie eduvõimalusi, sest kui millelegi üldse võis kindel olla, siis 
eeskätt sellele, et mu vanaisa ei jätnud teda meie sõjakäigust üksikasjaliselt 
informeerimata. 


Cerda oli otsatult hea näitleja, sellega pidi küll igaüks nõustuma. Isegi selja taha peidetud 
püstol oli stseen tema näitemängust. Ta oli oma käitumisega suutnud mind uskuma panna, et 
tema peale võib loota, ja see oli kaval nõks. Ainsa vea oli ta teinud siis, kui teeskles mitte 
teadvat Joanna Truscotti viibimisest mägedes. Niisugust väidet mehelt, kes Serafinost teadis 
kõike ja veel rohkem, poleks tõena võtnud viimanegi loll. 

Ja ometi, arvestades veel, et Marco passis tagaruumis, oli tema osatäitmine lihtsalt täiuslik. 
Ei, selles afääris ei tohtinud kellelegi loota, nii vähemalt mulle tollal näis. 


Kell oli just kolm, kui tippu jõudsime. Viskusin kal-jurüngaste vahele kõhuli ja jäin 
teisi järele ootama. 

Olin surmväsinud ja mulle selgus kurb tõde, et sellisteks rännakuteks ei olnud ma veel 
valmis. Ent teisest küljest ei näinud ülejäänud minust kuigivõrd reipamad välja, eriti 
Legrande, aga ka Burke'il tundus hingamisega raskusi olevat. 

Uuesti lasi ta brändil ringi käia, küllap rohkem omaenda joogineelude vabanduseks. 
«Siiamaani on kenasti. Meile jääb tubli tund, et umbes tuhat jalga allapoole laskuda. Kui 
sellega hakkama saame, siis, usun ma, pole ka ülejäänus kahtlust.» 

Ta nookas minu poole: «Las käia, Stacey.» 

Niisiis pidin ma endiselt teejuhiks olema. Ajasin end jalule ja hakkasin astuma, tajudes 
selgemini kui iial enne, et Burke käib mu selja taga. 

Minek ei olnud kerge. Pinnas oli konarlik ja salakaval, kuu loojumas ja liikuda tuli 
peaaegu kobamisi. Paiguti juhtus ette reetlikke savikildaastanguid, kus jalg iga pisemagi 
vääratuse puhul libises nagu jääl. 

Umbes poole tunni pärast peatusin väikesel platool ja jäin teisi järele ootama. Idas hahetas 
taevas silmapiiril juba märgatavalt ja mul oli selge, et kui me tempot ei tõsta, ei jõua me 
kuidagi õigeks ajaks. 

Esimesena saabus Piet, kes näis olevat veel üsna heas vormis, kuid Legrande, kes loivas 
kohale järgmisena, oli omadega päris läbi. Burke tuli viimasena ja jälle ma märkasin, et ta 
hingas vaevaliselt. 

«Miks me peatuma jäime?» küsis ta. 

«Mõtlesin, et kõik me vajame veidi hingetõmbeaega.» 

«Põrgusse. Nii ei jõua me iial pärale.» 

See kõlas üsna vihaselt, kuid ergutavalt, ja käeliigutusega lõikasin ma tal kavatsetud sõnad 
suust. «Okei, päälik oled siin sina.» 

Jätkasin laskumist, kuigi pidin end ajuti kõvasti tagant sundima. Kasutasin ettejuhtuvaid 
kildatükke tagumiku peal kelgutamiseks ja sain sel moel kohati õige mitusada jardi edasi, 
kuigi südames oli hirm: äkki ei saagi pidama. Ent suurt abi polnud sellestki: ihmja koidu 
saabudes olime esimesest puudesalust ikka kolmsada jalga kõrgemal. 

Kunagi pole ma tundnud end nii kaitsetult, kui mööda lagedat mäekülge viimaseid jarde 
läbides. Kell oli täpselt kakskümmend minutit neli läbi, kui jõudsin lähima metsaribani. 

Puhte-eelne hallus hajutas juba varje puude alt, kui me maha kükitasime, et midagi hamba 
alla võtta. Burke paistis nüüd üsna kõbus olevat, sest istudes oli ta hingeldamisest jagu 
saanud. Legrande aga oli läbi. Ta nägi hulga vanem välja ja kortsud ta näos olid kurdunud 
nugateravateks. See'p see oli — liiga vanaks hakkas ta niisuguste tempude jaoks jääma. 

Ka soostunud pinnast tõusvas üdini tungivas rõskuses õlgu väristav Piet oli väsinud. Teda 
ja Legrande'i olime kunagi kutsunud oma raskekahurväeks. Oli juhtunud, et nähes neid 
kahekesi õlg õla kõrval raginal ligemale murdmas, nii et võsa lookas, olid teised jalad jälle 
alla võtnud ja nende tuju oli tõusnud, kuid nüüd oli see möödanik. Ajad muutuvad ja 
inimesed koos aegadega, see on elu vääramatu seadus. 


Ka mina judisesin. Ei meeldi mulle niisugused udu-hallid hommikud — need on mu 
kõrvalt viinud palju häid mehi ja see kogemus seisis mul meeles. Torkasin sigareti näkku, 
see maitses vastikult, kuid ma imesin suitsu mahv mahvi järel oma kopsudesse. Burke kolis 
pisut eemale ja laotas kaardi lahti. 

«Siit karjaseonnini, kus ta juttude järgi ennast varjab, ei tohiks olla rohkem kui viissada 
jalga. Võib-olla oleks targem, kui sa sinna väikese luurekäigu teeksid. Meie ootame sind 
siin. Annan sulle kolmveerand tundi aega.» Ta vakatas, aga lisas siis sosinal: «Kardan, et 
Legrande vajab puhkust — ta näeb välja nagu vana pastel.» 

Tõusin. «Küllap on sul õigus. Peatse jällenägemiseni.» 

Ülemal oli pinnas kivisem ja mul tuli turnida läbi korgi- ja iilekstammevõsa, kuid 
liikumine läks hõlpsamaks, kui jõudsin mändide ja pöökide vööndisse. 

Peidikust sööstis välja rebane ja kohutas mind sedavõrd, et peaaegu oleksin instinktiivselt 
ta elupäevad lõpetanud. Pauk oleks muidugi saanud saatuslikuks meile kõigile. Siin, 
Serafino ja tema poiste külje all, elutses elajaid õige rohkesti: minu lõhna haistes panid 
plehku ka metskass, kärp ja mingi ennenägematut liiki hunt. 

Nüüd pääsesin edasi üsna jõudsasti, lasin isegi sörki, 

püss laskevalmis, mingist järsakust tulin tagumiku peal liugu lastes alla ja jõudsin nõnda 
veerand tunniga tubli kolmsada jalga teistest allapoole. 

Paremat kätt vulises mäest alla oja. Viskusin selle kaldale kõhuli ja loopisin endale vett 
vastu nägu. Tundus mõistlikuna edasi minna mööda oja kallast, sest oli enam kui tõenäoline, 
et karjused olid püstitanud onni veele nii lähedale kui vähegi võimalik — teada Aigu, kuidas 
suviti sellel saarel veega oli. 

Esmalt kuulsin ma hääli — mingit mõnusat õhkimist, mis katkes äkki, otsekui oleks 
ohkijal hing kinni jäänud. Peatusin ja laskusin ühele põlvele. Järgnes vaikus, siis sulpsatus ja 
vali kiljatus. 

Neitsi Joanna Truscotti olin näinud kaks korda piltide peal, mida Hoffer meile oli 
demonstreerinud. Ühel kandis ta suusariietust, teisel oli ta mingil aiapeol Buckinghami 
palees. Raske oli uskuda, et see tüdruk, kes praegu alasti ojakäärust puude alla tekkinud 
tiigi-keses lohistas, oligi tema. 

Ta juuksed olid palmikusse põimitud nagu kaheksateistkümnendal sajandil, ta nägu, kael 
ja käsivarred õlid pruunid kui mustlasel, kuid ülejäänud ihu piim-valge ja poisilik, rinnad 
peaaegu olematud. Ainult ta puusad kuulusid vastuvaidlematult täiskasvanud naisele. 

Tüdruk ronis kaldale ja hakkas end räbaldunud käterätikuga kuivatama. Ma ei vaevunud 
silmi ära pöörama. Mitte ainult sellepärast, et ta minu juuresolekust ei teadnud — temas oli 
midagi aseksuaalset. Imelik asi, kuidas mõnda alasti naist nähes lahvatab iha nagu bensiini 
kastetud käsn,.teine aga jätab absoluutselt külmaks. 

Ta sikutas jalga päevinäinud pikad püksid, selga meeste päevasärgi ja katkiste 
küünarnukkidega rohelise kampsuni ning sidus pähe punase rätiku, sõlmides nurgad lõua 
alla kokku. 

Siis istus ta, et raskeid mägisaapaid kinni nöörida, ja mina astusin puude varjust välja ja 
hõikasin lustakalt: «Tere hommikust!» 

Ta närvid pidasid vastu. «Tere ka teile,» vastas ta ja hakkas end rahulikult püsti upitama. 

«Ärge ehmuge,» hoiatasin ma, kuigi see oli vist täiesti ülearune. «Minu nimi on Wyatt, 
Stacey Wyatt. Mind saatis teile järele te võõrasisa Karl Hoffer. Mu kolm 

seltsimeest ootavad ülal mägedes. Tulime teid siit päästma.» 

Issand, missugune tola ma olin! Teda ei valvatud, ta oli ihuüksi ja võis ilmselt omatahtsi 
kõikjal ringi uidata. Miks see mulle kohe pähe ei turgatanud, sellest ei saa ma lihtsalt aru. 
Võib-olla olin liiga väsinud — seljataga oli kurnav rännakmarss. 


«Ja mida te nüüd loodate — et hakkan rõõmust kilkama või?» küsis ta ja tema inglise 
ülemkihi koolitatud artikulatsiooniga jahe hääl kõlas irooniliselt. «Kuidas ta käskis teil 
minuga toime tulla? Püssi, pussi või nuiaga?» 

Vahtisin talle hämmeldunult otsa ja minus sähvatas äkki mingi aimus. Tüdruk oli selja 
pööranud, ja kui ta jälle näoga minu poole seisis, oli tal käes automaat-püstol «Beretta» ning 
tal oli niisugune ilme, nagu teaks ta täpselt, mida sellega teha võib. 

«Ehk seletaksite pisut lähemalt, kui oleksite nii lahke,» ütlesin. «Kardan, et muidu mu pea 
ei võta.» 

«Miks te juba triklile ei vajuta?» küsis ta kõvera naeratusega. 

«AK» oli mul kõik see aeg laskevalmis olnud. Poetasin selle oma jalgade ette ja viskasin 
ka «Uzi» sinna kõrvale. «Näete, relvad on maha pandud.» 

See ei avaldanud talle muljet. «Aga see, mis teil puusal tolkneb?» 

Tõmbasin ka «Smith £ Wessoni» välja, panin selle teiste juurde, astusin kolm sammu 
tagasi ja kükitasin tammekännule ning võtsin rinnataskust sigaretipaki. 

«Soovite ka?» 

Ta raputas pead. «Mina tahan vanaks elada.» 

«Kui olete kindel, et see vaeva tasub, siis muidugi.» 

Süütasin suitsu. «Noh, nüüd hakkan ma rääkima ja teie kuulate, ja siis võite mu maha lasta 
— kui veel tahate.» 

«Eks näe,» vastas ta rahulikult. «Ainult tehke kähku. Ma pole täna hommikul veel midagi 
hamba alla saanud.» 

Paari sõnaga andsin talle kogu loo edasi, kuid ta näos ei liikunud ükski lihas. Kui olin 
lõpetanud, ütles ta: «Ah siis niimoodi? Mu võõrasisa seletas teile, et Serafino Lentini röövis 
mu ja nõudis lunaraha? Et tema maksis selle kenasti ära, aga Serafino eelistas 

jätta mind oma himude rahuldamiseks ja pani pealekauba rahagi tasku?» 

«Nii see enam-vähem oli.» 

«See on vale, mister Wyatt, otsast lõpuni vale.» 

«Nii ma arvasingi.» 

Nüüd peegeldus ta näol küll imestus. «Ma ei saa aru.» 

«Kuulsin juhuslikult, et paar aastat tagasi oli Serafinot politseis ülekuulamisel piinatud ja 
et sestsaadik pole ta võimeline naistega selles liinis suhtlema.» 

«Aga kui te seda teadsite, kui te taipasite, et mu võõrasisa jutt on algusest peale võlts, miks 
te siis tulite?» 

«Piiritu uudishimu on alati olnud mu nõrk koht,» muigasin. «Ta lubas maksta ülihead raha 
ja oskas teid huvitavaks rääkida, öelge, kas teid tõesti tabati juba neljateistaastaselt sohvriga 
voodist?» 

Selle küsimusega oli ta raudne meelerahu igatahes pihuks ja põrmuks tehtud. Ta 
silmaterad laienesid, ta ahmis õhku, ja ainuke, mida ma ta näost kirjeldada oskaksin, oli 
sinna tulvanud neitsilik puna. 

«Vabandage,» pomisesin. «Näen nüüd isegi, et väljamõeldiste alal on ta ületamatu 
meister.» 

«Te tahate teada tõde? Noh, peate seda kuulda saama.» «Beretta» ei sihtinud enam minu 
pihta, kuigi tüdruk näis olevat pööraselt vihane. «Elukindlustus-kompaniis öeldaks, et 
surnuna olen ma rohkem väärt kui elavana. Ema pärandas kogu oma varanduse mulle, 
võõrasisa on ainult eestkostja. Siia koer maetud ongi. Kolme nädala pärast olen ma 
kakskümmend üks täis ja saan varakäsutamisõiguse. Ema tegi rumala vea, tema tahte järgi 
jääks kõik Hofterile, kui sureksin enne seda päeva. Kaks ja pool miljonit naelsterlingit.» 

Muidugi, sellega võrreldes oli raha, mis Hoffer meile maksis, täpes! 

«Ainus, mida Hoffer teile ei valetanud, oli see, et ta andis Serafinole kakskümmend viis 
tuhat dollarit. Kuid hoopis muu asja eest: ta pidi mind varitsema, kuni ükskord ilma sohvrita 
sõpradele Villablasse külla sõidan, mida ma üsna tihti tegin, mu peatama ja maha laskma. 


Mu laiba pidi ta jätma auto kõrvale vedelema, sellega oleks mu isik sedamaid kindlaks 
tehtud ja kõik oleks saadud ajada eksituse kaela, mis bandiitide omavahelises 
arveteõiendamises oli juhtunud.» 

«Ja Serafino lõi vedelaks?» 

«Algul tahtis ta seda siiski ära teha. Kui ma tol õhtul oma auto kõrval seisin, tema oma 
meestega mu ümber, arvasin, et mu viimne tunnike on tulnud. Ei usu, et surm enam kunagi 
mulle nii lähedale astub .. .» 

«Mis sundis teda oma kavatsust muutma?» 

«Hiljem ütles ta, et talle olevat mu nägu meeldima hakanud. Ma olevat meenutanud ta 
nooremat õde, kes oli aasta tagasi nurgavoodis surnud. Kuid rohkem vist küll sellepärast, 
vähemalt ma arvan nii, etta ei sallinud mu võõrasisa. Paistab, et neil on varasemast ajast 
mingi kana kitkuda, kuigi Serafino mulle sellest suurt rääkida ei tahtnud.» 

«Miks ta siis tolle Hofferiga üldse tegemist tegi?» 

«Tal oli raha vaja, palju raha. Tal oli kinnisidee — emigreerida Lõuna-Ameerikasse ja 
jätta endine elu igaveseks maha. Usun, et jäin ellu ainult sellepärast, et äkki turkas talle 
pähe: Hofferile oleks see kena ninanips, kui raha vastu võtta, aga leping täitmata jätta.» 

«Ja ta vedas teid mägedesse?» 

«Sellest ajast olen tema hoole all olnud.» 

«Kas teil pole hirmu olnud, et kunagi võib ta meelt muuta?» 

Ta raputas pead. «Seda küll mitte. Kui asjaolud ära seletasin, teavad tema ja ta mehed, kus 
kivi all vähid peidus on.» 

«Kuis siis!» muigasin. «Muud pole vaja tehagi, kui teil küllalt kaua elu sees hoida, siis on 
rahakirstud neile pärani lahti.» 

«Täpselt. Lubasin neile, et kui kõik rahuldavalt laabub, aitan ma neil Lõuna-Ameerikasse 
pääseda ja annan neile nelja peale sada tuhat naela.» 

Nüüd oli siis kõik selge. Või kas ikka oli? Enamik sellest, mis mulle peavaju oli teinud, oli 
nüüd paigas, kuid ikkagi oli jäänud õige mitu asja, millele mõistus peale ei hakanud. 

Ühe neist ütles välja tema: «Ühest asjast ei saa ma aru. Mida te pidite minuga peale 
hakkama, kui mu kätte saate?» 

«Andma teid Hofferile üle. Ta peab meid ootama Bellona teeristil.» 

«Kas ta siis lootis, et ma teile midagi ei räägi? Lootis, et siia jõudes te ei märka — ma pole 
siin Serafino himude ori, nagu tema välja pakkus?» 

Seesama küsimus oli mindki häirinud juba mõnda aega ja ma polnud jõudnud parema 
seletuseni kui see, mille ta ise hetke pärast välja pakkus: 

«See toob meid tagasi sinna, kust alustasime. Loogiline seletus on ainult üks: te hüppasite 
siia, et teha ots peale nii mulle kui ka Serafinole ühes tema meestega. Seejärel kihutab mu 
võõrasisa politseisse, ringutab käsi ning pööritab silmi ja luiskab, kui väga ta minu elu pärast 
kartvat. Politseid polevat ta söandanud varem tülitada, kuid nüüd ei suutvat ta enam. Politsei 
alustab muidugi ametlikku juurdlust ja leiab selle, mis teie tööst järele jäänud.» 

«Aga ta peab ka kordasaatja välja selgitama.» 

«Oh, mägedes on hulgaliselt sääraseid jõuke nagu Serafino oma, kes vastastikku üksteist 
ei hellita,» kehitas ta õlgu. «Ja politsei teeb lihtsalt järelduse, et süüdi on üks nendest. 
Võõrasisa on murest murtud, kuid tee ta ees on sile ja sirge. Kui natukenegi mõelda oskate, 
taipate isegi, et just nii pidi mu võõrasisa koik kavan-dama6> 

Ta käsi sirutus uuesti «Beretta» järele. See poleks mind veel valvsaks muutnud, kui ta 
silmadesse poleks siginenud midagi hoiatavat. Ka suu pigistas ta kitsaks kriipsuks. 

Tegin ülearugi filmiliku sööstu, kukkusin ta sülle ja kohe oli ta mu all, lahing läbi, kuigi ta 
väänles seni, kuni sain ta käsivarred oma põlvede alla litsuda. 

Korjasin «Beretta» maast ja tõmbasin kaitseriivi eest. «Ega see muidu pauku tee, kui olete 
selle lõksu siia asendisse vedanud, näete. Proovige uuesti.» 


Panin püstoli talle rinnale, tõusin ja keerasin selja. Kui uue sigareti süütasin, tegin seda 
suurustleva teatraalsusega, ja kui jälle tema poole pöördusin, siis oli ta püsti tõusnud ja 
jõllitas mind hämmeldunult, «Beretta» käe otsas abitult rippu. 

«Aga ikkagi ei saa ma aru ... » pomises ta. 

Tal oli õigus — sellest ei võinudki aru saada. Koik asjaolud viitasid sellele, et tal oli täiesti 
õigus ja meid oli saadetud teda tapma — ja ainult. 

Kas see oli ikka nii? 

Külmavärin jooksis mööda mu selgroogu alla ja suu kuivas. Ei, see polnud võimalik, 
püüdsin seda mõtet endast eemale peletada. Niisuguse asja peale poleks Burke kunagi välja 
läinud. 

Aga igal juhul ei antud mulle aega seda kauem kaaluda. Keegi hüppas mulle selga, haakis 
käsivarre ümber mu kõri ja ma kukkusin maha. 

Keegi on kunagi öelnud, et Jumal lõi osa mehi väikesteks, osa suurteks ja määras kolonel 
Colti vahet tasandama. Ülevõimu piirava filosoofiana on see mõtteavaldus mulle teretulnud, 
sest olen ise üsna väikest kasvu ning kipun käsikähmluses vahel alla jääma. 

Kägistav käsivars tegi oma töö ja lõikas efektselt ära õhu juurdepääsu mu kopsudesse. Ma 
kukkusin läkastama ja kõrvad lõid kumisema. Kuulsin ähmaselt, et tüdruk hüüdis midagi, ja 
siis tegi mu vastane vea ja vahetas asendit, nii et sain talle küünarnukiga munadesse äiata. 

Hoop oli jõuetu ja tabas ainult pooleldi märki, kuid piisas sellestki. Ta vandus ropult ja lasi 
mu lahti, ma tegin tagurpidisalto, sain jalule ja jäin iilekstamme najale kõõksuma. 

See meeleheitlik katse mind ei aidanud. Mu pea rebiti uuesti rapsakuga tagasi ja küljelt 
torgati vastu kaela püssitoru. 

«MI», kaliiber 30, on seesama poolautomaatpüss, mis tõi Ameerika jalaväe Teisest 
maailmasõjast läbi. Sellega tahan ma öelda seda, et riistapuu, millega kavatseti minusse 
auke juurde teha, oli pärit nimelt tollest seeriast. Samas oli aga selle eest hoolt kantud kui 
armsama eest — pära oli üle lakitud ja toru läikis õlist ja üldse nägi see nii surmav välja, 
nagu ühelt tapatorult iganes nõuda tohib. Niisama saatusliku välimusega oli ka ta peremees, 
Serafino Lentini. 

«Ära tee, Serafino!» hüüdis tüdruk itaalia keeles. «Sa ei tohi teda lasta, ei tohi!» 

Serafino kandis üsna kulunud jämedatoimsest riidest rõivaid ja põlvini ulatuvaid 
nahksääriseid. Ta nägu kalevist mütsilätu all oli nädalavanusest habemetüü-kast ja paremat 
silma katvast räpasest mustast sidemest hoolimata väljakutsuvalt ilus. Lustlik vend, polnud 
midagi ütelda, otsekui pildiraamatust väljalõigatud kuueteistkümnenda aastasaja bravo. 
Suutsin teda vaevata kujutleda vammuses ja sukkpükstes. Naisele suudlus huultele, mehele 
rusikaga silmaauku, meenus mulle vana nali. Üsna kentsakas nähtus, välja arvatud muidugi 
see, et võisid talt noa soolikatesse saada, kui teele ette jäid. 

Kaht meest ta selja taga seletasin vaid ähmaselt, sest Serafino oli see, kes mind antud 
hetkel maailmas huvitas. Ta hambad olid hundilikult irevil ja ta lõgis-tas püssilukku. 

«Võta tuurid maha,» ütlesin. «Olgu neetud mees, kes valab omade verd.» 

Sellel sitsiilia vanasõnal oli samasugune mõju mis hästi sihitud haagil vastu põsesarna. 
Silmatera ta ainsas silmas näis laienevat, kuid tähtsam oli see, et püssitoru kadus mu kaela 
vastast ära. 

«Lase tulla,» ütles ta. «Kes sa oled?» 

«Barbaccia tütrepoeg. Vanaema kaudu pidime sinuga sugulased olema.» 

«Püha Jumalaema, ma ju mäletan sind lapsest peast!» Kaitseriiv lõksatas taas ja see oli 
kõige julgustavam heli, mida ma tüki aja takka jälle kuulsin. «Kui olin neljateistkümnene, 
käis mu taat kord perekonnaasjus capo juures. Mina pidin värava taga ootama. Nägin, 

kuidas sa aias jalutasid ja koeraga hullasid. See oli mustade laikudega valge tõug. Olen 
unustanud, kuidas neid kutsutakse.» 

«Dalmaatsia dogideks,» vastasin ma ja pikkade aastate tagant kerkis vana Trudi mulle jälle 
silmade ette. 

«Capo lapselapsukesel olid tol päeval nii ilusad riided seljas. Issand, kuidas ma sind siis 
vihkasin. Oleksin tahtnud sind peadpidi porilompi pista.» Ta tõi kuskilt sisetaskust välja 
haiseva sigarijupi ja kükitas mu ette kandadele. «Kuulsin, et capo pole siiani neile käppa 
peale saanud, kuigi nad saatsid su ema teise ilma.» Ta sülitas. «Maffia sead. Kuigi, jah, tema 
on osanud oma uksealuse puhta hoida, niipalju kui mina olen kuulnud.» 

Oleksin tahtnud küsida, mida ta sellega mõtleb, kuid praegu polnud selleks sobiv moment. 
Serafino sirutas käe ja muljus sõrmede vahel mu maskeerimispükste säärt. 

«Mida see kõik tähendab? Kui ma sind puude vahelt silmasin, mõtlesin, et jälle on nad 
sõjaväe platsi toonud.» 

Nüüd seletasid mu silmad taas kõike, kaasa arvatud tüdruk ja nood kaks suli, kes huviga 
mu automaati uurisid. Nad olid niisama habetunud kui Serafinogi, kuid hoopis .rohkem 
räbalais. Kummalgi rippus õlal jahipüss. 

Vajusin roidunult istuma. «Ma ei jaksa enam otsast alustada. Küsige tüdrukult.» 

Serafino ei hakanud vaidlema, vaid astus Joanna Truscotti juurde. Nad läksid veidi eemale 
ja hakkasid sosinal vestlema. Ma tõin sigaretipaki lagedale. Kui suitsu põlema panin, 
nipsutas see mees, kes oli mind äsja läbi «AK» sihiku vahtinud, oma sõrmi ja ma viskasin 
paki talle. 

Mehed olid väliselt sarnased nagu kaks tilka vett ja ma küsisin: «Teie oletegi vist need 
vennaksed Vivaldid, või eksin ma?» 

Üks püssimeestest noogutas. «Täppi läks. Mina olen August, tema Pietro. Aga tema peale 
ära sa väga looda.» Ta laksas peoga endale vastu laupa. «Ta on siit paigast ära ja ta ei saa 
rääkida.» 

Pietro tegi midagi tantsusammutaolist, ta suu vajus ammuli, paljastades tosinkonna 
mustunud hambatüügast, ja ta näole ilmus lai totter naeratus, mis meenutas 

rohkem küll irvet. Mul oli tunne, et täpselt samuti naeratab ta ka siis, kui kellelgi pead 
otsast nüsib. 

Tegelikult võis selleks peaks saada mu enda pea, kargas ajudesse lustakas mõtteuid. Aga 
siis tuli Sera-fino tagasi ja ma lugesin ta näolt, et kõik läheb korda. 

«Saatuse iroonia,» ütles ta. «Kui mõelda, mitu korda on vana Barbaccia püüdnud mu 
eluküünalt kustutada. Kuid jah, ega meil temaga veresugulust ole .. .» 

Täpne jaotus, kuid mulle piisav. 

«Kas saan nüüd oma relvad tagasi?» küsisin. 

«Ma'i tea .. . need kuluvad meile ära . ..» Mu soov oli talle silmanähtavalt vastumeelne, 
kuid ta otsustas teha žesti. «Andke talle ta plõksupüss. Teised võtke kaasa.» 

August ulatas mulle «Smith x Wessoni» ja kogu ta olek oli üliõnnelik. Torkasin revolvri 
kabuuri. Oleksid nad vaid teadnud, et selle plõksupüssiga olin ma võimeline sekundi jooksul 
kõikidele kuuli pähe kihutama! 

Läksime hanereas läbi salu, Serafino ja mina kõrvuti teiste sabas. Ilmselt oli tal Hofferi 
kakskümmend viis tuhat kuhugi siiasamasse vana kompvekikarbi sees maha maetud. Ta 
pidas oma tempu vist ülimalt naljakaks, sest sellest jutustades kihistas ta vahetpidamatult 
naerda. 

«Nojah, eks mul ole tulnud paar meest mättasse lüüa ikka küll. Elu on selline.» Ta sügas 
tarmukalt lõuga. «Tegin Hofferile mõned teenekesed, kui mägedesse teed ehitati ja tal 
töölistega arusaamatusi tekkis. Rääkisime paar meest ümber ja kukutasime mõned 
ametiühingla-sed kuristikku. Siis astus ta ühe sõbra kaudu minuga ühendusse ja tuli lagedale 
selle tüdruku-looga . . .» 

«Kas sa teadsid, kes see tüdruk on?» 


«Polnud aimugi. Hoffer seletas, et väljapressija, et tüdruk võivat ta laostada, kui tal suud 
kinni ei panda. Nõudsin tasu ette, sain raha kätte, aga kui ma tüdrukut nägin, meeldis ta 
mulle kohe.» Ta muigas nukralt. «Et ma ainult nime poolest mees olen, siis pole ma teda 
pruukinud, nii et selle koha pealt ei tohiks nurisemist olla.» 

«Jah, ma olen kuulnud su õnnetusest.» 

Ta lagistas täiest kõrist naerda. «Elu teeb vahel seatempe, kas pole? Ei, Joanna hakkas 
mulle südame külge sellega, kuidas ta seisis, lõug püsti ja selg sirge, kui arvas, et ma ta 
kohapeal maha kõmmutan. Mu käsi 

ei tõusnud — ta seisis nagu mõni Rooma printsess. Siis sähvas mulle pähe, et raha on mul 
ju käes küll, aga Hofferile kuluks ikkagi väike õpetus ära. Hoffer on tõbras ja maffia käib 
mulle kogu täiega hinge peale.» 

Ta sülitas jälle, mina aga komistasin, sest niisugune uudis võttis mul jalad nõrgaks. 
Haarasin Serafino käsivarrest. «Hoffer kuulub maffiasse?» 

«Kas sina's seda ei teadnud? Üks neid Ameerika sündikaadi poisse, kelle jänkid on paari 
viimase aasta jooksul maalt välja kihutanud.» 

Ja vanaisa polnud sellest sõnagi lausunud. «Kas tüdruk teab seda?» 

Serafini raputas pead. «Ei vist. Oh, seda ta muidugi teab, et Hoffer on viimane siga, aga 
plika on alles teist korda Sitsiilias ja maffia tähendab talle kahte rida turismijuhis, kus seda 
mainitakse kui romantilist mälestust.» 

Üsna arukas järeldus. Mida võiski teada neiu, kes suurema osa aastast veetis kuskil uhkes 
Mglismaa erakoolis, ülejäänud aja aga kõrgema seltskonna meelis-paikades Prantsusmaal, 
Šveitsis või mujal. Selles suhtes oli meil temaga nii mõndagi ühist. 

«Nii et Hoffer töötab siingi Ühingu heaks?» 

«Imelik küsimus,» imestas Serafino. «Sa ju seadust tead: kes on sees, sel pole kunagi 
enam teed välja. Hoffer on viimane poolest tosinast kujust, kes on saanud Ameerikast 
hundipassi.» 

«Mis siis teistega juhtus?» 

«Kaks tükki vajutasid oma «Alfa» starterile ja sõitsid otseteed põrgusse. Niipalju kui mina 
mäletan, lasti ka ülejäänud nii või teisiti läbi hakklihamasina. Nad ihusid väitsa Barbaccio 
enda vastu ja tegid sellega suure vea. Vana hundi peale nende hammas ei hakanud.» 

«Siit siis need pidevad tapmiskatsed ... » pomisesin. «Aga pomm, mis tappis mu ema, 
kelle hinge peal see on?» 

«Tont seda teab,» kehitas Serafino õlgu. «Kindlasti ühe peal nendest. Ja mis tähtsust sellel 
on? Ega Barbaccio jäta, ta teeb viimase kui ühega sotid selgeks, enne kui ise manalasse 
läheb.» 

Mu veri tarretas soontes, kui sellele roimade rodule mõtlesin. Vito Barbaccia, Elu ja 
Surma Isand! See 

nimi sobis talle. Vodistasin õlgu ja järgnesin muretult vilet laskvale Serafinole. 

Karjuseonn nägi välja, nagu oleks ta aegade algusest saadik siin seisnud — üles laotud eri 
suurusega rahnudest ja kividest, mille vahed olid topitud saviga, madal katus aga kaetud 
mätasvooderdise ja tamme-okstega. 

Onni kohal moodustas oja mitu sügavat võrengut, muutus siis mühisevaks koseks ja 
sööstis üle kaljurin-natise viiskümmend jardi alla. 

Hütt ise seisis laugel, oja poolt küljest lagedal nõlval ja tundus üsna kodune. Lähedal aasal 
sõid rohtu eeslipaar ja kolm kitse, pool tosinat tibu sõelus võsa-serval ja nokkis innukalt 
maad. 

Kaheksa-üheksateistaastane poiss, ju siis see Joe Ricco, keda Cerda oli maininud, kükitas 
kolde ees ja toppis hagu paja alla. Kui tema noorus ja punased normannijuuksed maha 
arvata, oli ta masendavalt sarnane oma kaaslastega — samasugune kalevist lätu, paigatud 
riided, nahksäärised, niisama pahur ja jõhker ilme. Ta tõusis ja mõõtis mind uudishimuliku 


pilguga. Vivaldi-veljekesed astusid paja juurde ja ammutasid endale ligastesse, 
mahakoordunud emailiga kruusidesse mingit vedelikku, mis kaudselt meenutas kohvi. 

Serafino ja Joanna Truscott istusid oja kaldale pal-ginottidele. Mees õngitses kusagilt välja 
uue sigarijunni, pani sellele tule otsa ja jäi mõtlikult vahtima halli hommikusse. «Ja ikkagi ei 
saa ma siit otsa kätte,» nurises ta pead vangutades. «Annaksin ei tea mis, kui saaksin teada, 
mida see Hoffer on välja haudunud.» 

«Võib-olla on kõik lihtsam, kui meie arvame,» sõnas Joanna. «Võib-olla peab ta 
endastmõistetavaks, et raha eest olete kõigeks valmis.» 

«Selles võib tal õiguski olla,» nõustusin hajameelselt, sest Serafino küsimus oli viinud 
mõtted radadele, mida meelsasti tahtnuksin vältida. Serafino ei lasknud mind neid pikalt 
heietada. 

«Need sinu sõbrad... võid sa neid usaldada? Äkki tegid nad sind narriks ja kasutavad 
söödana?» 

Kaalusin seda asja tõsiselt ja püüdsin oma häälele võimalikult veenvat kõla anda: 
«Sessinatses maailmas on kõik võimalik, kuid ma ei usu. Kindlaks saab seda teha ainult ühel 
moel, selge see.» 

«Kuidas?» 

«Lähen räägin nendega.» 

Serafino kibrutas laupa, imes sigarijunni ja noogutas siis. Joanna Truscott lausus: «Kui 
tahate, võite neile minu poolt pakkumise teha. Üsna tore oleks võõrasisa ta oma relvadega 
vastu seina suruda.» Ta korjas maast mingi raokese ja murdis sõrmede vahel katki. «Ta 
abiellus mu emaga raha pärast, ja kui ema talle enam raha ei andnud, siis vabastas ta end 
emast igaveseks, kas te seda ka teate?» 

«Olete selles kindel?» 

Joanna noogutas. «Tõestada ma muidugi ei saa. Hoffer mõtles, et saab emast kõik välja 
pigistada, sest ema armastas teda, armastas meeletult, ja Hoffer teadis seda. Kuid ta lasi 
siiski märgist mööda. Ema pärandas kõik viimseni mulle, aga Hoffer on just praegu 
kitsikuses, tõelises hädas.» 

«Mis häda see on?» 

«Tal on raha vaja, tal on vaja väga suurt summat. Tal on hirm nahas, usute või mitte.» 

Nii et maffia on siis kõige selle taga! 

«Hästi, istuge siin ja oodake.» Vaatasin kella ja nägin, et olin ära olnud rohkem kui tunni, 
järelikult võisid Burke ja Co juba mäest allapoole koperdada, et vaadata, kuhu ma olen 
jäänud. «Umbes poole tunni pärast olen tagasi.» 

Kartsin, et nad takistavad mind minemast, kuid keegi ei liigutanudki. Kui metsaservalt 
tagasi vaatasin, oli Joanna Truscott oma punase rätiku peast rebinud ja pilvede vahelt piiluva 
hommikupäikese esimesed kiired kuldasid ta blonde juukseid. 

Rügasin läbi alusmetsa järsust nõlvakust üles ja mul oli sellega nii palju vaeva, et ei 
jäänud aega muule eriti keskenduda. Tundsin vaid, et mu meel oli mõru. Asi oli selles, et 
südames polnud ma iial uskunud Hofferi pläma. Nii mõnedki seigad selles olid täiesti ilmsed 
valed. Aga kui juba mina märkasin neid nõrku kohti, siis miks ei märganud Burke? 

Teist võimalust ei suutnud ma hetkekski möönda. Burke oli omal ajal teinud igasuguseid 
tegusid, aidanud ja tagant kihutanud mindki, kui vaja läks. Ta oli halastamatult tapnud ja 
seejuures tihti tarbetult julmalt, kuid ta oli seda teinud kui sõdur. Minu jaoks oli 
kujuteldamatu, et ta soostus raha eest mõrvama noort 

tüdrukut. Vähemalt senikaua, kui meie sõjasalga viimsed riismed veel tema kõrval seisid, 
polnud see võimalik. 

Olin -nii sügavas mõttes, et õieti ei märganudki, kuidas olin jõudnud ojaäärsele välule, kus 
ennist nejtsi Joannat kohtasin. Seisatasin, et hetkeks hinge tõmmata, ja siis praksatas mu 
selja taga murduv oks. 


«Hoia siiapoole!» Puu tagant ilmus nähtavale Piet Jaeger ja surus laskevalmis automaadi 
vastu mu nim-mekohta. 

«Stacey, mis juhtus? Hakkasime juba muretsema . . .» 

Metsast sukeldus Legrande'i saatel välja nüüd ka Burke ja Piet Jaeger taganes kohe nagu 
robot välu serva valvepostile. Piet oli hea sõdur, oli seda alati olnud, seda pean tema 
kiituseks tunnistama. 

«Noh, mis siis juhtus?» päris Burke veel kord. «Oli sul õnne?» Äkki kiskusid ta kulmud 
kortsu. «Kus su automaat on?» 

«Eestkoste all,» vastasin. «Üks Serafino poistest võttis selle endale mängida.» 

Ta tõsines silmanähtavalt. «Parem, kui ära seletaksid.» 

Lonkisin oja kallast pidi Jaegerist ja Legrande'ist kaugemale ja istusin kivile. Burke süütas 
sigareti ja kükitas mu ette maha, automaat risti üle põlvede. 

«Hüva, mis juhtus? Sa pidid luurele minema, mitte nendega läbirääkimisi pidama.» 

«Leidsin tüdruku siitsamast kohast isiklikus basseinis kümblemas. Polnud ta juures ühtki 
valvurit ega hakanud ta mulle vastu. Kui'ma talle ütlesin, kes ma olen, avaldas ta lootust, et 
ma ta maha lasen.» 

«Misasja?» Ta näole sigines hämmeldus. 

Ma jahvatasin edasi: «Mis aga puudutab Serafinot ja tema poisse, siis nemad ei kavatsegi 
ta valget ihu mõnitada, nagu Hoffer meile mõista andis. Hoopis tüdruk on nad oma 
teenistusse palganud. Ta ütles, et kui ta siia jääb, siis jääb ta ellu. Lihtne ja selge.» 

Jutustasin talle kogu 100, kaasa arvatud tüdruku kahtlused oma ema surma kohta, valvates 
ühtlasi iga tuksatust Burke'i näos. Kui olin lõpetanud, ajas ta end püsti ja jäi maast rabatud 
kruusa peopesal hüpitades vette vahtima. 

«Tüdruku jutt ei tähenda veel midagi. Enne kui välja 

lendasime, rääkis Hoffer mulle üht-teist täpsemalt. Ta ütles, et kõige rohkem panevat teda 
muretsema tüdruku väljamõeldised, mis olevat kujunenud peaaegu luuludeks. Et teda olevat 
korduvalt ravitud, kuid tulemusteta. Et tüdruk olevat seksihull, kes naudib pööraselt oma 
seiklusi. Ta paistis ette nägevat, et meil tuleb tüdrukuga kõvasti jändamist, kui üritame teda 
kaasa tuua — tüdruk sattuvat kergesti hüsteerikasse ja esitavat kõige metsikumaid 
süüdistusi. .. » Burke pöördus ja vaatas mulle otsa. «Sul ei jäänud temast niisugust muljet?» 

Ma raputasin pead. «Ma ju rääkisin ka Serafinoga. Ta ütles otse välja, et Hoffer oli ta 
palganud tüdrukut tapma, kuid ta olevat meelt muutnud, sest tahtnud Hofferile käkki 
keerata. Ta ei salli Hofferit silmaotsaski.» 

«Tõbras!» Burke virutas kruusapeotäie tigedalt vette. «Ka minust jääb see tegemata.» 

Põhiline osa sellest, mis mulle muret oli valmistanud, oli nüüd lahenduse leidnud ja ma 
tajusin teatavat pingelangust ja äkilist kiindumusepuhangut Burke'i vastu, mida kannustas 
veel süütunne, et olin hetkekski võimalikuks pidanud tema osavõttu seda laadi tehingust. 

Taas toi ta sigaretipaki lagedale, kuid see oli tühi ja ta viskas selle vette. Andsin talle ühe 
oma pakist, ja kui ta suitsu läitis, märkasin ma, et ta käed värisesid. Tühja pilguga põrnitses 
ta põõsastikku teispool oja. 

«Mu Jumal, missugune loll ma olin! Ma ju teadsin, et miski on siin vääriti, teadsin 
algusest peale, aga ometi lasin end ninapidi vedada.» 

«Miks, Sean?» 

«Sest et ta pakkus mulle head raha ja et see oli üldse ainus pakkumine, mis mulle tehti.» 
Ta vahistas õlgu. «Ka sina muutud, kui vanadus hakkab kallale tükkima, küll näed. Haarad 
kinni igast õlekõrrest, lähed iga riski peale välja, otsid väljapääsu ega leia seda, sest äkki on 
vanadus sul kukil ja sa ei kõlba enam millekski.» 

Ettevaatamatu sõõm suitsu pani ta järsku läkastama, see ei tahtnud ega tahtnud lõppeda, 
vaevaga ahmis ta õhku. Seda pealt näha oli kõike muud kui meeldiv. Panin käe talle ümber 
piha, ta nõjatus täie raskusega mu vastu ja köhis kas või kopsud välja. 

Lõpuks ometi sai ta sellest üle ja naeratas hädiselt. 

«Jälle korras.» Ta põrutas rusikaga vastu rinnakorvi. «Häda, kui kopsud on kulunud ega 
tee enam seda, mida tegema peavad.» 

Siin sisaldus vastus paljudele küsimustele. «Ons asjad nii hullud?» 

Ta üritas naeratada, kuid see ei tulnud tal välja. «Üsnagi hullud.» Ja siis ta rääkis mulle. 
Mitte et tal oleks olnud vähk, I nagu mul läbi pea oli vilksatanud, vaid midagi pea, aegu 
niisama jõledat — mingi haruldast sorti käsna-taoline kasvaja, mis ajas oma mürgised 
haarmed ta hingekõrisse ja tekitas lämbumistunde. Ravi ja rohud suutsid protsessi küll 
veidikeseks peatada, kuid tee läks siiski allamäge. 

Kui ütleksin, et tundsin end ülekohtuste otsuste * pärast süüdi olevat, siis oleks see 
vähe öeldud. Mu magu kiskus krampi teda vaadates. Ma ei saanud kuidagi endale andeks 
anda. Meie nii ammuse tutvuse juures oleksin pidanud oimama, et kogu tema viimase aja 
käitumisele leidub loogiline ja loomulik seletus. Sain maha kõige maotuma lausega 
maamuna peal: , «Anna mulle andeks, Sean.» 

Ta naeris ja laksas mulle pihuga õlale. «Pole millegi eest andeks anda, Stacey-poju. Aga 
vaat mida me nüüd ,. peale hakkame, see teeb mulle muret.» 

Rääkisin talle Joanna Truscotti pakkumisest. «Ma ei tea, mida ta just silmas pidas, kuid 
ega selle läbi keegi midagi kaota ja mulle meeldiks tollele Hofferile pirn panna.» 

«Mulle ka,» sõnas ta peaaegu kirglikult. «Lähen laon + selle paragrahvi Pietile ja 
Legrande'ile ette.» 

Pead koos, sosistasid nad jupp aega omavahel, ja kui nad minu poole kõndisid, pidin 
järjekordselt nentima, et Legrande nägi otsatult väsinud välja. «Asi on sedasi,» ütles Burke, 
«et pool raha oleme avansina niikuinii kätte saanud. Nüüd vaatame, kuidas me tolle suli 
veidi verd higistama paneme.» 

Ta jäi poole sõna pealt vait ja neelatas, ja mina, loll, arvasin, et tal hakkab uus atakk, kuid 
tõest oli see arvamine üpris kaugel. 

«Jumal hoidku,» hüüatas ta, «ühe asja unustasime päriselt ära ja see üks asi on kuradima 
magus asi: 

Hoffer ootab meid ju autoga õhtupoolikul Bellona teeristil!» 

«Sa pead silmas, et võiksime talle seal ebameeldiva üllatuse valmistada?» 

Ta muigas, ja see muie polnud nagu üldse muie. Ta oli jälle tema ise, see vana hea Burke, 
läbi ja lõhki kardetav mees. 

«Meil on vähemalt pagana hea võimalus seda proovida. Aga mis me tühja lobiseme. 
Lähme parem teiste juurde — nii kiiresti, kui vähegi jaksame, ja katsume mingi sõjaplaani 
püsti panna.» 

Mina asusin teejuhiks ja teised järgnesid mulle hanereas ja jooksujalu. Tundsin endas 
ülekeevat tegutse-mislusti, millele ükski katsumus ei saanud olla liiga ränk — olid ju mu aju 
ja keha vabanenud rängast taagast. Mis puutub Burke'i, siis kui käest ära ta tervis oligi, 
ometi oli mulle suureks lohutuseks äsjaleitud seletus tema seletamatule käitumisele viimasel 
ajal. 

Raiesmiku serval, võib-olla nii kolmekümne jardi kaugusel karjuseonnist, jäin ma seisma. 
Meie lähenemist oli kindlasti märgatud ja keegi ei näidanud sellepärast ninaotsagi. Ootasin, 
kuni teised mulle järele jõudsid, ja ütlesin siis Burke'ile, et lähen parlamentäärina üksi ette. 
Vivaldi-veljekesed ja Joe Ricco olid olnud sellise hoiakuga, et neilt võis kõike oodata, ja ma 
ei soovinud sugugi, et mõne õnnetu arusaamatuse pärast verevalamiseks läheks. 

Astusin põõsa varjust välja, tõstsin käed pea kohale ja hõikasin Serafino nime. Kui olin 
niimoodi allamäge marssinud peaaegu raiesmiku keskele, päotus onni uks ja sealt piilus 
ettevaatlikult välja Serafino, minu enda automaat laskevalmis. 

«Korras!» hüüdsin ma. «Kõik on hästi.» 

Serafino õla varjust ilmus nähtavale Joanna Truscotti ebalev nägu. «Teil läks korda neid 
veenda?» 


«Veel enam. Hoffer pidi isiklikult tulema autoga Bellona teeristile meile järele. Karta on, 
et teda ootab seal halb üllatus.» 

Olin lausunud seda itaalia keeles ja Serafino nägu lõi üleni särama. «Vaat see mulle juba 
meeldib! Siis saan selle mölaka kõri oma käega läbi lõigata. Olgu, Stacey Wyatt, hüüa oma 
sõbrad siia.» 

Ta vilistas läbilõikavalt ja metsaserva eri paigust kasvasid välja nii Vivaldi-veljekesed kui 
ka Joe Ricco. 

Serafino naeratas vabandavalt: «Ma ei armasta riskida ... » 

Viipasin Burke'ile ja teistele ja tüdruk astus mu kõrvale. «Olete kindel, et mu võõrasisa 
tuleb ise siia?» 

«Nii suvatses too isand lubada.» Burke oli poolel teel alla ja teised kaks järgnesid talle 
sammuse vahega. Ma naeratasin julgustavalt Joanna Truscottile ja tõukasin teda pisut 
Burke'ile vastu. «Näed, siin ta on, Sean. See meie rännaku eesmärk ja õigustus.» 

Ja ainsa jubeda silmapilgu jooksul jõudsin ma näha Burke'i näol toda kiskjalikku irvet, 
mida Kongos nii sagedasti olin näinud. Kuid oli liiga hilja — juba oli tal püss palges ja kuul 
rabas tüdruku jalust. 


13 


Oma elu võlgnen ma Jules Legrande'ile, kes tulistas mind samal hetkel, kui Burke tappis 
tüdruku. 

Hiina vindi «AK» kuuli löögijõud on rauast väljumisel poolteist tonni ja ohver tõugatakse 
jardi võrra tahapoole. Sellepärast olin selili nagu kirjamärk, enne kui Piet Jaeger «Uzi» 
jõudis käiku lasta. 

Serafino oli oma meestest ainus, kes langedes vastu tulistada jõudis ja veel nii õnnelikult, 
et lask viis Legrande'il pool pead minema — seda jõudsin veel vilksamisi näha, sest juba 
uperpallitasin mahalangenud puutüve taha kuulisaju eest varju. 

«Uzi» valangud paiskasid mu ümber tolmu õhku, aga siis sai magasin tühjaks, tekkis 
ootamatu paus ja ma kargasin jalule ning sööstsin, pea õlgade vahel, metsa. 

Mu parem käsivars rippus jõuetult kõrval ja õlast purskus ohtrasti verd. Valu ma ei 
tundnud — šokk oli selleks liiga suur, et üldse midagi tunda. Valu ja tunded pidid tulema 
hiljem. Hetkel vasardas mu ajus ainult üks — pean ellu jääma. 

Komistades ja vahel käkaskaela lennates kihutasin otse edasi, kuulsin selja taga 
surmakarjeid, korratut tulistamist, ja oige mitmed oksad-raod niideti'maha mu kuplile 
kõhedalt lähedal. 

Siis hakkas jälle kõnelema «Uzi», Piet Jaeger töötles alusmetsa metoodiliselt, küljelt 
küljele ja maapinna lähedalt, kuulid sopsasid puutüvedesse ja kändudesse. Kui oleksin siia 
jäänud, võinuks mu eluiga mõõta sekunditega, aga see mulle ei sobinud — mul oli nii palju 
tasumata arveid. Põikasin järsult paremale, murdsin läbi põõsastiku ja viskusin, pea ees, 
ojja. 

Jäine vesi teravdas imetlusväärselt mu meeli Tõmbasin kopsud ohku täis ja sukeldusin. 
Oleks mul tulnud edasijõudmiseks ujuda, poleks ma kuigi kaugele jõudnud — parem käsi 
oli liikumisvõimetu. Kuid vool oli tu gevam kui lootsin, see võttis mind oma raudsesse 
haardesse, kandis kaldast kaugemale ja tõstis pinnale. Leidsin end just peavoolusest. 

Siis kõlas kaldalt hüüatus ja põõsastest tormas välja Jaeger, astus põlvini vette, tõstis 
«Uzi» ja avas tule. Burke ühines temaga. Sukeldusin jälle ja sattusin mõni 

sekund hiljem keerisesse, mis paiskas mu vastu mingit kaljunukki. Ohk pressiti kopsudest 
välja ja ma kerkisin pinnale nagu kork. 

Jah, ma nägin, kuidas Burke seisis seal, kuidas ta käsi tegi kaare, kuidas granaat läbi õhu 
vihises. Keeris päästis mu, imedes mind suurte graniitrahnude vahelisse kitsasse lõhesse ja 


kandes üle libeda joaserva just sel hetkel, kui granaat lõhkes. Sadasin kakskümmend jalga 
allapoole sügavasse kulpasse. 

Vett oli seal vähemalt üheksa-kümme jalga. Jõudsin vigastamatult põhja, kerkisin pinnale, 
vool viis mind ojasängi vastaskülge ja pani hellalt laugjale mustale liivajoomele, vee kohale 
kummardunud põõsaste alla. 

Puhkasin seal hetke, aga minus kobrutas ikka too fantastiline jõutagavara, mis on meis 
kõigis peidus ja mille avastame alles tõelises pinge- või ohuseisundis. Vaatasin ringi 
tihedama padriku järele, arvasin selle leidvat, roomasin sinna ja jäin lõdisedes lebama. 

Avastasin, et tänu puusakabuurile oli mu «Smith £ Wesson» ikka veel alles, õngitsesin 
selle vasaku käega vaevaliselt lagedale ja jäin passima. 

Kõik oli vaikne, olin ihuüksi keset ürgloodust, metsik tihnik igal pool mu ümber. Kusagil 
läheduses siristas linnuke, teine vastas talle õrnalt ja siis kostis inimhääli. Need näisid 
tulevat mingist teisest maailmast, minul polnud nendega justkui üldse asja, ma ei saanud 
sõnadest aru ega tahtnudki saada. 

Ainuke, mida ma selgesti mõistsin, oli lause: «Ega sa kuskil ta laipa ei näe?» See oli 
öeldud märgatava Lõuna-Aafrika aktsendiga, nii et-ütleja pidi siis olema Jaeger. Järelikult 
uskusid nad, et granaat oli mulle otsa peale teinud. 

Burke'i hääl mõmises midagi vastu ja siis järgnes vaikus. Kohutasin maas ja tundsin äkki, 
et miski rõhus mu rinnakorvile, ning mulle meenus Rosa lahkumiskingitus. Keerasin 
hammastega plaskul korgi pealt ja rüüpasin. Brändi läks alla nagu elus tuli ja lahvatas kõhus 
õndsalikuks soojuseks. 

Siis kostis üksik lask — kellelegi tehti vist lõpp peale. Lamasin, mu õlg valutas iga 
hetkega üha enam, aga mina mõtlesin ainult sellele, kuidas Burke oli mu lõksu meelitanud. 
Ei, see oli midagi enamat — ta oli mind löönud täiel rindel. Veel mõtlesin ma, kuidas ma 

temaga vahekorrad klaarin, arutasin läbi kümned variandid. Vahele rüüpasin brändit. Ma 
ootasin. 

Midagi pole raskem ära õppida kui ootamist, kuid kannatlik ootamine on sõdurile vahel 
ainus võimalus ellu jääda. Kord Kasais olime Burke'i ja nelja teise mehega küürutanud 
kolme jala sügavuses kaevikus ja meie ümber kündsid maad raskekuulipildujate valangud. 
Burke püüdis meile sisendada, et peame endas välja koolitama äärmise kannatlikkuse, et 
praegu sealt välja söösta oleks täielik hullumeelsus. Ent üksteise järel kaotasid mehed 
närvid, üritasid järskjooksuga omade juurde jõuda ja kõik nad notiti maha. Viis tundi hiljem 
läks pimedaks ja mina roomasin Burke'iga elusalt ja tervelt minema. 

Mu haav ei veritsenud enam, arvatavasti oli sukeldumine jääkülma vette verejooksu 
peatanud. Sisenemisava servad olid kokku tõmbunud nagu mingid iharad lillakaspunased 
huuled. Ja Jumal tänatud, kuul oli läinud puhtalt õlast läbi — veendusin selles, kui kobasin 
vasaku käe sõrmeotstega õlga selja poolt. Ka väljumisava tundus olevat kokku kiskunud, ja 
kuigi verekaotus oli ilmselt olnud märkimisväärne, ei näinud ma vajadust hakata haava 
tingimata siduma. 

Määrasin ooteajaks terve tunni ja hakkasin alles siis ettevaatlikult joaastangust üles 
turnima, varjates end hoolega puude taha. Ma nägin karjuseonni, koldesuitsu, kuid ei 
märganud ühtki inimhinge. 

Põõsastikus, paremat kätt, liigahtas miski, ma tõmbusin küüru ja tardusin paigale. Siis 
ilmus sealt välja üks Serafino eeslitest. Ja siis karjatas kimedalt raisakull, laugles üle 
raiesmiku, pööras tagasi ja jäigi keerutama. Lõpuks laskus ta onni katusele, mida poleks 
iialgi teinud, kui lähikonnas oleks liikunud mõni inimene. 

See veenis mind. Ajasin end sirgu ja astusin metsast välja. Kui ligemale jõudsin, tõusis 
raisakull laperdades lendu ja jättis mind surnutega üksi. 

Esimene laip, millele juhtusin, oli Legrande'i oma. Raske oli teda ära tunda, sest tal 
puudus pool pead, lisaks olid nad tal maskeerimisülikonna seljast kiskunud — nojah, see 
võis ju politseile mingi jälje kätte anda. 


Serafino ja tema kolm sõpra lamasid üksteisele nii lähedal, et nende siruli jäsemed 
peaaegu kokku puu- 

tusid. Serafino naeratas surnunagi, hambad kiskjalikult irvi, ja ma loendasin ta rinnas 
seitse või kaheksa kuuliauku. Teisedki olid kukkunud selili, välja arvatud Joe Ricco, kes oli 
ilmselt püüdnud põgeneda ja kuuli kuklasse saanud. 

Nüüd oli mulle kõik päevselge. Tüdrukul oli õigus olnud. Hofferit rahuldas ainult Joanna 
Truscotti surm ja ta oli tema hukkamist plaanitsenud koos Burke'iga. Juba täna tõttab ta 
politseisse, teatab neile otsekui vastu tahtmist tüdruku röövimisest, räägib rahast, mille 
olevat välja ladunud tema lunastamiseks. Politsei on sunnitud liigutama hakkama, nad 
kammivad selle kandi läbi, nagu on kamminud juba loendamatuid kordi, ainult selle 
vahega, et kui enne on Serafino neid alati ennetanud, siis seekord satuvad nad tapamajja ja, 
nagu Joanna Truscott oli ennustanud, teevad järelduse, et siin on toimunud lahing 
rivaalitsevate jõukude vahel. Palermo katedraalis süüdatakse paar küünalt, sõbrad 
avaldavad Hofferile sügavat kaastunnet, see äigab sõrmenukiga pisara silmast, aga teise 
käega kirjutab alla paberitele, mis annavad tema käsutusse kaks ja pool miljonit 
naelsterlingit. 

Tüdruk lamas ühel küljel, pöörasin ta selili ja mu hing jäi rindu kinni. Tema nägu oli 
üksainus verine mask, millel juba parvlesid kärbsed. Olin näinud surma selle kõige 
jälgimates avaldustes ja liigagi sageli, aga nüüd vajusin ma põlvili, sest tundsin äkki 
südantrebestavat haledust selle süütu lapse vastu, kellelt kiskjalikud huvid olid traagiliselt 
röövinud elu. 

Mu silme ette kerkis jälle Burke, see, kuidas ta mind lolliks oli teinud ja osanud lollitada 
lõpuni, abiks too lõbupoiss Jaeger, aga ka vaene vananev Legrande — teda oli Burke 
meelitanud ilmselt suurema noosiga, kui on mulle kunagi maksnud. Tagantjärele mõeldes 
oli kogu näitemäng etendatud ülimalt hästi. 

Ja siis murdis minus miski nagu paisu tagant välja ning ma kuulsin end suure häälega 
sajatamas. Arvan, et läbi murdis mu sitsiillaslik alge ja küttis üles raevu ja vihkamist. 
Selsamal kombel joon selle verd, kes on sinu tapnud. Keegi lausus valjusti selle muistse tõo- 
tuse. Paitasin hellalt Joanna Truscotti nägu ja tema veri kleepus mu sõrmede külge. Ma 
tõstsin need oma suu juurde. Just siis oiatas ta ja liigahtas vaevumärgatavalt. 

Vaevalt oleks leidunud kedagi, kes talle näkku vaadates poleks teda surnuks arvanud. Oma 
elu võlgnes ta vereuputusele, mis oli purskunud ta haavast ja teinud näost surnud maski. 

Tuli koldes oli kustunud, kuid vesi vanas malmpajas oli alles soe. Võtsin vasaku käega 
sangast, tassisin paja Joanna juurde ja valasin poole selle sisust talle näkku. Vesi uhtis 
suurema osa verest maha. Joanna oiatas, ta pea käändus ühele küljele, siis teisele. 

Kükitasin, koukisin välja alles niiske taskuräti ja pühkisin õrnalt ära ka ülejäänud korba. 
Kuul oli kündnud lihasse sügava haava, mis ulatus üle põsesarna oimukohani. Haav veritses 
ikka veel, kuid luu paistis olevat terve. 

Mu paremas püksitaskus pidi olema esmaabipakend. Kraamisin selle välja, karistasin 
hammastega veekindla ümbrise maha, sain kätte kaks rulli haavasidet ja kolm annust 
morfiumi väikestes plastiksüstaldes. 

Kaks neist tühjendasin kohe ta käsivarde. Lähemate tundide jooksul vajas ta organism 
kõike, mis aitaks teekonna raskusi taluda, sest see tõotas tulla ränk. 

Kolmanda ampulli juures jäin kõhklema, kas mitte tarvitada seda enda tarbeks, kuid 
otsustasin loobuda. Nüüd pidi mu mõistus säilitama äärmise selguse ja mõistlik oli oletada, 
et üha rohkem tunda andev valu mu õlas hoiab mind niikuinii tasemel. 

Kergitasin Joanna istuli ja panin põlve talle selja taha toeks. Kumbki side oli ligemale 
kolm jardi pikk, ja kuni ma ta pead sidusin, tegi morfium oma töö. Ta näojooned lõtvusid, ja 
kui ma ta jälle ettevaatlikult selili lasin, näis ta rahulikult magavat. Ainult äärmine kahvatus 
andis märku ta seisundist. 


Kinnitasin kabuuri paremalt puusalt vasaku käe alla ja üritasin teise sidemega ka oma õlga 
siduda, kuid see kukkus mul üsna lohakas välja. Seejärel eemaldasin Serafino püssilt rihma 
ja köitsin sellega parema käsivarre liikumatult vastu puusa. 

Päike võttis pilvede laialikihutamise tõsiselt ette, ja kui ma kella vaatasin, näitas see 
peaaegu seitse — muidugi hommikul. Võtsin põuest nailonriidele kleebitud topograafilise 
kaardi koopia, millega meid kõiki oli varustatud. Tänu riidele seisis see suplusest hoolimata 
kuidagimoodi koos ja ma sain situatsiooni hinnata. 

Hoffer oli öelnud, et ootab meid õhtupoolikuks teatud kvadraati Bellona tee ääres, ja 
sedapuhku polnud mul põhjust ta sõnades kahelda. Ka siis, kui ta ise [ ei tule, on seal 
autoga keegi tema kõrilõikajatest. Kuna Burke'il ja Piet Jaegeril tuli hoolt kanda ainult 
iseenda eest, jõuavad nad kärmesti kohale — eks neid kihuta muidugi tagant veel 
rahuldustunne hõlpsasti sooritatud teost. Oli ülimalt tõenäoline, et nad jõuavad 
kohtumispaika tublisti enne kokkulepitud aega. 

Minul polnud muud valikut, kui katsuda kuidagi Bellonasse jõuda, ja ma ei näinud, kuidas 
suutnuksin seda vähem kui kuue või seitsme tunniga. Ning võimalus, et mu kossid vahepeal 
üles ütlevad, polnud sugugi A'välistatud — olin ju verekaotusest nõrk. 

Kui päikesekiir mu selga torkas, tundsin esimest korda, et lõdisen üleni, sest olin üdini 
märg. Võtsin välja Rosa plasku ja rüüpasin lonksu brändit. Joanna Truscott lebas endiselt 
vaikselt ja rahulikult, käed vastu külgi. Kui ta olnuks tahutud marmorist, võinuks teda 
pidada hauamärgiks omaenese kalmul. Kui ta siia jätaksin ja üksi teele asuksin, jõuaksin 
Bellonasse ehk viie-kuue tunniga — ikka jälle eeldusel, et ma teel kokku ei kuku. Isegi nii 
kogenud mehel kui Cerda kulub päästesalga kokkusaamiseks tubli tund ja salga teekond 
ülesmäge siia kestab tunduvalt kauem kui mu allaminek. 

Järeldus oli käega katsuda. Kui ma Jätan ta siia, peab ta abituna lamama viisteist-kuusteist 
tundi, võibolla veel kauemgi. Selleks ajaks võib ta olla juba surnud, kuid see oli asi, mida 
ma ei kavatsenudki lubada. Joanna Truscott jääb elama ja .ma tahan korraldada nii, et viibin 
juures, kui Hoffer sellest kuulda saab. - Ennist rahulikult rohtu söönud loomad olid aasalt 
kadunud — küllap oli laskude ragin nad minema peletanud. Ukse kõrval nagis märkasin 
paari valjaid. Võtsin need kaasa, läksin metsa alla ja leidsin viimaks kitsepaari ja ühe eesli 
rahulikult põõsaste oksi näksi-mas. Eesel lasi tõrkumata endale päitsed pähe ajada ja järgnes 
mulle kuulekalt. Sidusin ta onni kõrvale lõõga. 

Eesleid oli Serafino muidugi kasutanud moona kohaletoimetamiseks, järelikult pidid 
kusagil olema ka koor-ttiasadulad. Olidki — onnis, mõlemad kohalikku eripärast tüüpi, 
meisterdatud nahaga kaetud puust ja 

varustatud V-kujuliste puust rõõndadega, kuhu pambud asetada. 

Brändi oli mulle pisut pähe hakanud, mistõttu «alu õlas andis justkui vähem tunda. 
Lohistasin ühe sadula õue ja kolmandal katsel läks mul korda seda eeslile selga upitada. 
Jumal teab, mis oleks saanud siis, kui loom oleks tõrkuma või iseloomu näitama hakanud, 
kuid õnneks seisis ta rahulikult, näkitses rohtu ja lasi sadulavöö kinni sikutada. 

Joanna Truscotti sadulasse tõstmisega oli palju rohkem vaeva, kuid pika jändamise peale 
sain ta põlvili, toetasin vasaku õla talle alla, tõusin, kandsin ta eesli juurde ja panin ta selili 
tagumisse rõõnda — see ei saanud muidugi toimuda kuigi hellalt. Kuid ta ei teinud häältki, 
vaid jäi lebama, nägu taeva poole ja jalad kahel pool eesli külgi. Tõin onnist teki, katsin ta 
kihni nii hästi, kui sain, ja sidusin mingi nöörijupiga kõvasti sadula külge. 

Kõige sellega valmis saanud, olin ma üleni higine. Istusin maha ja kobasin automaatselt 
sigarettide järele. Neist oli jäänud vaid kollaseks vettinud paber ja mul tuli laibad läbi otsida. 
Ricco rinnataskust leidsin viimaks pooliku paki kohalikke odavaid ja vastiku-maitselisi 
plärusid, kuid seegi oli parem kui mitte midagi. Suitsetasin ühe neist ära, lonksasin veel kord 
Rosa plaskust, mähkisin eesli päitseotsa kõvasti ümber vasaku käe ja asusin teele. 


Budistid usuvad, et kui inimene on küllalt kaua tegelnud meditatsiooniga, suudab ta üles 
leida oma oige mina ja siseneda joovastusseisundisse, mis lõppkokkuvõttes viib nirvaanasse. 
Halvimal juhul võimaldavat enese sisemisse minasse sulgumine kustutada välisilma, ja aeg, 
vähemalt selle sõna üldtuntud mõistes, lakkab olemast. 

Üks vana juut, kellega ma Kairo vanglas olin kongi jaganud, tutvustas mind vastavate 
võtetega ja päästis sellega mu elu, sest Augu õudusi poleks ma ilma nendeta üle elanud. 
Loendamatuid kordi eemaldusin ma sel kombel välisilmast, mähkisin end sooja 
hämarolekusse ja tõusin pinnale alles päeva, kahe, isegi kolme pärast — ja leidsin end elus 
olevat. 

Komberdades tol hommikul läbi Cammarata mäge ümbritseva kõnnumaa, juhtus minuga 
midagi väga sarnast. 

Aeg lakkas olemast, kivid, veetud orud ja viljatud järsakud sulasid taevaga üheks, kõik 
piirjooned paotasid teravuse, otsekui oleksid nad fookusest väljas, ja ma tuikusin edasi 
poolpimesi. 

Ma ei teadvustanud endale midagi. Ühel hetkel nägin end komberdamas eesli ees, 
järgmisel hüüdis kaeblik (hääl: «On olemas kaht liiki inimesi: klaverid ja klaveri-, 
mängijad.» 

Niisuguse lause oli öelnud kunagi Burke, kui istusime tsinkplekiga kaetud baarileti ees 
Mawanzas. Olin olnud sunnitud jooma leiget õlut, sest elekter oli ära ja jääkapp leti taga ei 
töötanud, ja Burke oli mekutanud oma igavese kohvi taga, sest kohv oli tollal olnud kõige 
kangem kraam, mida ta jõi. Olime üle elanud oma Katanga-lepingu esimese poole, 
kaotanud pooled oma mehed ja ees ootasid meid veel suuremad kaotused. 

Istusime, minul automaat õlal, ja kuulidest täkitud peeglist vaatasid vastu me enda näod. 
Niisugune situatsioon esineb igas Hollywoodi seiklusfilmis. Mäletan, et väljas kaikusid 
püssipaugud, lõhkesid mortiirimürsud, ragises raskekuulipilduja, vaikis ja ragises jälle — 
nad püüdsid snaipereid üle tänava asuva valitsushoone katuselt alla tuua. 

Kõikide kunstireeglite kohaselt ja selle järgi, et olin tollal vaevalt kakskümmend aastat 
vana, oleks see kõik pidanud paistma romantiline ja põnev nagu Bogarti filmis, kuid ei 
paistnud. Mul oli villand tapmisest, jõhkrusest, kogu sellest üleüldisest ebainimlikkusest oli 
mul kõrini. 

Köis, mis mind eluga sidus, oli katkemas, ma olin üle parda lendamas ja Burke tajus seda 
instinktiivselt. Ta hakkas vaikselt ja rahulikult rääkima. Tema jutt oli minu jaoks tohutult 
veenev, aga võib-olla veensin mina ennast, et see on veenev. Pidage meeles, et siis ma veel 
ei olnud avastanud Burke'is mingit valskust. 

Kui ta lõpetas, oli ta mind uskuma saanud, et olime seal kui ristisõjas, et meie püha kohus 
oli päästa mustad nende enda meeletuse tagajärgede eest. 

«Pea alati meeles, Stacey-poju, et maailmas on ainult kaht liiki inimesi: klaverid ja 
klaverimängijad.» 

Väljendamaks, et on neid, kes lasevad kõigel minna oma teed, ja neid, kes sellest kasu 
lõikavad, oli see muidugi ülearu keerukas metafoor, kuid ma jäin teda 

tollal uskuma. Sama päeva hilisõhtul pööras kohalik politsei relvad meie vastu, mul oli 
oma naha päästmisega liiga palju tegemist ja terve nädala jooksul polnud mul mahti muule 
mõelda. 

Praegu, siin mäenõlval, ujus see lause möödanikust taas minu juurde ja jäi kõrvu 
kumisema. Olukord, mil see oli lausutud, ilmus kirkana mu silme ette ja teatava imestusega 
taipasin ma, et Burke polnud seal nõndamoodi dotseerides silmas pidanud mitte niivõrd 
minu armetut isikut, kuivõrd just iseennast — minust polnud tal keda kuraditki, ei siis ega 
kunagi hiljem. Ta oli kõigest väest püüdnud mind oma usku pöörata, sest vajas mind — 
minust oli saanud umbes samasugune tema juurde kuuluv asi, nagu oli püstol ta peos, see 
tähendab tõrkumatu tapariist. Just see ma olin, siis ja alati. 


Ma komberdasin eeslit taga vedades edasi, aga mu mõtted uitasid ikka minevikus, seega 
Burke'i juures. Tema suhted Piet Jaegeriga olid nähtavasti hoopis teist laadi, minuga polnud 
ta midagi niisugust proovinudki — ju ta instinkt hoiatas teda. 

Nagu olen juba maininud, talus ta meie tutvuse algul hädavaevu mu kiindumust naistesse 
ja alkoholi. Alles ajapikku oli see hoiak muutunud nende nõrkuste tõredaks tunnistamiseks 
või isegi soosimiseks. Nüüd, takkajärele, pani mind lihtsalt imestama, kui mitu aastat tal 
ikkagi oli kulunud taipamaks, et just nende minu nõrkuste olemasolu aitas tal mind vormida 
oma mallide kohaseks. 

Kes ma tollal ikkagi olin — Stacey Wyatt või Sean Burke'i looming ja tegu? Ei! Kuradile! 
Mina olin mina, pisut teist tüüpi klaverimängija, mees, kes mängis klaverit iseenda lõbuks, 
aga mitte teistele kuulamiseks. 

Olime teel olnud ligemale neli tundi, kui peatusin, et Joanna Truscotti tervislikku seisundit 
kontrollida. Ta nägi välja täpselt samamoodi kui teele asudes, kuid ta hingas ja see oli 
peaasi. 

Ise olin ma valude piirist üle astunud, sukeldunud teispoolsusse nagu toona Auguski. Mu 
olg oli valu, mis polnud minuga seotud, mu paremat kätt polnud olemaski, ja kui pilved 
päikese katsid ja rasked vihmapiisad hakkasid kividelt üles pritsima, vantsisin mina ikka 
komistades edasi, mu tuju oli peaaegu rõõmus. 

sest see olin veel mina, Stacey Wyatt, ellujäämise suurmeister. 


Hiliskevadel või varasuvel, enne suurte kuumade algust, on äike Sitsiilia 
mägirajoonides igapäevane nähtus, pealegi sõuavad paar korda päevas või isegi sagedamini 
üle saare juhuslikud vihmapilved ja tühl jendavad oma koorma tingimata just mägedesse. 

Kui mõtlen sellele kõigele tagasi, siis just vihm vist päästis meid. On inimesi, keda ainult 
vihm loodusesse kutsub — nägu piitsutav vesi ergutab neid. Ka mina olen üks neist 
õnnelikest. Tol hommikul Cammarata mäe kohal puhkenud äike tõstis mu psüühilist toonust 
ja virgutas aina edasi rühkima. Kuid oli veel midagi rohkemat: äkki hakkas maailm minu 
jaoks elama. Ma ei kõmpinud enam läbi surnud kivikõrbe, vastupidi — igalt poolt uhkas 
mulle vastu värskust. 

Võib-olla ajas palavik mind jampsima, aga äkki leidsin end laulmas üht võõrleegioni 
vana marsilaulu, mille Legrande paarsada aastat tagasi oli õpetanud — siis, kui raha polnud 
veel teda rikkunud ja me alles lahinguvelled olime. 

Vihma muudkui valas, me ületasime madala künka, mis sulges ahta oru suudme, ja läbi 
saju halli kardina nägin maantee musta siu kõrval Bellona valgeid maju. Ma purskasin täiest 
kõrist naerma ja kisendasin taeva poole: «Sa oled mul peos, Burke, Jumala eest, nüüd oled 
sa mul peos!» 

Ma pöördusin, tahtes eeslit kiiremini astuma ergutada, ja nägin, et Joanna pea oli ühele 
küljele kaldunud ja et ta silmad olid pärani. Ta silmitses kaua-kaua mind mõttelageda 
pilguga, aga siis, väga pikkamisi, sigines ta huultele nõrk naeruvine. 

Talle midagi öelda ma ei jaksanud, paitasin ainult korraks õrnalt ta põske, haarasin 
ratsmed kindlamini pihku Ja vankusin künkanõlvast alla. Mu nägu oli taeva ja mu enese 
pisaraist märg. 

Et see viimane tund turnimist libedal järsul nõlval, lakkamatust sajust lirtsuvate mätaste 
vahel kõige hullem oli, selle vastu oleks raske vaielda. Kaks kowla libastusin ise ja kaotasin 
tasakaalu, üks kord vääratas eesel, rebis ratsmed mu peost ja oleks peaaegu jäärakusse 
vajunud — süda katastroofiaimusest rinnust välja kargamas, pidin ma pealt vaatama, kuidas 
ta kaldal rabeles. 


Joanna Truscott oli jälle silmad sulgenud ja arvatavasti ka teadvuse kaotanud. Haarasin 
eeslil otse suu kõrvalt ja asusin ründama järgmist perve, hoides looma pead püsti rohkem 
tahtejõu kui käerammuga. 

Aeg lakkas minu jaoks jälle olemast, kuid mul ön kuri kahtlus, et sedapuhku tõesti 
palavikust. Läksime justkui kuhugi allapoole, poril ja vihmal polnud otsa ega äärt, ja siis 
hakkas kellegi väga tõsine hääl eesliga tõrelema, et miks ta püsti ei tõuse ega kõnni nagu 
mees. Ja siis lämmatas selle hääle laul ja laulust sai fanfaarihüüd, mis tuli Hoggari 
mäestikust Sahara kõrbes ja kostis Indo-Hiina mädasoodesse välja. 

Mulle tundus, et vajun hämaruse õndsusse, kus pole enam midagi muud peale hubiseva 
tulukese õudselt pika tunneli lõpus, aga ma pilgutasin silmi, pääsesin õndsusest ja jäin 
mõlema käega rippu oma kalli elu valjaste otsa. 

Millal ma oma parema käe olin rihma vahelt välja kiskunud, seda ma ei mäletanud. 
Teadsin, et olin seda kuskil kasutanud — arvatavasti olin sunnitud kasutama — ja et valgele 
sidemele oli tekkinud siis punane vereplekk. 

See plekk oli väga ilus, kõige ilusamat värvi plekk, mida ma eales olen näinud, see elustas 
mu maskeerimisülikonna rohelisi ja pruune laike. Niikaua kui sadas halli vihma ja veri 
segunes rohelisega, oli maailm imetore, imekaunis paik. 

Künkaharjalt valgus alla lambakari nagu sogane jõgi ja lambad sagisid mu ümber ja igal 
pool ja karjus karjus nende peale ja pööras ringi ja jooksis teed mööda küla poole. 

Tundsin ära koha, kus olin Rosaga istunud, temaga pikutanud — seal lohus, 
päikesepaistel. Armas, armas 

Rosa — ta oli tahtnud mind ju hoiatada, kuid kartis nii väga, kartis Karl Hofferit. 

Siis tekkis vereplekk mu jalge ette ja see oli imelik. Raputasin pead ja vereplekist sai 
punane «Alfa Romeo», mis seisis Cerda õuel, kakssada jalga minust allpool. Kuulsin 
hämmeldunud hüüdeid, mehi jooksis jalgrada mööda minu poole. 

Kunagi, kui ma olin veel väikene poiss, olin kukkunud vanaisa villa aias puu otsast alla ja 
lamanud meelemärkusetult terve tunni, enne kui Marco mu leidis. Imelik, Marco pole üldse 
muutunud, ta pole päevagi vanem. Tema näol on samasugune ilme, ta pilgus segunevad 
pahameel, jahmatus ja armastus. Jah, nii palju aastaid on möödas, see on tõesti imelik. 

Ma istusin porilombis ja Marco põlv oli mulle toeks. «Kõik on korras, kõik on jälle korras, 
Stacey...» 

Ma kahmasin ta uhke lambanahkse kasuka revääridest. «Hoffer, Marco — Hoffer ja 
Burke! Nemad on minu jagu. Ütle -seda Vitõle. Ütle capole. Nad kuuluvad mulle, ainult 
mulle! Vendetta, Marco! Minu vendetta!» 

Ma kisendasin need sõnad Marcõle näkku ja Bellona mehed seisid vaikides ja kivinenud 
nägudega me ümber nagu erinnüsed mõnes kreeka tragöödias, oodates viimast verist 
etteastet ja kiites selle täielikult heaks. 


Praod laes moodustasid huvitava kujundi, mis — kui seda küllalt teraselt silmitseda — 
meenutas Apenniini poolsaart koos selle kannaga. Ainult Sitsiiliat ei olnud. 

Sitsiilia. Pigistasin silmad kinni ja tuhat erinevat mõtet lõi keerlema mu peas.. Kui need 
jälle avasin, seisis Marco mu voodi ees, käed küünarnukkideni uhke kasuka taskus. 

«Sul on vahva kasukas,» ütlesin. 

Ta naeratas sedasama naeratust, mida poisikesest peast nii hästi olin tundnud. «Kuidas sa 
end tunned?» 

Mulle oli peale laotatud paks hall tekk. Lükkasin selle kõrvale ja leidsin, et mul on ikka 
veel maskeeri-misülikond seljas. Ainult õlg oli voodilinast käristatud tibadega hoolikalt 
uuesti seotud. Tegin veel ühe ponnistuse, sain jalad üle voodi serva ja olingi istukil. 

«Ettevaatlikumalt!» hoiatas Marco. «Onn seegi, et ellu jäid.» 

«Vale arvamine,» kostsin mina. «Täiesti ja läbinisti 

vale arvamine. Mind ei saagi tappa. Kavatsen elada igavesti.» 

Naeratus kustus Marco näolt, ja kui veel Cerda tuppa tormas, taipasin tema näoilmest, et 
olin viimased sõnad lausa kisendanud. 

Ma nägin öökapil voodipäitsis oma kallist «Smithskz Wessonit», ma küünitasin selle järele 
ja surusin relva põse vastu. Metall oli nii külm, et kõrvetas — või mulle ainult tundus nii. 
Vaatasin nende murelikke nägusid ja hakkasin naerma — või arvasin, et hakkasin . .. 

«Kus tüdruk on?» 

«Minu magamistoas,» vastas Cerda. 

Olin sedamaid jalul ja vaarusin ukse poole, lükates kõrvale Marco toetava käe. Cerda 
taipas nagu nõiaväel mu kavatsust ja kiirustas ust mu ees lahti paiskama. Toahämaruses 
voodi ees nägin tõmmunäolist kuivetunud eite — see oli Cerda teinepool ja ta pöördus kära 
peale kohkunult ringi. 

Vahaja näoga neitsi Joanna lamas liikumatult, aga tema pea oli mähitud pisut puhtama 
sidemega kui minu õlg. 

Pöördusin Marco poole. «Mis siin toimub?» 

«Temaga on lood kehvad, Stacey. Rääkisin telefoni teel capo'ga. Lähim tohter elab kahe 
tunni tee kaugusel siit, kuid talle on juba antud käsk silmapilk kohale tõtata.» 

«Ta ei tohi surra!» ütlesin. «Kas sa saad sellest aru?» 

«Saan, Stacey, muidugi saan.» Ta patsutas mu käsivart. «Palermost sõitis välja 
erahaiglaauto kahe Sitsiilia parima tohtriga. Tüdruk aidatakse jalule. Vaatasin järele, haav 
on küll jõle, aga mitte surmav. Sul ei tasu muretseda.» 

«Aga Hofferil tasub,» torkasin vahele. «Tema usub, et tüdruk on surnud. Temale on 
äärmiselt oluline, et oleks.» Vaatasin Marcot pisut terasemalt ja noogutasin mõtlikult. «Nii 
et te siis teadsite seda, on see nii? Teadsite kõike.» 

Ta ei mõistnud mulle vastata ja üritas julgustavalt naeratada. «Viska see Hoffer peast, 
Stacey, küll capo temaga asjad joonde ajab. Tal on selleks nüüd kõik valmis.» 

«Kui kaua tal kõik juba valmis on?» küsisin. «Nädal? Kuu? Ta kasutas mind ära, eks ole, 
Marco? Ta kasutas mind ära nagu iga teisegi näraka.» Märkasin, 

et vasakus käes oli mul ikka veel «Smith £z Wesson», ja ma torkasin relva kabuuri. «Aga 
sellega on nüüd lõpp. Nüüd teen isiklikult Hofferiga sotid sirgeks.» 

Pöördusin ja uurisin tüdruku nägu. Kui ta veel ei olnud surnud, siis kõige lähemal ajal võis 
see juhtuda, nii ma vähemalt arvasin. Ma käratasin Marcõle: «Me asume kohe teele! 
«Aliaga». Sõidame haiglaautole vastu.» 

«Tal on õigus,» sekkus Cerda. «Kui see vihm järele ei jää, ei pääse varsti keegi kurat siit 
enam välja.» 

«Ja haiglaauto ei jõua iialgi siia üles,» veensin kannatlikult. 

Cerda kibrutas laupa ja vaatas Marco poole, kes abitult õlgu kehitas. «Võib-olla on sel 
mõte sees...» 

Edasi sündis kõik kiiruga. Nad mähkisid Joanna tekkidesse, laotasid tekke paksult ka auto 
esi- ja taga-istme vahele ning panid tüdruku sinna pikali. Mina ronisin juhi kõrvale ja Cerda 
kummardus kinnitama mu turvavööd. 

«Andke capole edasi minu lugupidamine, eks?» ütles ta. «Ütelge, et tegin kõik täpselt 
tema käsu järgi.» 

«Muidugi.» Kui auto liikuma hakkas, kummardusin aknast välja ja hüüdsin inglise keeles: 
«Edasi, maffia, ikka edasi!» 

Kardan siiski, et selle loosungi tähendus ja inglaslik iroonia jäi talle tabamatuks. 

Mu märkus vihmaga põhjatuks muutuvate mägiteede kohta läks täkkesse. Kui öelda, et me 
auto tagarataste all muutus tee lausa olematuks, võiks see paista liialdusena, kuid oli tõele 
siiski väga lähedal. 


Ma ei hakka kinnitama, et sõitsime mägedest alla rohkem kui kahekümnemillise 
tunnikiirusega, sest kui oleksime seda teinud, oleksime lennanud õige mitu korda kuristikku, 
aga paraku pole «Alfa» mitte lendamiseks tehtud. 

Ei, ma ei muretsenud. Kõigel sündival oli mingi paratamatuse maik man. Sitsiillased on 
põline rahvas ja just see enda põlisuse tunne oli hetkel minus ülekaalus. Ma ei uskunud 
mingeid eelaimusi, ma teadsin, et mäng alles käis, et selle haripunkt seisis veel ees. Aga 
tulemus oli ette määratud, seda ei saanud keegi ära hoida, ei mina ega ka Burke. 

Mu veendumusele lisas kindlust muidugi ka see, et 

praegu roolis istuv Marco oli mu vanaisa nõndanimetatud ristipoeg, kolmas mees Mila 
Miglial — Tuhandel Miilil. 

Sulgesin silmad ja jäin magama. Nagu hiljem teada sain, olin maganud kaks tundi ja me 
olime peatunud peateel Vicari küla juures. Need kaks tundi olid kuulunud ainult mulle. 

Kui ärkasin, toppisid nad parajasti kanderaamile tõstetud Joanna Truscotti haiglaautosse. 
Ka mina tahtsin välja ronida, kuid mu jalad ei võtnud vedu, ja kui valges kitlis halli 
habemega mees minupoolse ukse lahti tõmbas, pidi ta ühtlasi mu kinni püüdma. 

Mällu on sööbinud kusagil tagaplaanil askeldav Marco, aga peamiselt just mu 
kuldraamides prillide ja halli habemega sõber. Ütle mis sa ütled, aga arstid näevad alati väga 
auväärsed välja — isegi maffia ars- tid. 

Joanna oli pandud ambulantsiauto teise serva, sedagi ma mäletan, ja üks mees oli tema 
kohal kummargil. Ning siis ilmus jälle mu vaatevälja Hallhabeme lai naeratus, tema 
prilliklaasidelt peegeldusid tuled ja tal oli süstal käes. 

Ma tahtsin öelda ei, ma tahtsin teda eemale lükata, kuid mu liha oli nõdraks jäänud, ja siis 
saabus jälle pimedus: minust ja Hallhabemest olid saanud sõbrad. 

Pärani lükatud klaasuste taga seisid paplid rivis nagu rünnakukäsku ootavad sõdurid. 
Vastu päeva hääbuvat palangut paistsid nad üleni mustadena. Mahe tuuleõhk puhus pikad 
valged kardinad toa jaheda hämaruse poole kummituslikult pungi. Taassünd on alati 
võimatult raske olnud, kuid minu taassündi hõlbustas imeilus õhtu — ilusamat polnud ma 
iial näinud. 

Olin jälle terve, olin rahulik ja välja puhanud, mul ei valutanud kuskilt — kuni paremat 
kätt liigutasin ja mu parem õlg sädemeid pilduma hakka's. Mu voodi jalutsis istus põetaja ja 
luges väikese lambi valgel mingit raamatut. Kui liigutasin, tõstis ta silmad ja ta valge 
tärgeldatud tanu hõljus nagu nimbus Madonna pea kohal. Ta kummardas ja pani käe mulle 
laubale, ja see oli kõige külmem ihuliige, mis kunagi on mind puudutanud. 

Põetaja tõusis ja sulges väga vaikselt ukse enda järel. Sedamaid avanes see jälle ja tuppa 
astus Hallhabe. 

«Kuidas te end tunnete?» küsis ta itaalia keeles. «Elusalt. Märkimisväärselt tore tunne. 
Kus ma olen?» «Barbaccia villas.» 

Ta süütas lambi mu päitsis ja katsus tõsiselt ja tasakaalukalt mu pulssi. Siis toodi lagedale 
vältimatu stetoskoop ja käidi sellega mu rinnakorv ratasringi läbi. 

Ta noogutas, muidugi iseendale, ja torkas stetoskoobi tagasi rinnataskusse, «õlg teeb 
valu?» 

«Kui liigutan, siis natuke teeb.» 

Uks Hallhabeme selja taga avanes jälle. Ma tajusin vanaisa juuresolekut veel enne, kui 
tundsin havanna sigari aroomi, millest kõik ta riided olid läbi imbunud. Siis jõudis ta lambi 
valgusringi ja ta mõtlik päevitunud nägu oli kiviselt rahulik nagu alati. Cesare Borgia on 
igavene ja hävimatu — vanaisa oli ta taaskehastus. 

«Kas usud, et surm sindki kunagi puudutab?» 


Ta naeratas, nagu oleks kõik aeg kursis mu mõttekäikudega. «Noh, see mu kallis tütrepoeg 
ei kavatsegi alla anda, mis, Tasca?» 

«Tjah, vähemalt selle kuuli elab ta küll üle, kuigi meil tuleb kõvasti vaeva näha, et ta õlg 
liikumatuks ei jääks.» Tasca vaatas leebe etteheitega ülevalt alla 

mu peale. «Te poleks tohtinud seda kätt üldse kasutada, noormees. Olete talle kõvasti 
kahju teinud.» 

Ma ei hakanud vaidlemisega vaeva nägema ja ta pöördus taas vanaisa poole. «Ei, mulle 
teeb muret just tema üldseisund. Psüühilises mõttes on ta turninud kuristiku kaldal. Väike 
müks — ja ta lendab alla.» 

«Kas kuulsid?» Vähe puudus, et vanaisa oleks mind oma jalutuskepiga torganud. «Tahad 
sa noorelt surra, mis?» 

«On sul paremaid pakkumisi?» 

Püüdsin näida rõõmsameelne ja ninakas, kuid Tasca ei paistnud seda heaks kiitvat. 
«Kuulsin, et olete olnud vangis?» 

Noogutasin. «Midagi sinnapoole — viibisin Egiptuse-tüüpi sunnitöölaagris.» 

«Ja töötasite ahelates?» Esmakordselt lugesin ta näolt mõningast kimbatust. «Nüüd siis 
teame.» Jälle pöördus ta vanaisa poole. «Kui noormees jalule saab, peab ta tulema minu 
juurde läbivalgustusele, capo. Ta kopsud võivad kahjustatud olla ja ma sedastasin ka selgeid 
märke väljaravimata verikusesusest, mis aga tähendab, et neerud on vigastatud. Ta psüühika 
vajab kosumist ja vähemalt paariks kuuks peab ta igasugusest tegevusest loobuma — täielik 
rahu ja hoolikas poetamine on see, mida tal tarvis on.» 

«Ma tänan teid, doktor Kondisaagija,» ütlesin. «Te tõotate mulle meeldivat tulevikku.» 

Tasca oli mu repliigist täiesti segadusse aetud, kuid vanaisa saatis ta minema. «Minge 
tagasi tüdruku juurde. Tahan oma tütrepojaga nelja silma all rääkida.» 

Piinlik tunnistada, aga alles vanaisa sõnad tuletasid mulle meelde, et ka tüdruk on veel 
olemas. «Sa lasid Joanna Truscotti siia tuua? Kuidas tal läheb?» 

Vanaisa tõmbas tooli lähemale ja istus. «Tal läheb kenasti, Stacey. Tasca on Sitsiilia parim 
neurokirurg. Ta vedas siia portatiivse röntgeniaparaadi ja valgustas Joanna Truscotti läbi. 
Tüdrukul oli õnne — koljuvigas-tusi ei ole. Arm jääb küll ja võib-olla kogu eluks, kuid osav 
juuksur varjab selle ära nagu ei midagi.» 

«Kas teda ei peaks siiski kliinikusse saatma?» 

Vanaisa raputas pead. «Pole tarvis. Ega tema eest seal paremini hoolitseta ja pealekauba 
on tal siin julgem.» 

Tegin katse end istukile ajada, mu magu tõmbus krampi. «Hoffer teab siis?» 

Ta surus mind õrnalt padjale tagasi. «Ainult seda, et ta yõõrastütar on surnud. Ametlikult, 
nii et jutu võiks avalikult teatavaks teha, muidugi veel mitte, kuid ta jõudis juba mulle 
helistada.» 

«Ja ütles sulle, et tüdruk on surnud?» 

Ta raputas pead. «Ta palus mul täna õhtuks Pea-nõukogu kokku kutsuda. See peab algama 
poole tunni pärast.» 

«Ma ei saa aru. Mis Peanõukogu?» 

«Ega sa ometi mõtle, et maffia allub ainuisikuliselt mulle, Stacey?» Ta naeris. «Jah 
muidugi, mina olen capo — kogu Sitsiilia capo, kuid kõik tähtsamad otsused teeb siiski 
Peanõukogu. Meil on omad seadused ja neid peavad täitma eranditult kõik.» Ta kehitas 
õlgu. «Ilma oma seadusteta poleks me mitte kui midagi.» 

Kõrgeauline Ühing. Nüüd vangutasin mina pead. «Hüva, ma ei suuda praegu võib-olla 
tõesti selgesti mõelda, kuid ütle mulle jumalapärast, mis Hofferil siia asja on?» 

«Kõigepealt jutustad sa mulle, mis seal mägedes õieti juhtus. Siis räägime edasi.» 

«Ära tule mulle rääkima, et sa midagi ei tea!» 

«Mina tean ainult tagapõhja. Ja nüüd ole pai poiss ja tše, mis ma ütlesin.» 


Ma siis jutustasin. Jutustasin üksikasjaliselt, muu hulgas ka juba alguses tekkinud 
kahtlustest. Ta kuulas mind kulmugi kergitamata — isegi siis, kui kirjeldasin pilti varast 
veresauna meelega teravdatuna. 

Kui olin lõpetanud, jäi ta hetkeks sõnatult istuma. «Ühte asja ma ei taipa, Stacey: miks sa 
nendega kaasa läksid? Sa teadsid, et see sinu Burke oli käitunud sinuga näruselt, teadsid, et 
Hofferi juttu ei saa küüne-võrragi usaldada, teadsid, et isegi mina ei olnud avaldanud sulle 
kogu tõde, aga ikka sa läksid ... » 

«Jumal seda teab,» vastasin mina, ja kui ma nüüd takkajärele põhjustele mõtlesin, ei 
osanud neid .isegi enesele ära seletada, ausõna. «Vist oli see nõndanimetatud surmaihaldus.» 

Ütlesin need sõnad välja, aga kohe hakkas kogu mu olemus nende vastu mässama. «Ei, see 
on jama. Läksin Burke'i pärast — ikka ja jälle Burke'i pärast. Meie vahel on midagi, mida 
sõnadesse panna Ei saa, isegi 

mitte iseenese tarbeks. Rohkem ei oska ma midagi öelda.» 

«Vististi vihkad sa seda meest. Niisugune järeldus surub ise ennast peale.» 

Jäin mõttesse ja venitasin siis. «Ei, see pole vihkamine, see on midagi hoopis enamat. Ta 
tiris mind endaga kaasa pimedasse maailma, mille ta ise enda jaoks oli loonud, tegi minust 
selle, kes ma tegelikult ei olnud, vormis mind enda näo järgi. Kui ülal mägedes olime, leidis 
ta oma jõledustele kiivakiskunud seletuse: ta olevat surmani haige inimene. Ma arvan, et 
seletust oma käitumisele oli tal kõige rohkem vaja just enda jaoks, kuid ta valetas isegi 
endale. Ta oli läbinisti mäda juba ammu enne, kui ta kopsud mädanema hakkasid. Ta 
seletas, aga millegi eest vabandada ta ei kavatsenudki.» 

«Ahaa — nüüd hakkab mulle midagi koitma,» lausus vanaisa. «Sa vihkad teda sellepärast, 
et ta pole kaugeltki see, kelleks sina teda olid pidanud.» 

Tal oli õigus, kuid ainult osaliselt. «Midagi sinnakanti. Esimestel päevadel pärast meie 
kohtumist nägin ma temas ainsat tugevat isiksust selles hullunud maailmas. Ma jäin teda 
jäägitult uskuma.» 

«Ja hiljem?» 

«Hiljem polnud mitte midagi.» Ma raputasin jälle pead. «Mina olin see, kes muutus, tema 
mitte. Ta on alati olnud see, kes praegugi — kohutav nähtus. Toda Sean Burke'i, kelle ma 
Lourenco Marguesis välja mõtlesin, pole kunagi tegelikult eksisteerinud.» 

Vaikus valitses me ümber. Viimaks vaatasin ma talle uuesti otsa. «Sa teadsid, mida nad 
kavatsesid, eks ju?» 

«Ainult osaliselt ja ülejäänut võisin ette kujutada. Hoffer saadeti pärast vanglast 
vabanemist Ühendriikidest välja. Vanglas istus ta maksudest kõrvalehiilimise eest. 
Ameerikas oli ta töötanud koos Cosa Nost-raga ja siia tulles tõi ta hulga tolle Ameerika- 
Sitsiilia maffia mehi endaga kaasa. Neil oli palju uusi ideid, nagu olen sulle juba rääkinud. 
Uimastid, prostitutsioon, teised inimlikud pahed. Mina ei tahtnud neid ideid omaks võtta, 
kuid need mehed kuulusid ju siiski maffiasse .. .» 

«Kes on sees, sel ei ole kunagi teed välja?» 

«Just nimelt. Peanõukogu otsustas, et neil on õigus jääda.» 

134 

«Ja sina võtsid nad oma tiiva alla?» 

«Enamik neist olid tugeva ärisoonega mehed, seda peab nende auks küll ütlema. Hoffer 
näiteks võttis oma hooleks meie huvide kaitsmise Gela õliväljadel. Sellel kohal on ta teinud 
tublit tööd, kuid ma pole teda kunagi täiesti usaldanud — ei teda ega tema mehi.» 

«Ja need mehed töötasid sinu vastu?» 

«Miski ei ole nii lihtne, kui näib. Vahel on mul nendega ebameeldivusi olnud — kord 
üksikult, kord terve kambaga. Nad on arvanud, et nende käes on käkitegu saata too vana 
lollakas Sitsiilia mats kus kurat. Võtta kõik tema käest üle. Kui üks katse nässu läks, 
mõtlesid nad midagi muud välja.» 


«Sealhulgas põrgumasina, mis tappis mu ema? Sa teadsid, et nad tahavad sind tappa, kui 
see vähegi võimalikuks osutub, ja ikkagi tegid nendega koostööd?» Ma vangutasin pead. 
«Haid — rebite üksteist tükkideks, kui vaid verd haistate.» 

«Ikka ei saa sa aru,» ohkas ta. «Koostööd teha oli otsustanud ju Peanõukogu, mitte Vito 
Barbaccio. Meie seadused ütlesid, et neil on õigus jääda, ja nad jäid. Isiklikud suhted olid 
hoopis teisest ooperist.» 

«Ja sina tapsid neid kõigi teie seaduste järgi, seda tahtsid sa vist'mulle öelda?» 

«Igaüks neist võis olla valmistanud pommi, mis tappis su ema. Aga võib-olla ka, et nad 
kõik koos.» 

«Miks siis see Hoffer veel ringi kõnnib?» 

«Rohtu antakse ikka tilkhaaval. Mul on oma viis asju ajada,» ütles ta süngelt. «Hoffer on 
kohutavalt rumal mees — nagu kõik mehed, kes end targaks peavad. Ab.Mlus raha pärast 
inglise aristokraadi lesega, õnnetuseks oli too naine nutikam, kui ta arvas, ja sai tema 
tõelisest armetusest õige pea aru. Ta ei jätnud Hofferile pennigi.» 

«Miks ta Hofferist lahku ei läinud?» 

«Tont neid naiste asju teab... Võib-olla oli neil kunagi suur armastus... Seepärast tuli 
Hofferil endal ta hoolega lavastatud autoõnnetuse läbi teise, paremasse ilma saata — 
muuseas, ta ei aima Siiamaani, et mina seda tean — ja siis avastas ta oma hirmsaks pet- 
tumuseks, et tal pole midagi saada.» 

«Kõik jäi Joannale?» 

«Täpselt. Ainult, et ilusate, usaldust kuulutavate sõnade taga seisis siiski klausel, et teises 
liinis on põhipärija 

Hoffer, kui Joanna peaks enne pärandi avamise õiguse omandamist surema. Kui tüdruk 
täisealiseks saab, on mehel lips läbi. Tund aega pärast seda on tüdrukul õigus teha testament 
mingi heategevusasutuse või viienda põlve sugulase kasuks. Siis pole Hofferil enam isegi 
tüdruku tapmisest mingit kasu.» 

Vanaisa tõusis, astus akna alla ja jäi sinna seisma nagu must viirastus. «Kuid mitte ainult 
ahnusest ei taha ta võõrastütre rahale käppa peale saada. Ta kardab. Teda ähvardab 
surmanuhtlus. Ta on kasutanud meie kapitali — maffia kapitali — mitmeteks kahtlas-teks 
tehinguteks kullaga, peamiselt Egiptuses. Ta lootis saada määratut kasu, kuid ainult 
iseenesele. Paraku andis keegi Egiptuse ametivõimudele sellest märku. Kahel korral jäid ta 
kullapaadid vahele.» 

«Keegi andis võimudele märku? Keegi, kelle nimi on Vito Barbaccia?» Naersin, kuni 
hakkasin läkastama ja vanaisa tõttas mu aseme juurde ning ulatas klaasiga vett. Jõin mõne 
lonksu ja andsin klaasi tagasi. Vähemalt olin ta pannud oma muret ilmutama. 

«Kas sa ei leia, et kõiges selles on mingi kuratlik iroonia?» küsisin. «Kas sa ei teadnud, et 
ühte nendest paatidest juhtisin mina? Et just nii kukkusin ma Egiptuse sunnitöövanglasse?» 

Viimaks ometi olin suutnud ta külma rahusse mõrad lüüa. Ta käsi tõusis, nagu midagi 
eemale tõrjudes, ja ta nägu oli väga kohkunud. «Stacey... » kogeles ta. «Mis ma oskan 
ütelda? Siis mina tegin seda...? Sulle .. .?» 

«Unusta ära,» rahustasin. «Tragöödiat ei anna sellest teha — liiga kentsakas on kogu see 
lugu. Parem loe mulle põnevusjutu järgmine peatükk ette.» 

Ta polnud nähtavasti veel suutnud end koguda ja vajus mu sängi kõrvale tugitooli. «Olgu 
siis. Hofferile tuli anda võimalus oma tegevust selgitada, sest kahjukannatajaks ei võinud 
Ühing ju jääda. Peanõukogu kogunes asja arutama. Hoffer tunnistas kõik avameelselt üles, 
kuigi väitis, et oli tehingu plaanitsenud Ühingu enda huvides. Suurt abi tal sellest väitest 
muidugi ei olnud, sest kui seda isegi tõe pähe võtta, Pea-nõukogult polnud ta niisuguseks 
äriks volitusi saanud. Ta möönis oma täielikku isiklikku vastutust ja palus aega kahju 
hüvitamiseks.» 

«Ja see aeg anti talle?» 

«Keeldumiseks polnud põhjust. Ta seletas Peanõukogus, et vastavalt oma naise viimasele 
tahtele olevat ta pidanud põhikapitali jätma Ameerikasse ja et selle ümberpaigutamine 
võtvat veel kaks voi kolm kuud. Siis vabanevat tal raha rohkem kui küllalt, et tekkinud 
kahju Ühingule tasuda.» 

«Ja Peanõukogu jäi teda uskuma?» 

«Valetada polnud tal ju mõtet, sest kui ta raha välja poleks nõidunud, oleks meie käsi teda 
tabanud niikuinii, ükskõik kuhu ta ka ei põgenenuks.» 

«Aga sina teadsid, et ta valetab?» 

Vanaisa noogutas rahulikult. «Hofferi rumaluse mõõdupuu on just see, et ta ei suutnud 
tunnistada vana rumala Sitsiilia matsi mõistuse üleolekut enda omast. Olen alati käinud 
sammu võrra temast ees — ükskõik, mis ta ka ette ei võtnud-. Nägin tema naise testamendi 
fotokoopiat veel enne, kui ta ise selle sisuga tutvuda sai.» 

«Miks sa sellest siis Peanõukogule ei rääkinud?» 

«Sest ma olin uudishimulik. Ma tahtsin näha, kuidas ta kavatseb välja keerutada.» 

«Ja tahtsid kõndida sammu võrra temast ees nagu alati?" Sa teadsid, et tema ainus 
võimalus oli tappa oma võõrastütar enne täisikka jõudmist?» 

«Ütleme vahest nii, et teades testamendi sisu, paistis see mulle kõige tõenäolisema 
võimalusena. Hiljem sain haisu ninna tema kaubast Serafinoga ja kuidas see tal lörri läks.» 

«Ja siis ilmusin lagedale mina ja asi tuli uuesti päevakorda .. .» Olin jälle maruvihane. 
«Kui sa teadsid, et tüdruk tahtis Hofferi eest oma sünnipäevani Sera-lino juurde varjule 
jääda, siis pidid ka teadma seda, et too jutt, mille Hoffer meie röövkäigu ettekäändeks tõi, 
oli üks vale vale otsa. Et dessandil oli üks ja ainus eesmärk — tüdruk vagaseks teha.» Olin 
hääle kõrgeks kruttinud. «Aga kui ülal mägedes kogu selle jama jälile sain, mida kuradit 
arvasid mind siis tegevat? Või mõtlesid, et luiskan sulle? Või et minust on lapsukeste 
mõrtsukas saanud?» 

«Ära ole narr, Stacey,» ütles ta külmalt. «Sina oled liha minu lihast ja ma tunnen sind. 
Meie jätame sedalaadi teod Hofferi ja Burke'i ja teiste nendetaoliste teha. Nende teha, 
kellele au on paljas sõnakõlks.» 

«Au?» Ma naersin tigedalt. «Kas sa siistõesti ei 

taibanud, et Burke'il pole teist võimalust, kui mindki maha lasta, sest ta teadis, et ma ei 
jää, mokk töllakil, pealt vaatama, kuidas ta tüdruku mõrvab? Et sina, sinu vaikimine saadab 
mind niisama kindlasse surma kui Hofferi sepitsused?» 

«Ja ka sina ei näe, et mul polnud valikut,» seletas ta kannatlikult. «Kuula ja katsu aru 
saada, Stacey. Pea-nõukogu lubas Hofferile ajapikendust, andis talle teatud aja kahju 
korvamiseks. Kuidas Hoffer kavatses seda 1 teha, see polnud meie asi. Peanõukogu tahtis 
oma raha või tema elu — ei midagi vähemat. Aga kui Ühingu liikmele on antud aeg, siis 
lastakse tal operatsioon läbi viia oma äranägemise järgi, teistel pole lubatud sinna vahele 
segada. Kui oleksin sind hoiatanud, et ta kavatseb tüdrukut tappa, või õhutanud sind seda 
takistama, siis oleks mind süüdistatud maffia ühe vanima seaduse rikkumises.» 

«Ja see tähendanuks lõpuks ometi Vito Barbaccia surma, seda tahtsid vist ütelda?» 

«Surma?» Ta oli siiralt imestunud. «Sa usud, et hirm surma ees takistas mind sind 
hoiatamast? Aga ma ju seletasin sulle: seadused on kõigile täitmiseks, ka capo'le. Ilma oma 
seadusteta pole me mitte midagi. Seadustes on Ühingu jõud, tänu nendele oleme ellu jäänud. 
Oo ei, Stacey — see, kes seadusi rikub, on surma ära teeninud. Ja ta sureb.» 

Hetkeks vilksatas läbi mu pea, et hakkan vist segi minema. Mulle tundus, et liigun mingis 
tundmatus riigis, kus hoiakud ja käitumisreeglid on formaalsemad ja arhailisemad, kui olid 
keskajal Ümarlauarüütlitel. 

Mõtlemine nõudis ülimat pingutust, kuid siiski sain hakkama küsimusega: «Ja ikkagi ei 
saa ma otsi kokku. Mina ei teadnud, et Hoffer on mafioso, kuid Hoffer teadis, et mina olen 
sinu tütrepoeg. Pealegi ei salanud ma Burke'i ees, et olin sinuga seda ettevõtmist arutanud .. 
» 


«Ja mis neil sellest? Lugu võõrastütre röövimisest kõlas tõepäraselt, kaasa arvatud 
põhjendused, miks j tüdruk ise oli asja nii rahulikult võtnud. Kõik, ka mina, oljd uskunud 
seletust Ameerikas külmAatud aktivatest. Oht, et keegi hakkaks neid kahte asja seostama, 
oli peaaegu olematu.» 

Mingi mõte siin sees ju oli. Maffia košmaarse poliitika maailmas kõlbas see seletus 
niisama hästi kui iga 

teinegi, millega vanaisa oleks võinud lagedale tulla. 

«See kõik ei seleta ikkagi, miks ei võinud sa mind kuidagi hoiatada,» venitasin mõtlikult. 
«Oleksid kas või ääri-veeri vihjanud, mis teoksil on, või öelnud ainult, ent ka Hoffer kuulub 
maffiasse — kui ma esimesel õhtul siin sinuga neid asju arutasin.» 

«Ainult siis, kui oleksin rikkunud seadust, Stacey, ja seda ma ei võinud teha. Hoffer teadis 
seda, teadis ka, et minu huvides oli suu pidada. See oli Hoffer, kes sinu kaasa tõmbas — 
Hoffer ja 'too sinu Burke, kes sul suud-silmad täis valetas. Kui sina nende vastu pöörasid, 
siis tuleb neil süüdistada ainult iseennast.» 

«Tol sinu Peanõukogul võib teistsugune arvamine tekkida. Neil oleks raske uskuda, et su 
tütrepoeg ei töötanud sinu otsese käsu all.» 

«See selgub õige pea. Sa pead koosolekule tulema, Stacey, ja nägema kõike oma silmaga. 
Sulle peaks see huvi pakkuma.» 

«Huvi pakkuma!» Arvan, et oleksin talle äianud, kui ta oleks küllalt lähedal olnud. «Ma 
oleksin võinud seal ülal surma saada, kas sa sellest saad aru?! Ma armastan sind — olen 
kõigest hoolimata alati armastanud — ja sina saadad mind sõna lausumata mingite tobedate 
ja aegunud seaduste nimel peaaegu kindlasse surma! Nii mõttetut mängu ei hakkaks isegi 
koolijütsid mängima.» 

Ta kortsutas kulmu. «Stacey, usud sa tõesti, et saatsin sind kindlasse surma.» Ta hakkas 
kalgilt naerma. «Hästi, olgu nii. Mul oli tol õhtul kindel kavatsus sind sellest supist eemal 
hoida, kui vaja, siis koguni jõuga. Aga siis ma tajusin, et räägin oma tütrepojaga, nägin teda 
tegutsemas, nägin, mida ta tõeliselt väärt on — ta orilidini mafioso nagu ta vanaisagi, ainult 
parem. Ja siis veel see Burke, see tühi koht, see kõndiv koolnu, kes veab laibalehka enda 
järel nagu köit — ma ei suutnud kuidagi uskuda, et minu tütrepoeg niisugusega toime ei 
tule.» 

Ta hääl oli kahanenud kähedaks sosinaks, ta oli kummardunud mu näole väga lähedale, 
sängi servale toetatud käsi kandmas kogu ta keha raskust. Vahtisin talle hüpnotiseeritult 
silma. 

«Kuidas sa küll ei mõista, Stacey? Hofferile pidi jääma tema võimalus, seadus ütleb nii, 
aga ma tahtsin näha teda maoli roomamas, sest mul on kuri kahtlus, 

et just tema on see, kes kannab otsest vastutust mu tütre hukkumise eest. Ma tahtsin, et ta 
plaanid haledalt läbi kukuksid, ja jätsin seepärast tema hävitamise kõige parema, kõige 
halastamatuma mafioso hooleks, keda ma üldse tundnud olen.» 

Vanaisa ajas end sirgu ja läitis järjekordse sigari, aga minul käisid halli lootusetuse 
aimusest judinad üle keha. «Just niisugune mäng on sinu maitse järgi, eks ole? Mida 
keerulisem, seda parem. Sa oleksid saanud Hofferile kuuli pähe kihutada igal ajal — kodus, 
tänaval, ükskõik kus. Aga ei, see sulle ei kõlvanud, sina igatsesid klassikalist draamat.» 

«Need kestavad alati kauem,» ütles ta külmalt, tõusis, nipsas tuhakübeme kuuereväärilt ja 
kohendas lips" «Nad peaksid iga hetk siia jõudma. Saadan Marcog sulle mõned rõivatükid.» 

Uks sulgus tema selja taga, mina jõllitasin het' mõttetühja pilguga lage, lasin siis jalad üle 
sängiserv rippu ja proovisin tõusta. 

Kõndisin aknani, pöörasin ringi ja tulin voodi ett tagasi. Mu pea käis ringi rohkem, kui 
oleksin osanu karta, õlg tegi iga liigutuse juures põrguvalu, kui viimaks sain ma 
kuidagimoodi nakkama. 


Tuhlasin parajasti tualettlaua sahtlites, kui Marco sisse tuli. Ta viskas seemisnahkse jopi, 
valge nailon-särgi ja diagonaalriidest püksid voodile ja tõmbas taskust «Smith x Wessoni». 

«Kas otsid seda taga?» 

Ta ulatas mulle relva. Kaalusin seda hetke peopesal, lõin silindri keerlema ja puistasin 
padrunid voodile. 

Seejärel laadisin revolvri uuesti, pöörasin silindri õigesse asendisse ja torkasin relva 
kabuuri. «Rahatasku oli mul ka.» 

«Iseenesest mõista.» 

Ta kraamis selle lagedale oma taskust, andis minu kätte ega lausunud ühtki sõna, kui selle 
sisu kontrollisin. 

«On nad kohal?» 

«Enamjaolt.» 

«Ja Hoffer?» 

«Pole veel tulnud.» 

Märkasin, et mu käed vabisesid pisut. «Aita mind riidesse. Me ei tohi lasta neil oodata.» 

140 


16 


Nad kogunesid salongi, mina aga jäin terrassile, istusin vwnapuuväätidesse mähkunud 
võre taha korvtooli. Marco jäi mu selja taha seisma ja me valmistusime kuulama. 

Nägime sealt suurepäraselt toa sisemust ja meil ei saanud kaduma minna ükski sõna. 
Vanaisaga kokku oli neid kaheksa — välimuselt üsna esinduslik kamp. Kolm neist olid 
tõelised vana stiili capo'd — nemad kandsid rõhutatult kulunud rõivaid. Neljas oli pintsaku 
seljast visanud ja demonstreeris odavaid maitsetult kirevaid püksitrakse. Ülejäänud olid 
kallistes kergetes ülikondades, aga elegantsilt ei saanud ükski neist ligilähedalegi vanaisale, 
kes kandis moodsat kreemikat suveAlikonda. 

Hõiferil varjasid poolt nägu tumedad prillid, muidugi edevuse pärast, ja ta vastas 
tasakaalukate noogutustega oma parempoolse naabri sosinale. Väliselt tundus ta täiesti 
rahulik, ent ma oleksin kangesti teada tahtnud, mis toimub tema sisimas. 

Vanaisa kõlistas tillukest hõbekellukest ja õrn tilin katkestas jutusumina nagu noaga 
lõigatult. Kõigi näod pöördusid tema poole ja tema pikendas pidulikku vaikust meelega, 
enne kui lausus: «Erakorraline koosolek toimub Karl Hofferi nõudmisel. Ma ei tea rohkem 
kui teiegi, mida tal öelda on, kuid kõik me aimame, millest juttu tuleb, sestap laskem tal 
rääkida.» 

Hoffer püsti ei tõusnud. Ta valitses end täielikult. Kui ta hetkeks tumedad prillid eest ära 
võttis, tundus ta"jfnägu väga väsinuna, ent kui ta suu avas, kostis häel väärikana ja 
aupaklikuna. Ühtekokku üsna veenev etteaste. 

«Kui ma paar kuud tagasi seisin Peanõukogu ees ja andsin aru teatud summade 
ebaotstarbeka paigutamise kohta ebaõnnestunud ärisse, lubasin ma, et korvan iga liiri, mis 
Ühing on minu süü läbi kaotanud. Palusin kuus kuud, et jõuaksin Ühendriikides realiseerida 
mõningad aktivad, mis olin saanud päranduseks oma kadunud abikaasalt. Ma tean, et õige 
mitmed teist mõtlesid, et püüan ainult aega võita ja et Ühing ei näe seda raha enam kunagi. 
Teised, Jumal tänatud, jäid minu sõnale lootma.» 

Viimane märkus oleks igas teises olukorras mind laginal naerma pannud. Tolles 
laudkonnas polnud kedagi, kes oleks hetkekski oma naabrile lootma jäänud — seal loodeti 
üksnes maffia armuheitmatutele seadustele. 

Nad tundsid Hofferit ja Hoffer tundis neid, kui ta muidugi — aga see näis täiesti võimatu 
— tõesti ei olnud küllalt nõme uskumaks, et võib need kasimatud sitsiillased nagu 
möödaminnes tasku pista. 

«Kas tulite meile teatama, et te ei suuda maksta, Karl?» 


Vanaisa küsimuses oli nii palju halvasti varjatud kurikavalat ilmsüütust, et selle kõrval 
kahvatus isegi Hofferi meisterlik esitus. 

«Miks siis just seda, Vito?» pöördus Hoffer tema poole, tumedad prillid jälle ninal. «Olen 
täiesti valmis tähtajast kinni pidama, nii teatasid mulle mu advokaadid Ameerikast, ja kuigi 
tänane kohtumine... » Ta jäi kõhklema ja jätkas siis otsekui kobamisi sõnu otsides. «... 
toimub minule äärmiselt raskel hetkel, isiklikus plaanis lausa traagilisel hetkel, võin ma 
lugupeetud Peanõukogule kinnitada, et mu rumala lohakuse tõttu kadumaläinud raha 
tagasimaksmine Ühingule on hetkel mulle kõige väiksem probleem.» 

Ei saaks öelda, et ta sõnad suuremale osale koosvii-bijaist mõju ei avaldanud. Kostis 
toolikolinat, häälte-kõminat, aga siis tõstis mu vanaisa käe: «Võib-olla seletaksite laiemalt, 
Karl?» 

Hoffer noogutas. «Midagi keerulist siin ei ole. Nagu te kõik vist teate, hukkus mõni aeg 
tagasi Prantsusmaal autoõnnetuses mu naine. Loomulikult jättis ta suurema osa oma 
esimeselt mehelt päritud märkimisväärsest varandusest oma tütrele Joannale. Testamendis 
on klausel, et kui Joanna peaks enne täisealiseks saamist surema, olen pärija mina.» Hoffer 
pigistas käed nii kõvasti rusikasse, et sõrmenukid valgek<Jtõm-busid, ja jätkas silmi 
tõstmata. «Veel praegugi on mul raske seda uskuda, kuid ma sain absoluutselt kindlatest 
allikatest teada, et mu võõrastütar on ülimalt traagilistel asjaoludel Cammarata mäe 
ümbruses täna varahommikul surma saanud.» 

Midagi/ijei armasta sitsiillased rohkem kui põnevaid lugusid j | Hoffer oli nad kuulama 
saanud. 

«Paar nädalat tagasi röövis mu võõrastütre bandiit, keda te liigagi hästi tunnete — 
Serafino Lentini.» 

Seda nime kuuldes sülgas traksidega mees põrandale ja teistegi hulgast kostis üminat. 

«Ma ei pöördunud oma murega Peanõukogu poole, sest ma teadsin, et te ei saaks mind 
aidata. Pole saladus, et Serafino Lentini Ühinguga kuigi heal jalal ei olnud, kuigi Ühing 
tema kui sicario teeneid paaril korral kasutas.» 

«Kõnelete Serafinost minevikuvormis, Karl,» märkis vanaisa. «Peame me sellest 
järeldama, et sinna ta nüüdsest kuulubki?» 

«See on ainuke hea uudis, mis mul on täna Peanõukogule teatada,» vastas Hoffer. «Nagu 
hästi teame, on politsei niisugustes asjades täiesti abitu, nii et kui Lentini saatis mulle 
lunarahanõudmise, kraapisin summa kokku ja läksin seda isiklikult ära viima kokkulepitud 
kohta Bellona lähistel. Lentini võttis raha vastu ja naeris mulle näkku, kui oma võõrastütart 
nõudsin. Ta olevat otsustanud tüdruku enda tarbeks jätta .. .» 

«Kummaline,» sekkus mu vanaisa mahedalt, «mulle oli jäänud mulje, nagu oleks Seraf'ino 
don Juanile hädatarviliku värgi ära kaotanud .. .» 

Hoffer vilksas talle teravasti otsa ja vakatas hetkeks, kuid jätkas siis leidliku ja täpselt 
valitud märkusega: «Ega ta sellise käitumisega isiklikult minu pihta sihtinud — ta näitas 
sellega oma suhtumist Ühingusse, kõigisse meisse.» Ta kehitas õlgu ja laiutas käsi. «Ma ei 
saanud ometi jääda niisama istuma, lastes tema meestel vaese tüdruku kallal ennekuulmatuid 
kõlvatusi korda saata. Kunagi oli mul olnud juhust kasutada ühe Iirimaalt pärineva õnneküti 
teeneid, kes oli tuntuks saanud oma vägitükkidega Kongos, kus teenis palgasõdurina. See 
mees on kolonel Burke. Mulle tundus, et tema masti mees võiks hakkama saada sellega, 
millega teised ei saa — tungida välkkiirelt Cammaratasse ja tuua mu võõrastütar sealt ära. 
Lendasin Kreetale, kohtusin Burke'iga ja ta nõustus oma kolme sõjakaaslase abil seda 
riskantset katset ette võtma.» 

Isegi minu oli ta osanud oma jutuga põnevile ajada, mis siis rääkida veel salongist, kus 
valitses vaikus, mida ei tule ette ühegi kloostri müüride vahel. 

«Kui kolonel Burke oli oma meestega siia jõudnud, avastasin ma midagi üllatavat: üks 
neist oli capo lapselaps, Wyatti-nimeline noormees.» 


See kivi oli muidugi sihitud Barbaccia lilleaeda, kuid vanaisa tõrjus hoobi puhtalt — ju ta 
oli selleks valmis olnud. 

Ta köhatas ja manas ette surmtõsise ilme. «Kõik te teate, et mu tütar tuli koos oma pojaga 
minu juurde elama, kui ta ameeriklasest mees Korea sõjas langes. Aga siis tahtis üks räpane 
mõrtsukas ära puhuda minu eluküünla ja juhuslikult langes tema ohvriks minu asemel mu 
tütar. Paraku pidas mu tütrepoeg oma ema hukkumises süüdlaseks mind, vähemalt 
osaliselt.» Ilmselt oli täna südamepuistamiste õhtu. «Ta hakkas min võõristama ja pani 
üheksateistkümneaastaselt kodunt plehku. Kaotasin ta mõneks ajaks silmist, kuid siis sain 
kuulda, et ta teenib palgasõdurina Kongos. Üleeile õhtul tuli ta koos tolle Burke'iga mind 
vaatama ja rääkis mulle ära, mis eesmärgil nad Sitsiiliasse olid tulnud. Mind pani tema jutt 
imestama, sest ma ei saanud kuidagi aru, miks Karl polnud abi saamiseks minu poole 
pöördunud. Kindlasti olid tal selleks teatud põhjused.» 

«Abi saamiseks?» Hoffer laiutas jälle käsi, otsekui Peanõukogu tunnistajaks kutsudes. 
«Kes oleks saanud mind aidata? Mu ainuke lootus oli Burke'il ja tema meestel.» Seejärel 
pöördus ta näiliselt ebalevalt Barbaccio poole, otsekui oleks vanamehe jutt alles nüüd 
temani jõudnud: «Mul polnud midagi varjata. Antud olukorras tundus mulle, et mida vähem 
inimesi kogu sellest loost teab, seda parem tüdruku ohutusele.» 

«Asi pole selles,» raputas mu vanaisa pead. «Poiss rääkis mulle teie kavatsused 
üksikasjaliselt ära. Langevarjuga Cammarata mäe otsa hüppamine on uljas temp.» 

Nüüd valitses toas hoopis teistsugune atmosfäär, sest polnud vist enam kedagi, kes poleks 
taibanud, et Hofferi ja vanaisa näilise rahu varjus kobrutab midagi väga tõsist. 

«Võtke vastu minu kaastundeavaldus võõrastütre surma puhul,» ütles, Barbaccia. «Ma 
tean, et ta oli teile väga lähedane, Karl. Tütre kaotamine on väga valus löök, tean seda omast 
käest.» 

«Capo!» Hofferi hääl oli äkki kähe. «Jumal näeb, kui 

valus mul on, et just mina pean teile esimesena seda teatama... Tulevahetuses Burke'i 
meeskonna ja Serafino jõugu vahel sai surma ka teie tütrepoeg. Niipalju kui mina tean, 
juhtus see äpardunud katsel mu võõras-tütre elu päästa.» 

Nüüd mõistsin ma, et kogu näitemäng, kogu Hofferi üksikasjaline pihtimus, kogu see lugu 
oli üles ehitatud just niisuguse finaali ettevalmistamiseks, hävitavaks hoobiks kõikide 
juuresolijate silma all. 

Mu vanaisa õlad vajusid longu, ta pillas oma jalutuskepi põrandale ja oli hoobiga rauk 
valmis. «Stacey?» ägas ta. «Stacey on surnud?» 

Hoffer küll naerma ei pursanud, kuid isegi temasugune tippartist ei suutnud varjata 
võidurõõmsat värelust suunurkades. Just selle hetke valis vanaisa vasturünnaku 
alustamiseks. Ta võttis karbist värske sigari, tõmbas tikku ja oli jälle tema ise. 

«Väga hea, Karl, lihtsalt suurepärane. Sa oleksid võinud Ühingus üsna kaugele jõuda, kui 
sa ainult nii loll poleks olnud.» 

Marco laksas mulle õlale, kuid mina olin juba püsti ja lükkasin, viinapuuväädid kõrvale. 
Kõu just ei kärgatanud ja välku ka ei löönud nagu Jupiteri ilmumisel, kuid efekt oli umbes 
sama. 

Hoffer oli läinud lubikahvatuks, kõigepealt muidugi ehmatusest, kuid usun, et rohkem küll 
teadmisest, et tema laul on lauldud. Teistele olin lihtsalt sissetungija ja keegi paksuke, 
pealtnäha täiesti ohutu vennike, tõi oma «Mannlicheri» esile tõelise profi väledusega. 

Mu vanaisa viipas nad istuma. «Lubage, härrased, endale tutvustada oma tütrepoega 
Stacey Wyatti, kes meie sõbra väljenduse järgi suri galantselt Joanna Truscotti päästa 
püüdes. Ja võib-olla pakub teile huvi seegi, et nimetatud noor daam viibib antud hetkel selle 
maja teises tiivas arstide hoolsa valve all.» 

Hofferi käsi sirutus tasku poole, ent surm vahtis talle juba silma «Smith £z Wessoni» läbi 
mu vasakus käes. 

«Ei, Stacey! Mitte siin. Siin on ta puutumatu!» käratas mu vanaisa. «Seadus ütleb nii.» 


Uhkete kirjude traksidega džentelmen võttis Hofferilt ta «Waltheri» ja mina torkasin oma 
«Smith £ Wessoni» kabuuri tagasi. 

«Kohe kuulete tõde, mu sõbrad.» Barbaccia nipsutas sõrmi ja Marco, kes oli kõik aeg 
tihedalt mu selja taga, 

õngitses ümbrikust mingi hallika dokumendi, voltis selle lahti ja pani lauale. 

«Fotokoopia testamendist, millele Hoffer äsja vihjas» jõudis minu kätte alles täna.» 
Oleksin väga tahtnud teada, kes seda küll uskuma jäi. «See on küll ingliskeelne, kuid 
enamik teist mõistab seda küllaldaselt aru saamaks, et Hoffer valetas Peanõukogule. Et tema 
naine ei pärandanud talle punast krossigi. Et tal polnud mingeid aktivaid Ameerikas, mida 
realiseerida, et lunastada meile tehtud kahju.» Ta vaatas Hofferile otsa. «Või soovid seda 
ümber lükata?» 

«Käi põrgu!» kähvas Hoffer. 

Vanaisa jätkas: «Tema ainus võimalus oli tüdruk mõrvata, kuid Lentini tõmbas teda alt. 
Siis otsustas ta appi kutsuda tolle Burke'i, kuid nad vajasid ka hädasti meest, kes tunneks 
maad ja keelt, ning Burke tõi platsi mu tütrepoja. Mu tütrepoeg ei kahtlustanud neid kuni 
tolle hetkeni, kui teda üritati koos Serafino ja tüdrukuga tappa. Ka mina uskusin, et nad 
läksid mägedesse tõesti tüdrukut päästma, aga siis lugesin testamendi koopiat ja kuulsin 
tütrepoja jutustust. Tänu Jumala halastusele ja Burke'i saamatusele jäi Stacey siiski ellu ja 
suutis raskelt haavatud tüdrukugi Bellonasse tuua.» 

Hofferil polnud midagi öelda, mitte midagi, mis võinuks ta süüd laua ümber istuvat? 
karminäoliste maa-matside ees pehmendada. Lõksulangenud kiskja kombel, kes ta ka oli, 
suutis ta vastuseks ainult ulguda: 

«Hüva, Barbaccia, sina võitsid. Ja mina panin autosse tolle pommi, mis su tütre tappis. 
Oma käega panin!» 

Ta sülitas mu vanaisale näkku. Marco hüppas ligi, kuid vanaisa pani käe tõkkeks ette. «Ei, 
Marco, jäta. Ta on ainult surnu, kes veel kõnnib.» Ta kuivatas näo taskurätiga puhtaks ja 
virutas räti põrandale. «Kus on too näru Burke? Sinu villas?» 

Hoffer noogutas, sest küllap pidas ta Burke'i oma plaani karilejooksmises suuremaks 
süüdlaseks kui iseennast. 

«Hüva. Ja nüüd kao siit! Ja teispoole väravat jõudes kanna oma hinge eest hoolt.» 

Hoffer pöördus kannal ringi ja vankus klaasuste poole. Kui ta hakkas terrassitrepilt alla 
laskuma, ei pidanud ma enam vastu ja tahtsin talle järele söösta, kuid mul ei lastud — juba 
rippus Marco mu käsivarre 

küljes ja ka vanaisa oli oma vanuse kohta üllatava kiirusega jaol. 

«Ei, Stacey, mitte siin! Siin, Peanõukogu koosolekul, on ta puutumatu. See on seadus. Kui 
seda rikud, pead ka ise surema!» 

«Võid oma ogarate seadustega põrgu sõita!» kisendasin mina ja sain kõrvakiilu. 

Ma vaarusin tagurpidi tagasi ja kuulsin Hofferi kilavat naeru. «See on kena, see mulle 
meeldib. Samamoodi sai minu käest möödunud ööl ka Rosa Solazzo, Wyatt, ainult hoopis 
kõvemini. Ta oli pähe võtnud sind hoiatada, või ei teadnud sa seda? Pole aimugi, mis sa talle 
oled sisse söötnud, kuid sellele totakale litsile paistab see väga maitsvat.» 

Püüdsin end lahti rebida, kuid Marcost ja veel kahest mehest mu jõud üle ei käinud. Hoffer 
irvitas jälle. «Kas tahad teada, mis ma temaga tegin? Andsin Cicciole koinida. Ciccio on 
teda alati himustanud, poolhull täkk, nagu ta on. Praeguseks on ta kindlasti ära proovinud 
kõikvõimalikud asendid ja mõned oma lõbuks ehk veel lisaks väljagi mõelnud.» 

Ta ihkas iga hinna eest mulle haiget teha ja tal läks see korda. Sõimasin teda igasuguste 
sõnadega, mida sülg suhu tõi, ja nad hoidsid mind kinni, kuni ta läbi aia oma värava taha 
pargitud «Mercedeseni» jõudis. Alles siis kui ta liikuma oli hakanud, käskis vanaisa meestel 
mind lahti lasta. Pöörasin ringi, lükkasin igaühe, kes mulle ette juhtus jääma, tee pealt ära ja 
läksin oma tuppa. 


Seisin seal pimedas, mu õlad vappusid, nailonsärk oli higist läbimärg ja mõtlesin Rosale. 
Niisiis oli ta otsustanud hirmust üle olla, aga see otsus oli tulnud liiga hilja. Mulle meenus, 
mida Hoffer Ciccio kohta oli öelnud, ja kui kujutasin ette, kuidas too elajas Rosat vägistab, 
läksin suisa lõplikult hulluks. Kogu selles jälgis loos oli olnud ainult üks helgem punkt ja 
see oli Rosa põgus katse mind päästa. Nagu nõelatult kihutasin üle terrassi aeda ja sealt 
ümber maja hoovile. 

Mul olnuks valida kolme auto vahel, kuid ma eelistasin Marco punast «Alfat», peamiselt 
sellepärast, et sel oli automaatkäigukast, mis tegi ühekäelisele juhtimise hõlpsamaks. 
Teiseks seisid sel võtmed süütelukus. 

Nad vist kuulsid, et ma ümber maja sõidan, kuid valvur tundis mu oma putka uksel seistes 
ära ja 

väravapooled vajusid silmapilkselt laiali. Juba lähenes suure jooksuga Marco, kuid mul oli 
veel kümme jardi edumaad, jõudsin «Alfa» kummide vingudes paigalt Võtta ning pimedusse 
kaduda. 

Umbes kolm miili enne Palermot nägin tulekeeli ja terve rodu autosid blokeeris mul tee. 
Mulgi tuli pidurdada. Siis sättisin end aeglaselt venivate veokite sappa, mida 
liikluspolitseinik jupikaupa vasakul teepoolel läbi laskis. 

Vastu betoonist kaitserinnatist paiskunud «Mercedese» paagist oli teele valgunud bensiini, 
mis põles üsna heitlikult. Auto isg lõõmas hoopis uhkemalt. 

Politseiniku juures pistsin pea aknast välja. «Mis sõitjast sai?» 

«Mis tast enam saada oli!» 

Ta viipas mulle käskivalt ja ma sõitsin läbi öö edasi. Nii käis siis see maffia 
õigusemõistmine? Kiiresti ja kindlalt — ja mu vanaisal olidki oma tasumised tasutud. Kuid 
minu omad olid alles ees — minu vendetta. Maailmas polnud jõudu, mis oleks saanud mind 
sellelt kõrvale eksitada. 

Olin peaaegu unustanud, et vaikne nädal Palermos veel kestis, kuid peamiselt perekonniti 
tänaval patseerivad sitsiillased tuletasid sedagi meelde. Kõik näisid ainuüksi iseendast 
täielikku rõõmu tundvat,. ja kui vihma hakkas valama, ei teinud keegi sellest väljagi. 

Linnavalitsuse korraldatud tulevärgitamine läks lahti just siis, kui pöörasin Vittorio 
Emmanuele tänavale, ja katedraali juures sõites nägin igal pool, kuhu vaatama juhtusin, öös 
puhkevaid hiiglasuuri värvilisi õisi — kokku andis see Sitsiiliale nii omase segu karnevalist 
ja vagatsemisest. 

Autosid liikus kõige selle tõttu vähe ringi, kuid edasi pääsesin siiski vaid tollhaaval, kuna 
rahvahulk ei pannud kõnniteede olemasolu miskiks ja parvles keset tänavat. 

Higistasin pööraselt ja märkasin taas, et mu pea kipub ringi käima ning mõtted on segi. 
Võib-olla tuli see rohtudest, mis nad mulle olid sisse laadinud, aga võib-olla oli lihtsalt mu 
jõuvaru ohtlikult ammendumas. Ükskõik — igatahes tundsin end seisvat kõigest väljaspool 
ja maailm näis mulle võhivõõrana. 

Mu ümber möllasid otsekui luupainajad, ja siin oleks vaja läinud Dantet, et seda pilti 
kirjeldada: petardide ragin, hulganisti värvilisi lõhkevaid tulekerasid, rahvahulga röökimine, 
paljasjalgsete kotiriides patukahetse-jate rongkäik, mis lähenes vihmasajus sealt kuskilt 
tagantpoolt, kolm risti lohistavat rauka, peade kohal pimeduses heljuv Jumalaema, tõrvikute 
loit. 

Laul paisus nagu kohisev meri, kerkis rahvahulga kohale ja sumbus paljutähenduslikult, 
kui protsessioon peatus. Viiruki ja küünlavaha lehk pani mu sisemuse keerama ja juba 
tundus, et ma ei suuda seda enam välja kannatada ja hakkan oksele, aga siis oli rongkäik 
möödas ja ma sain liikuma. 


Kruttisin akna alla, tõmbasin värsket niisket õhku sügavale kopsudesse ja katsusin mõelda, 
mis võis mind Hofferi villas ees oodata. 

Kõigepealt automaatur väravas, aga teist teed mul sinna sisse ei ole, kui ma just üle 
viieteistkümne jala kõrguse betoonmüüri ei roni, mis tarvitamiskõlbmatu parema käega 
mehele on selgelt ilmvõimatu ülesanne. 

Villas endas kaks teenrit. Nemad ja köögirahvas suurt arvesse ei tule, nii et jäävad veel 
Cicc10, Piet Jaeger ja Burke. Neile on mul omalt poolt vastu panna vasak käsi ja «Smith 
Wesson» koos viie laenguga trumlis. Sellest piisab — kui arvestada mu praegust meeleolu. 

Iga elukutseline relvakandja võib tappa kahte moodi. Esiteks ägedast peast, olukorrast 
kasvanud palangust: nii tapab ta enamasti ainult omaenese või leivaisa elu kaitstes. 

Teisel juhul on olukord sootuks erinev: siis kaalub ta eesseisva ettevõtmise külmalt ja 
hoolikalt läbi, arvestab riski juba ette. Ent sellestki üksi ei piisa — ta peab ette valmistuma 
ka psühholoogiliselt, kogu oma olemuse üles keerama nagu kellavedru, et siis vajalikul 
hetkel olla silmapilkselt tapavalmis. 

Lõppkokkuvõttes eristab just viimati mainitu tõelist professionaali poolprofessionaalist. 
Valmidus vähimagi kõhkluseta tappa on asi, mida enamik inimesi iialgi ära ei õpi, nad ei 
suuda seda teha. 

Aga mina suudan. Stacey Wyatt suudab. Tema on teinud seda juba palju kordi, teeb täna ja 
võib-olla tulevikus jälle. Kummaline — iialgi polnud mulle pähe tulnud mõte, et võin ise ka 
surma saada, see tundus mulle millegipärast täiesti võimatu, nagu elukutselisele 
murdvargale tundub vist võimatu, et juba järgmine kord võib ta sisse kukkuda. 

Pidin peatuma, sest Messina teel oli Oreto jõe silla ette tekkinud 1$ark. Mu nägu tulitles, 
nagu algaks palavik, ja ma pistsin pea välja vihma kätte. See oli nii hea ja kosutav, ja siis 
juhtus minuga midagi kummalist. Lühikeseks hetkeks, ainult pooleks silmapilguks lakkas 
liiklusmüra, kustusid kõik helid peale vihma-sahina teeäärsetes puulatvades — see oli 
midagi niisugust, mida ma varem kunagi polnud tähele pannud. Ja mingis aias lõhnasid 
vistaariapõõsad ja nende tervet ööd täitev magusus oli lihtsalt väljakannatamatu. 

Hetk oli põgus, selle katkestas käskiv autopasun mu selja taga ning ma sõitsin edasi, 
tõsielu jälle kukil. Aga kas see oligi tõsielu? Kes olin mina? Mis jamps mu ümber toimus? 
Mida tegin mina siin? 

Kui ma pärast ema surma Sitsiiliast põgenesin, olin ma põgenenud otsatu lasu igasuguste 
asjade eest. Valu eest — vist — ja julmuseks selginenud elu eest. Ja oma vanaisa eest, keda 
olin kõigest hingest armastanud ja 

kellest äkki oli saanud teiste armetusest elatuv ja Jumala endastmõistetavusega surma 
kasutav koletis. 

End lahti kiskudes Barbaccia lapselapse seisusest, olin silmas pidanud ühtlasi pagemist 
Wyattide eest Wyatt Landingist, kus polnud soovitud mind omaks tunnistada. Ma olin 
põgenenud Stacey Wyatti elu eest ja asjaolud olid vorminud minust selle, kes ma olin. 

Ometi oli mulle siis antud võimalus leida iseennast, oma tõeline mina, ei midagi muud. 
Mõnda aega oli see sujunudki, kõik oli läinud, nagu peab. Mosambiigis ja Lourenco 
Margueses oli mul algus juba käes, nõnda oleks see edasigi kesta võinud, ja ehk oleksin siis 
omal jõul ja jaksul kuhugi ka välja keerutanud, ennast tundma õppinud vähemalt 
sinnamaani, kuhu inimlapsele on tunda antud, või kas või teada saanud, mis ma endast üldse 
teha võin. 

Aga siis... «Lissaboni Tuled». Olin kohanud Sean BurkVi ja minust oli saanud hoopis 
teistmoodi Stacey Wyatt, ja veel niisugusel määral, et sellele lõpu tegemiseks oli vaja läinud 
Auku. Kindlasti on enamikul meestest oma «Lissaboni Tuled», kuid ainult vähestele on 
antud teada saada, mis on Auk. Hüva, mina olin seda teada saanud — ja kui hästi veel —, 
kükitanud pimeduses ja sitas, ellu jäänud, leidnud taas uue Stacey Wyatti, keda ma enne 


polnud tundnud ja kes oli hakanud küsimusi esitama — hakanud neid esitama asjade 
tähenduse kohta sessinatses ilmas. 

Tagasipöördumine Sitsiiliasse polnud ainult vältimatu, vaid mulle ka eluliselt vajalik, 
mõistsin seda nüüd. See oli olnud Jumala tahtmine, et pidin uuesti nägema inimest, kes mu 
poisipõlves nii suurt osa oli emänginud, pidin nägema Vito Barbacciat, Elu ja Surma 
Isandat, kogu Sitsiilia capo mafia't, oma vanaisa, kes meie kohtumisel siis mulle ütleb, et 
olen mafioso nagu temagi, ainult parem, ja kes vaimusilmas juba näeb — mu süda aimas 
seda —, kuidas ma pärast tema surma asun Peanõukogu etteotsa. 

Kuid ta eksis. Mina ei olnud mees, keda Burke oli tahtnud minust teha, see tähendab 
sõdurina esinev palgamõrtsukas, ega ka vanaisa versioon, seda veel vähem. Nad mõlemad 
võisid põrgu sõita. 

Kes ma siis olin? Olin läinud mägedesse avanenud silmadega, olin teadnud, et miski 
polnud nii, nagu mulle seda serveeriti, mul oli olnud ähmane tunne, et mul 

tuleb lüüa Burke'i tema enda mängus, ükskõik milline see mäng ka ei oleks. Olin 
kaotanud, kuid sama oli juhtunud ka temaga. Ja nüüd tuli mul talle vastu astuda tema 
enda määratud tingimustel ja tema end määratud kohas — kui ma üldse kunagi tahtsin 
vabaks saada. Kui veriseks see kokkupõrge ka ei kujuneks, kui hirmsad selle tulemused ka 
ei oleks, aga vältida seda ei saanud. Olin juba liiga kauaks jäänud tema varjuks. 

Metsik raev tulvas mulle pähe, kui sõitsin ümber viimase künka ja nägin kolmesaja jardi 
kaugusel mäenõlval säramas Hofferi villa tulesid. Olin raevust lausa hullunud. Vajutasin täie 
tallaga gaasipedaalile, mootor pani ulguma nagu näljane hunt ja «Alfa» tormas nõlvakust 
üles kui kahurist lastud. 

Valvur nägi, kuidas raa tulin, aga kui ta mu kavatsust taipas, oli juba liiga hilja ja ta ei 
jõudnud enam midagi ette võtta. Ta käsi küll tõusis õlalt automaati haarama, kuid siis tuli tal 
oma elu päästmiseks sooritada meeleheitlik hüpe. «Alfa» pühkis pronksväravad hingedelt ja 
jätkas teed üles villa poole. 

Edasi astus mängu juba sõjaõnn, mis võib ootamatult sinust teha kas võitja või kaotaja. 
Sissesõidutee käänaku tagant veeres alla «Lambretta», mis siiski polnud veel hoogu sisse 
saanud ja sõitis küllalt aeglaselt. Pidurdasin instinktiivselt, pöörasin terve käega rooli ja 
libisesin teekruusa tuisates küljetsi põõsastesse. 

Ka «Lambretta» sattus külglibisemisse, sest juht vajutas meeleheitlikult pidurile, ja keeras 
nina sinnapoole, kust oli tulnud. Roolis istus õhtuseks linnamine-kuks parimad ürbid selga 
ajanud majateener. Kui ma «Alfast.» välja hüppasin, «Smith £x Wesson» laskevalmis, nägin 
vilksamisi ta kohkumisest kaamet lõusta, kuid samas võttis ta auto vingudes paigalt ja kadus 
villa suunas. 

Võinuksin poisi igasuguse vaevata vagaseks teha, kuid temaga polnud mul midagi jagada, 
isegi arvesse võttes seda, et ta võis kogu maja jalule ajada. Aga võib-olla oli tõde hoopiski 
see, et ma tahtsingi Burke'ile ja Jaegerile aegsasti oma saabumisest teada anda. Aega 
olukorra kaalumiseks mulle ei antud, sest juba laksusid kuulid läbi «Alfa» pleki: 
väravavalvur oli mulle järele jooksnud. Tuli varju hüpata. 

Parem õlg valutas lihtsalt põrgulikult, kuid just valu teravdas meeli, äratas mind jälle ellu. 
Vihma valas endisest kõvemini jämina küürutašin põõsa taga, nagu olin palju kordi, teistes 
kohtades ja teistes tihnikutes küürutanud ning) kuulatanud iga väiksematki kahinat või 'oksa 
praksumist. 

Mingite mõtteseoste kaudu meenus mulle me seiklus Lagoriaš, kuhu olime lennukilt 
hüpanud, et ümberpiiratud kloostrist nunnasid ära tuua. See ettevõtmine oli tulnud väga 
halval ajal — just olid alanud vihmad ja ümberringi laius peaaegu läbipääsmatu džungel. Ja 
veel meenus mulle millegipärast, et Burke oli nõudnud kloostrisse " tungimiseks 
soomüsmasinaid. Mina olin olnud uks "neist, kes selle mõtte maha laitis, kuigi Burke käis 
kõvasti peale, kuna muidu polevat meil millegagi sealt tagasi välja murda. Kuid mina olin 


rõhutanud ägedalt üllatusmomenti: oleme välja pääsemas juba enne seda, kui simba'd üldse 
märkavad, et seal viibime. Lõpuks oli Burke järele andnud nagu alati ja meie lendsalga 
esimesel nõupidamisel esitanud ideed enda omana. Kui mitu korda oli selline asi juhtunud? 
Kui mitu korda kuhi Cammaratani välja? 

Küsimus oli mulle näkku vahtinud aastate kaupa, kuid ma polnud seda tähelegi pannud, 
sest mind oli pimestanud piiritu usk Burke'isse. Nüüd tundsin sellest kummalist kergendust, 
otsekui oleksin millestki lõplikult vabaks saanud, ja metsik rõõmupuhang käis mu südamest 
läbi. 


Mina olen Stacey Wyatt ja mitte keegi teine. See käis peast läbi, kui prõksatas jala all 
murduv oksaraag. Ja juhtus veel mõndagi. Kusagilt villa katuselt kostis läbi ööpimeduse 
kellegi hõige, mina korjasin maast kivikese ja viskasin kaugemal kasvavatesse põõsastesse. 
Sõber väravast polnud seda raha väärt, mis Hoffer talle maksis, ükskõik kui vähe seda ka ei 
olnud. Ta hüppas puu tagant välja ja ragistas pool pidemetäit sinna, kuhu mu kivi oli 
kukkunud. 

Lasin tal parema käe randme läbi, ta karjatas, tegi tiiru ümber iseenda ja pillas automaadi 
maha. Vahtisime läbi paduvihma teineteisele näkku ja tema selja taga valvas truult mingi 
kreeka jumalanna raidkuju. Hirmu mehe silmis ma ei näinud. Võib-olla oli Hoffer teinud 
siiski parema kauba, kui ta ise uskus. 

«Kui tahad elada, siis räägi,» laususin mina. «Mis juhtus sinjoriina Solazzoga?» 

«Ta on olnud kogu päeva oma toas luku taga.» 

«Ja Ciccio? Kas Ciccio on tema juures?» 

«Olli vist,» kehitas ta õlgu. «Ma'i tea. Minul põle sellega miskit tegemist. Sinjoriina oli 
oma kuldse uksega toas kolmandal korrusel.» Verejooksu peatamiseks pigistas mees 
käsivart ülaltpoolt haava. «Ciccio ütles, et sina ja prantslane olete surnd.» 

«Ta eksis, nagu näed. Teised on siin?» 

«Kuskil majas nad ikke on.» 

Ma noogutasin. «Hoffer on surnud. Barbaccial läks korda temaga lõpuks arved õiendada. 
Aga sina lase nüüd siit jalga — sellega, mis siin juhtuma hakkab, pole sinul midagi 
tegemist.» 

Just samal hetkel, kui mees põõsastikku kadus, kõlas pauk ja kuul viis kreeka jumalanna 
peast tüki minema. Ma laskusin ühele põlvele ja jõudsin veel näha, kuidas keegi katuseaia 
rinnatise taha varju kummardus. 

Hõikasin tasa: «See olen mina, Sean! Stacey on mu nimi! Kohe tulen üles sinu juurde.» 

Vastust ei tulnud, kuid aeda valgustanud prožektorid kustusid äkki. Ma ei tea, kellele 
niisugune hiilgav idee kuulus, kuid mulle sobis see suurepäraselt. Hiilisin läbi kaitsva 
pimeduse, ronisin üle terrassi ümbritseva madala müürttise ja pugesin lahtisest uksest 
võõrastetuppa. 

Halli valgustas üksainus tuhm lambike, mis muutis varjud veelgi tumedamaks. Neid 
tõpraid võis lüüa ainult kiirusega, see oli mu a-inus lootus, ja seepärast liikusin pooleldi 
käsikaudu edasi. 

Selg vastu seina surutud, libisesin viirastusena trepist üles, möödusin oma toa poole 
suunduvast koridorist ja jätkasin teed kolmandale korrusele. 

Polnud kuulda ühtki heli. Seisatasin kullavärvilise ukse juures ja mõtlesin pisut selle fakti 
üle. Teine samale trepimademele avanev uks oli üle löödud nahaga, ja kui ma seda tõukasin, 
vajus uks lahti. Ainsast pilgust piisas veendumaks, et see ruum oli olnud Hofferi tuba, mille 
klaasist lükanduksed avanesid ülemisele terrassile teisel pool maja. 

Tulin koridori tagasi, liibusin seljaga vastu seina ja. kähistasin: «Rosa — oled sa siin?» 

Tema vastus oli kiire ja lõikavalt kile: «Jookse, 

Stacey! Jookse minema!» Siis haugatas relv ja kolm kuuli puurisid uksest läbi. 


Hiilisin kikivarvul läbi Hofferi toa, libisesin piki terrassi Rosa akna alla ja piilusin sisse. 
Hommikumantlis Rosa lamas põrandal. Ciccio seisis tema kohal, selg minu poole. Ta oli 
paljajalu, trussikute ja alussärgi väel ning ta parem käsi hoidis püstolit. 

Rosa tegi katse end üles upitada, kui Ciccio ettevaatlikult ukse avas ja koridori vaatas. 
Astusin sisse teisest uksest, ja kui Ciccio kavatses ümber pöörata, lasin tal käe läbi. Ta 
röögatas, püstol lendas käest trepimademele ja vupsas üle serva alla. 

Rosa oli palju nutnud, ta nägu oli täis siniseid laike, samuti parem õlg — märkasin seda, 
kui ta hommikumantel eest lahti vajus ja ülakeha ning rinnad paljastas. Mehaanilise 
liigutusega kohendas ta hõlmad kokku, aga ta nägu oli üksainus suur imetlus. 

«Stacey... Stacey, see oled sina... Nad ütlesid, et sa oled surnud.» 

Ta põimis käsivarred ümber mu kaela ja pigistas kõvasti-kõvasti. Mina aga ei lasknud 
Cicciot hetkekski silmist. 

«Ei, mina ei ole surnud. Kuid Hoffer on — maffia mõistis tema üle kohut.» 

«Jumal olgu tänatud!» hüüdis ta metsikult. «Ma tahtsin sind eile öösel hoiatada, Stacey, 
kui ma sinu juurest ära läksin. Ma tahtsin tagasi tulla. Sul oli õigus — ma kartsin. Kartsin 
paljude asjade pärast, sinu pärast. . . Aga Hofferil oli hais ninas. Ta lõi mind ja siis... siis 
andis ta mu selle elaja kätte mõni. tada .. .» 

Ciccio taganes kohkunult ja mina viisin Rosa valgus-triipu, mis ukse vahelt tuppa langes. 
Sinised plekid ta näol olid hullemad, kui eemalt oli paistnud. Nagu tule-juga käis mu 
südamest läbi. 

«Kas ta sai sinult, mida ta tahtis?» 

Rosa ei teinud katsetki teesklema hakata. Ta viskas pea kuklasse ja ta näolt võis lugeda 
pigem uhkust. «Ka tema sai minult oma märgid külge!» 

Ma pöörasin ringi ja Ciccio taganes kähku, pigistades vasaku käega verdjooksvat rannet. 
«Ma palun teid, sinjoore .. .» Ta püüdis ette manada kambamehelikku muiet. «Ta on ju lits, 
Palermo kõige suurem lits. Enne kui Hoffer ta üles korjas, võis igaüks teda proovida ...» 

Ta seisis seljaga trepi poole ja irvitas jälle jultur nud-himuralt. Pimestav viha kerkis minus 
nagu laava vulkaanilõõris. «Sa leiad, et see on naljakas? Naljad meeldivad sulle? Naera siis 
end kas või katki!» 

Virutasin talle täiest jõust munadesse. Ta karjatas ja vajus kahekorra nagu käänispeaga 
nuga ning ma lõin talle põlvega näkku, nii et ta sadas käkaskaela trepist alla. Kukkudes tegi 
ta õige mitu tiiru ja prantsatas hallipõrandale. Sinna jäi ta jahmunud näoga hetkeks lesima, 
kuid ajas siis end vaevaliselt jalule ja komberdas hädiselt minema, teinegi käsi jõuetult rippu 
— vist oli see kukkudes murdunud. 

Ma pöördusin Rosa poole. 

«Kui sina peaksid enda pärast häbenema, siis. . . Kunagi jutustan ma sulle vaid mõnest 
oma elu juhtumist ja sa tunned end minuga võrreldes puhtana nagu Vesta neitsi. Aga nüüd 
ma lähen. Burke ootab mind katuseaias... » 

«Ei, Stacey, ära mine, nad on seal kahekesi. Nad tapavad su!» 

«Ei usu. Kuigi, jah, ega elus pole vist miski päris võimatu .. .» Võtsin põuest oma 
rahatasku ja ulatasin talle. «Kui mul peaks viltu minema, leiad sa siit uue elu alustamiseks 
ühte ja teist. Nüüd aga pane end riidesse ja jää mind all mõne auto juurde ootama.» 

Olin lahkumas, kuid ta haaras mul ümbert ja kae-lustas meeletu jõuga, püüdmatagi mind 
suudelda. Ta ei lausunud ühtki sõna, kuid ta pilk oli rohkem kui kõnekas. Võtsin ta käed 
õrnalt oma kaela ümbert ära ja ta ei hoidnud mind tagasi. 

Ülemine uks oli pärani, prožektorid lõõmasid jälle, vihmast uhutud katuseaed lõhnas 
imeliselt ning näis tore ja kütkestav nagu alati. 


Seisatasin seina varju hoides, kaalusin olukorda üksikasjaliselt, liikusin siis trepimademele 
avaneva teise ukse juurde ja leidsin end aedniku sordikatse-ruumist. 

Siin oli pilkaselt pime, kuigi klaasuksed seisid valla. Millisest suunast ta mu tulekut ootab, 
selles oli praegu küsimus. Küürutasin pimeduses ja püüdsin igasugused emotsioonid maha 
suruda. Tundsin äkki surmaväsi-must ning mingit kummalist alistumust saatusele — mis 
tähtsust enam üldse millelgi oli? Ei olnud ju, sest Burke'i ja minu teed olid ammu kõrgemalt 
poolt ette määratud. Mis tulema pidi, see tuli. 

Kolme välkkiire hüppega olin aia rohelises džunglis ja viskusin kõhuli. 

Burke'i hääl kõlas enesekindlalt: «Tule välja, Stacey, ma tean, et sa oled siin!» 

«Ainult sina ja mina, Sean? Ja ei kedagi rohkem?» hüüdsin vastu. 

«Nagu alati, Stacey-poju.» Mida rohkem ta iiri aktsent läbi lõi, seda vähem uskusin ma 
teda. «Pieti pole. Ta läks me pagasit lennuväljale viima. Paneme juba täna öösel siit 
minema.» 

See oli vale. Juba sellepärast, et ükskõik kui palju Hoffer talle meie teadmata ka eritasu 
poleks maksnud, jäi veel käskveksel esitaja nimele viiekümne tuhande dollari peale, mida ta 
pühapäeva tõttu polnud kuidagi saanud Palermo pangast välja võtta. Ja sellisest summast 
temasugune mees vabatahtlikult ei loobu. 

Kuid ma olin ikka veel tolle kummalise fatalismi lõksus ja otsustasin mängida tema seatud 
reeglite järgi. Astusin sõnajalapuhma tagant kitsasse viinapuuvääti-desse mähkunud käiku. 
Burke seisis sepislaua juures terrassi teisel küljel, käed selja taga. 

«Mida sa seal peidad, Sean?» hõikasin. 

«Ei midagi, Stacey, kas sa siis kahtlustad mind?» 

«Ja mida sina siis pärast Cammaratat arvad?» 

Ta demonstreeris oma tühje käsi. «Mul on hirmus kahju, kuid ma ju teadsin, et sina ei 
kannataks tüdruku tapmist iialgi vaikselt ära.» Ta vangutas pead ja tema häälest kostis 
midagi imetlusetaolist. «Aga sina, Stacey... sina... Mu jumal, sina oled lihtsalt surematu. 
Arvasin, et sust on tükid taga ... » 

«Kihvad on sul nüriks kulunud, Sean. Mis teha — vanadus! Kui see peaks sulle huvi 
pakkuma, võin teatavaks teha, et isegi tüdrukule ei hakanud su hammas peale. Mõne päeva 
pärast on ta jalul. Kes aga hädas on, see on Hoffer — parajasti annab ta vanakuradile 
seletusi, kaldun nii arvama.» 

See torge ulatus ta soomusest läbi ja naeratus ta näol kustus. «Sa oled siga, Sean, viimane 
siga,» jätkasin. «See oled sa alati olnud, kuid mina seda varem ei taibanud. Sellele, mis sa 
mägedes tegid, ei leia ma ühtki vabandust, ükskõik kust sa seda ka ei otsiks. Sinu kohtumine 
Hofferiga põrgus on hingesugulaste rõõmus jällenägemine.» 

«Pärast kõike seda, mida me üheskoos oleme üle elanud, Stacey, ei suuda sa mind ometi 
külmavereliselt tappa.» 

Ta laiutas käsi. 

«Just seda kavatsen ma teha,» ütlesin, kuid kuulsin siis selja tagant Rosa karjatust. 

Viskusin ümber pöörates kõhuli, valujuga käis läbi mu parema õla ja ainult seitsme või 
kaheksa jala kaugusel minust hüppas viinapuuväätide vahelt välja Piet Jaeger. 

Mingi veidra juhuse tõttu hoidis ta kõigi oma kümne küünega vana lupara), mille oli 
tõenäoliselt üle löönud mõnelt Hofferi kõrilõikajalt-— õige riist mõrtsukatööks kinnises 
ruumis. 

Tulistasin kolm korda: kaks kuuli südamesse, üks kõrisse, ja ta vajus lupardi käest pillates 
otseti maha. Ma pöördusin, «Smith x Wesson» valmis nagu alati, ja vaatasin «Browningu» 
suudmesse Burke'i väljasirutatud käes. 

«Tukk oli mul selja taga vöö vahel,» parastas ta. «Kumb meist nüüd õnge läks?» 

«Ja sa ei vala oma lõbupoisi surma puhul ühtki pisarat?» küsisin mina. 

Ta näost vaatas vastu ülim rahu. «Kas sa ka tead, 

sa värdjas, et olen ammuilma igatsenud sust lõpuks lahti saada?» 

«Aga sul oli mind hädasti vaja, eks ole?» ilkusin vastu. «Alles täna õhtul jagasin ma selle 
ära. Ainult sellepärast lasid sa neil mind Lagonast seljas välja tirida, et ilma minuta olid sa 
nagu ilma peata. Minuta olid sa tühi koht.» Puhkesin pilkavalt naerma. «Suur Sean Burke! 
Naera puruks! Iga sinu plaan, iga sinu rännakumarsruut on sündinud minu peas. Ilma minuta 
polnud sa midagi väärt ja mina ... mina pidasin sind pooljumalaks. Minuta poleks sa kunagi 
Cammaratale jõudnud, poleks saanud Serafinole ja tüdrukule lähemalegi kui kümme miili.» 

«Sa oled viimane narr,» ütles Burke. «Kas sa tõesti arvad, et mul läks sind vaja 
Cammarata jaoks? Et nimelt sellepärast tõin su Egiptusest ära ega lasknud sul seal rahus 
mädaneda?» 

«Kui sul on parem seletus, eks lase siis tulla.» «Eks ma katsu.» Ta näis nautivat iga oma 
sõna. «Hoffer igatses Vito Barbaccia pead, kuid see jäi talle ainult unistuseks, kuni 
silmapiirile ilmusin mina ja meenutasin oma armast sõpra Stacey Wyatti, kes istus Fuadis 
nõndanimetatud Augus. Kogu küsimus seisnes selles, kuidas pääseda Barbaccia villasse — 
ühtegi võõrast autot väravast sisse ei lastud. Aga kas see käis ka vana Barbaccio tütrepoja 
kohta? Tasus proovida.» 

Vahtisin talle umbusklikult näkku ja tema lagistas täiest kõrist naerda — esimest korda 
meie tutvuse jooksul tuli see naer südamest. «Nood kaks püssimeest, kes tol õhtul villa aias 
olid, tõin mina sinu auto pagasiruumis sisse! See oli minu idee, Stacey, minu Trooja hobuse 
lugu! Selle nimel tasus sind Fuadist ära tuua ja palju seal puudus, et nõks oleks korda 
läinud!» 

Kui palju siin tõtt oli, seda ei osanud ma arvata, kuid üks mis kindel, et ainult sellepärast 
poleks ta hakanud mulle Fuadi järele tulema. Ei, ta vajas mind Cammarata jaoks, valetagu ta 
iseendale, palju tahab. Teisalt võis ka nii olla, et olin maininud talle kunagi oma vanaisa, 
tema ei osutanud sellele tol hetkel mingit tähtsust, kuid Hofferilt sama nime kuuldes turkas 
see talle meelde. 

Niisiis oli ta mind jälle ära kasutanud! Saatuse iroonia seisnes selles, et see oli ainus kord, 
kus just mina olin ta plaanid nurja ajanud. Kuid nüüd sain ma vähemalt aru, miks ta oli nii 
väga kiirustanud tolle luparaga poisiklutt mahalaskmisega vanaisa aias: ainult nii võis ta 
kindel olla, et poiss suud ei paota. 

Ajasin end ühele põlvele, aga Burke vangutas pead. «Asjata vaev. Lugesin su lasud üle. 
Üks aias, üks trepil, kolm Pieti pihta. Kokku teeb see viis ja rohkem sa kunagi trumlisse ei 
topi — kui sa muidugi tee peal revolvrit ei laadinud.» 

Õudusnäidend, kus kummalgi oli oma osa mängida. Ma raputasin pead ja pistsin «Smith £ 
Wessoni» taskusse. «Ei, sul on õigus, see on tühi.» 

«Seda minagi, Stacey,» ütles Burke. «Oleme «Lissaboni Tuledest» peale ära käinud pika 
tee.» 

Tõstsin põrandalt lupara üles. «Kas sa tead, mis see on?» 

«Muidugi. Hoffer demonstreeris mulle üht niisugust jurakat. Maffia lemmikrelv oma 
vendetta toimepanemisel. Rohkem kui kuue jala kauguselt pole tast tolku. Sa pead lähemale 
astuma, Stacey.» 

«Just seda ma teen.» Seisin nüüd püsti ja tõmbasin lupara" kuke vinna. «Sa pole iialgi 
olnud krossigi väärt, kui mind su selja taga polnud. Vaatame siis, kuidas sa üksi omadega 
toime tuled.» 

Tal oli muidugi õigus. Lühikeseks saetud rauaga vintpüss on nii pagana ebatäpne riist, et 
mul polnud lootust nii kaugelt teda isegi kriimustada — meie vahet oli vähemalt 
kakskümmend jalga. 

Hakkasin talle otse silma vaadates sammhaaval ligemale nihkuma. Siis kiljatas Rosa 
valjusti. Kuulsin kusagilt lähenevat autot, siis teist, siis uste paukumist ja hääli, mis öösel 
kostsid eriti selgelt. Maffia oli pärale jõudnud liiga hilja. 


Mina nägin ainult vihmasadu ja Burke'i, kes seisis otsekui pika pimeda tunneli lõpus, iga 
jooneke näos nagu kivist välja tahutud. Ta silmad puurisid mind nii, et mingi ajatu hetke 
jooksul tundsin neid enda omadena. 

Ja siis juhtus midagi imelikku. «Browning» ta käes lõi vabisema. Ta taganes sammu, siis 
veel teise. Ma ei 

teadnud, miks. Võib-olla sundisid teda selleks mu armutu lähenemine, mu ilmne 
surmapõlgus, mu näoilme. Mis see ka polnud, igatahes kärises ta kõikidest õmblustest. 

«Ära tule! Ära tule ligemale!» 

Ta hüppas veel mitu sammu tagasi, põrkas vastu madalat piiret ja kukkus meeleheitliku 
karjatusega üle katuseserva alla. 

Viskasin lupara käest ja jäin kergelt vaarudes seisma. Kohe oli Rosa mul kõvasti kaela 
ümber kinni ja puhkes mu rinna najal lohutamatult nutma. Silitasin hajameelselt ta juukseid, 
tõmbasin ta rinnatise äärde ja vaatasin alla. Kuuskümmend jalga meist alamal lamas trepil 
ristseliti Burke'i keha. 

Kui viimaks ümber pöörasin, olid katuseaias vanaisa ja Marco ja veel kolm röövlinäoga 
džentelmeni püstolkuulipildujatega, mis olid neile nagu käte külge kinni kasvanud. 

«Hiljaks jäite,» ütlesin. «Kõik on tehtud.» Barbaccia tõttas minu poole. «On sinuga kõik 
korras, Stacey?» 

«Minuga? Mina tunnen end suurepäraselt. Aga Burke ja tema lõbupoiss on nüüd surnud ja 
paar Höfferi meest said kriimustada. Mis siis sinu arvates juhtuma pidi? Palju ma sinu 
arvates võiksin saada? Kümme aastat? Viisteist? Niisuguseid asju, nagu siin juhtus, Rooma 
enam ei salli. See mõjub halvasti turismindusele.» 

Vanaisa pani käe mulle õlale. «Stacey, kuula, mis ma sulle ütlen. Kõik see on tühiasi. 
Burke ja tema .sõber kaovad nii jäljetult, et mitte keegi maailmas ei suuda neid üles leida. 
Teised ... teistega korraldan ma ise kõik. Neil on parematki teha, kui maffiaga vägikaigast 
hakata vedama.» 

«Siis on hästi. See on lihtsalt oivaline, sest tõtt öelda aitab mulle terveks eluajaks 
igasugustest vangikongidest, pealegi on mul siginenud mitmeid kavatsusi. Nagu näiteks see, 
et homme lendan esimese lennukiga Sitsiiliast minema.» 

Ta oli rabatud ja sirutas ebakindla käe minu õla poole. «Stacey, sa ei tea isegi, mis sa 
räägid. Sa pead minu juurde jääma.» 

«Sinu juurde jääma?» Ma naersin talle näkku. «Kas 

sa ka tead, et kui sa silmuses siputaksid, ei kiirustaks mina köit läbi lõikama. Mul on sulle 
uudiseid. Tegin nimelt täna õhtul huvitava avastuse. Avastasin, kes mõrvas mu ema — sina 
tegid seda!» 

Need olid julmad sõnad, julmimad, mida üks inimene teisele öelda võib, kuid neis sisaldus 
puhas tõde ja vanaisa vajus kühmu ning oli ühtäkki lõpmatult vana mees. Ma pöörasin talle 
selja, lükkasin ta tursked sellid tee pealt eest ja kõndisin ukse poole. Olin järsku väga-väga 
väsinud. 

Uksel oleksin peaaegu komistanud, aga siis poetus mu käevangu kellegi käsi. See oli 
Rosa, kes oli nutmise katki jätnud ja kelle nägu oli nüüd täis võltsimatut uhkust. 

«Las mina aitan sind, Stacey ... » 

«Kas sa süüa keeta oskad?» 

«Sa pole kunagi paremat spaghetti't maitsenud, kui mina teen .. .» 

«Sel juhul oled sa just see tüdruk, keda ma vajan. Ainult üks tingimus: me abiellume 
esimesel võimalusel. Ma olen korrapäratutest eluviisidest surmani tüdinud.» 

Olime trepil ja jälle hakkasid tal pisarad voolama. Ma patsutasin tema õlga. «Minu riided 
peaksid ikka mu endises toas olema. Paki need kohvrisse ja korja kokku kõik, mida sa ise 
hädapärast vajad. Ära välispassi maha unusta. Kohtume all. Ja nüüd anna mu rahatasku.» 


Ta ulatas selle ja kadus oma tuppa. Jõudsin teiste abita alla halli. Vihma valas veel 
kõvemini kui enne. Astusin aeda ja kõndisin ümber maja peatrepini. 

Siin lamades näis Burke ääretult rahumeelse mehena, kuigi ta põsesarnal haigutas sügav 
haav ja selgroog oli ilmselt murdunud. 

Tema surnukeha ees seistes mõtlesin paljudele asjadele, aga peamiselt sellele, kuidas me 
«Lissaboni Tuledes» olime tuttavaks saanud. Kas keegi suudab aega kinni pidada või 
takistada inimest muutumast? Ei, niisugune asi pole võimalik. Elu ei lase. 

Nüüdseks olin ma ära väsinud, nüüd igatsesin ma vaid õdusat nurgakest, kus oleks veidi 
soojust ja valgust, ja kui mul peaks õnne olema — rohkem õnne, kui enamikul teistel —, 
siis Rosa võimaldab mulle selle. 

Rosa ja see paberilipakas mu rahatasku vahel, mille väärtus on viiskümmend tuhat dollarit. 
Muigasin kõveralt, kui meenus, kui pidulikult oli Burke pangas kinni pitseerinud 
manillaümbriku, milles oli vaid tühi veksliblankett: olin tema nägemata selle täidetu asemele 
sokutanud. 

Vaene Sean, vaene Sean Burke! Tõmbasin taskust «Smith £z Wessoni» ja poetasin selle 
tema rinnale vihma pesta. Temale oli see kingitus kindlasti tühiasi, aga mulle igatahes mitte. 


A/s «PAF» pakub oma lugejaile armastusromaane: 
Erich Segal «Armastuse lugu». Tilk. K. Hiedel 
John Braine «Tee ülesmäge». Tlk. V. Kivilo 

John Braine «Õnne tipul». Tlk. V. Kivilo 


Kirjastus «Katherine» pakub oma lugejaile järgmisi raamatuid: 
Mervyn Jones «JOHN £ MARY» Juhuslikust vahekorrast alguse saanud armastuslugu. 
Tlk. J. Habicht ja K Puumets 


Richard Brautigan 

«ABORT. Ajalooline armastuslugu aastast 1966» 

Kahe armastaja romantiline teekond Mehhikosse ajal, kui abort USA-s keelatud oli. 
Tilk. J. Habicht 


Juhan Habicht «SELLES MÄNGUS EI HÜPATA» Erootiline kelmiromaan maffiast, 
seksist ja arvutitest. 


Trk. «Ühiselu». Tell. nr. 1255- 


